
f or at gøre mig bekendt med de nyere Bevægelser indenfor 
Sindssygeforplejningen besøgte jeg i Foraaret 1902 en stor Mængde 
tyske og schweiziske Sindssygeanstalter. Mit særlige Formaal var 
at lære de nyeste Former af Anstalter og de dermed forbundne Land- 
brugskolonier at kende. 1 det Haab at kunne bidrage til at vi ved 
fremtidig Anstaltsbygning lier i Landet kom ind paa disse nye Prin- 
ciper, offentliggjorde jeg Indtrykkene fra min Rejse i Ugeskrift 
for Læger 1903 (»Moderne Sindssygeanstalter«). Paa samme Rejse 
havde jeg i Tyskland faaet Lejlighed til at se Exempler paa den 
Forplejningsform, der i de senere Aar arbejder sig mere og mere 
frem ved Siden af Landbrugskolonien, Familieplejen. Da den 
tiltalte mig meget, og det forekom mig et Forsøg værd, om ^ den 
ogsaa kunde benyttes herhjemme, ønskede jeg at lære den nærmere 
at kende i dens Hjemsteder, Belgien og Skotland. Ved en Bevil- 
ling paa Finansloven 1904 — 05, for hvilken jeg herved bringer den 
høje Rigsdag og Hs. Exe. Justitsministeren min ærbødigste Tak, 
blev det mig muligt i Forsommeren 1904 at foretage en længere 
Rejse gennem Belgien, Holland, England og Skotland. Jeg benyt- 
tede selvfølgelig Lejligheden til ogsaa at lære andre Ting end Fa- 
milieplejen at kende, saaledes f. Ex. Indretningen af de engelske 
og skotske Anstalter, der i meget afviger fra Fastlandets, samt den 
baade i Holland, England og Skotland indførte udmærkede Ordning 
af Opsynsforholdene og Personalets Oplærelse, en Sag som jeg ved 
en anden Lejlighed haaber at kunne komme tilbage til. Foreløbig 
har jeg her betragtet det som min Hovedopgave at fremlægge mine 

Iagttagelser om Familieplejen, dens Udvikling og dens nuværende 
Standpunkt i Evropa, samt drøfte Muligheden af dens Anvendelse 
her i Landet, hvor jeg mener at den saavelsom Landbrugskolonien 
til Gavn for vort Sindssygevæsens Udvikling bør tages i Brug. 

Overlæge Lange skylder jeg ikke blot en Tak for at han har 
gjort mig det muligt at anvende saa megen Tid paa mine Rejser 
og paafølgende Offentliggørelser, men samtidigt en langt fyldigere 
Tak for den lange Aarrække, i hvilken jeg her i Anstalten har faaet 
Anledning til at beundre hans overlegne Ledelse og nyde godt af 
et altid vækkende Samarbejde. — Ligeledes skylder jeg Prof. Kn. 
Pontoppidan megen Tak for den Interesse, han altid har vist 
mit Arbejde paa at sætte mig ind i Sindssygeforplejningens forskel- 
lige Omraader. 

Sindssygeanstalten ved Middelfart, 5te Marts 1906. 



Forf. 

Indledning. 



De Forplejningsmaader, man nu til Dags anvender overfor 
Sindssyge, kunne sondres i } Grupper, nemlig, Forplejning i mere 
eller mindre lukkede Anstalter, i Anstalter med Land- 
brugskolonier og i Familiepleje. Den sidste burde for saa 
vidt nævnes først, som Familieplejen i Gheel i Belgien føres 
1^00 Aar tilbage i Tiden, i Skotland er den sikkert ogsaa meget 
gammel, og i Tyskland stammer den fra Slutningen af det i8de 
Aarh., samme Tidspunkt fra hvilket den egentlige Anstaltsforplejning 
dateres. Men først i de sidste 20 Aar — efterat Gheel har faaet 
en fagmæssig, psykiatrisk Ordning -=- har Familieplejen arbejdet sig 
frem, og det er derfor berettiget at nævne den sidst i Rækken som 
Sindssygeforplejningens nyeste Erhvervelse, der nu breder sig 
Verden over. 

I Slutningen af det i8de Aarh. begyndte Pin el i Frankrig 
med en sagkyndig Behandling af de Sindssyge. Før den Tid inde- 
spærrede man dem blot i Fængsler, Arbejdsanstalter o. 1. St. Nu 
indrettedes der særlige Anstalter for dem, og efterhaanden som 
Hygiejnens Krav voxede, og Forstaaelsen af Sygdommen tog til, 
bedredes de tekniske Indretninger, de enkelte Afdelingers Antal for- 
øgedes efter Sygdommens forskellige Stadier og Afspærringen fra 
Omverdenen løsnedes hist og her særlig i Rekonvalescentafdelingerne. 
Men i Principet staa de ældre, de saakaldte »lukkede Anstalter«, 
endnu paa noget nær samme Trin som for over 50 Aar siden. 
Ker i Landet staa vi endnu i Hovedsagen paa dette Punkt. Det 
maa indrømmes, at der i vore gamle Anstalter, Aarhus og Oringe, 
er gjort priselig meget for at nærme sig de nyere Principer inden- 
for de gamle Rammer, og at man i selve Anlæget af St. Hans 
Hospital og Middelfart har gjort yderligere Skridt i den Retning, 
endvidere at man i den nylig aabnede Udvidelse ved Viborg Sinds- 



sygeanstalt er kommen endnu længere frem paa flere Punkter — 
men en virkelig Nutids-Anstalt, saaledes som de ere opstaaede i de 
sidste 20— )o Aar i Tyskland, Schweiz, Holland o, a. St., mangle 
vi fuldstændig. Jeg har tidligere*) beskrevet disse nyere Pavillon- 
Anstalter og skal ikke her komme nærmere ind derpaa, men blot 
nævne, hvad der er karakteristisk for dem. Først og fremmest Ind- 
skrænkning i Afspærring ved Mure, Gitre o. s. v.; de store sammen- 
byggede Komplexer med pladsrøvende Korridorer ere nu erstattede 
med smaa, lette, tildels aabne Pavilloner (»Villaer*), hver dannende 
sin Afdeling; Vagtafdelinger i Stedet for den tidligere altfor udstrakte 
Cellebehandling og sidst men ikke mindst den systematiske Brug 
af Arbejdet i Terapiens Tjeneste, affødende ved de fleste af disse 
nyere Anstalter saavel talrige Værksteder som de saakaldte »Land- 
brugskolonier*. Disse bestaa i et stort Landbrug, knyttet til 
Anstalten, samtidigt med at de her arbejdende Patienter, baade hel- 
bredelige og uhelbredelige, anbringes under de frieste Forhold i 
aabne Landhuse, men dog stadig i nær Tilslutning til Anstalten og 
under fuldt, dagligt Lægetilsyn. Noget saadant have vi intet af 
her i Landet, og efterat Haabet om at se det realiseret ved den 
nævnte Udvidelse af Viborg-Anstalten glippede, ere Udsigterne der- 
til vel for lang Tid afskaarne, samtidig med at man rundt omkring 
i Europa antager disse nyere Principer. — Medens Landbrugskolo- 
nierne endnu under Anstaltspræget søger at give saa megen indi- 
viduel Frihed som muligt og gennem Arbejde og hjemligt indrettede 
Boliger søger at vænne Patienterne til det Liv, de skal gaa ud til, 
og for de Uhelbredelige søger at holde deres aandelige Liv og Ar- 
bejdsevne oppe — saa har man i Familieplejen gjort et endnu 
større Skridt ud mod det sædvanlige Liv ude i Verden. Ved denne 
Forplejningsmaade anbringer man, mod Godtgørelse, i — 2 — ; Sinds- 
men i smaa private Hjem, der staa under ordnet Kontrol ' 
der føres sagkyndigt Tilsyn med Patienterne. Reglen er. 
Anbringelse ikke sker i Patientens eget men i fremmede 
amilieplejen kan selvfølgelig kun komme de rolige, ufar- 
gørlige Patienter tilgode og ganske særlig de Uhelbredelige 
a Rekonvalescenter efter akute Psykoser. Ved dette System 
da faaet et særdeles vigtigt nyt Led i Sindssygebehand- 
g overfor mange af de Uhelbredelige, disse Samfundets 
e aandelige Invalider, har man opnaaet at skabe Hjem 

ne Sindssygeanstaiter med særligl Hensyn til Landbrugskolonien Ugeskrift 
ger 190J. Nr. 29 o. flg. 



og dermed saa lykkelige Forhold som muligt. Disse Formaal ere 
selvfølgelig nok til at anbefale Familieplejen, men dertil kommer 
saa, at man her i endnu højere Grad end ved Landbrugskolonien 
har fundet en billigere Forplejningsmaade end de tidligere og 
endelig, at man ved at fjerne en stor Mængde Patienter fra Anstal- 
terne giver Plads for baade friskere og ældre Tilfælde, der i langt 
højere Grad trænge til Anstaltsbehandling. 

Som ovenfor antydet er Familieplejen af ældre Dato, men først 
i de sidste 2oAar har den taget Fart og har bredt sig over næsten 
hele Evropa — men til Skandinavien og da særlig til Danmark er 
den endnu ikke naaet. Efter ved Selvsyn at have gjort mig be- 
kendt med Ordningen af Familieplejen i Tyskland, Belgien, Hol- 
land og Skotland skal jeg da i det Følgende give en Fremstilling 
af den i dens typiske Hovedformer. Da Familieplejen saavelsom 
Landbrugskolonien hovedsagelig tager Sigte paa uhelbredelige Sinds- 
syge, kommer det Efterfølgende ligesaa vel som mit tidligere Arbejde 
om Landbrugskolonierne samtidig til at blive et Indlæg i det Spørgs- 
maal, som i Øjeblikket faktisk indtager en fremskudt Plads i vort 
Sindssygevæsen, nemlig,hvorledes de uhelbredelige Patienter 
bedst skal forplejes. — Det er ejendommeligt at se, hvorledes 
denne Forplejning i Løbet af et Aarhundrede har udviklet sig i 
Retning ad stærkere Individualisering af Patienterne — fra den 
masseagtige Ophobning uden al Behandling i Fængsler og »Daare- 
kister« gennem mere og mere sindrigt kombinerede og i talrige 
Afdelinger inddelte Anstaltskomplexer og disses gradvise Opløsning 
under friere Former indtil Landbrugskoloniernes Landhuse, for nu 
at naa til de enkelte Patienters Ophold i smaa Hjem. Man fristes 
til at sige som nylig en norsk Forfatterinde i ganske anden Sammen- 
hæng (»Kvinden skabt af Manden«) har sagt: »Det største af alle 
Fremskridt er jo dog gennem det komplicerede at naa det enkle. 
Og selv det enkleste vil altid tage nye Former.« 



BELGIEN. 



1 aa Sindssygeforplejningens Omraade staar Belgien som de 
store Modsætningers Land. Paa den ene Side et stort Antal »luk- 
kede Anstalter« med faa Antydninger af moderne Principer, navnlig 
intet i Retning ad Landbrugskoloni. Næsten alle — nemlig 46 af 
Landets 52 Institutioner for Sindssyge — staa under den katolske 
Gejstligheds Værge, et Værge, hvis Menneskekærlighed og Opofrelse 
saavelsom dets Evne til at hygge og forskønne de ydre Omgivelser 
man fuldtud maa indrømme, men som rigtignok samtidig præges 
stærkt af en Forretningsmæssighed, der lader ikke blot videnskabe- 
lige men, i hvert Fald ad indirekte Vej, ogsaa humane Krav uop- 
fyldte. Selv i de to Statsanstalter, Mons og Tournai, der ere for- 
pagtede af katolske Ordener, er saaledes Lægernes Virksomheds- 
omraade meget indskrænket, dels fordi der til et Antal af 6-— 800 
Patienter kun er i fast Læge, Direktøren, med skiftende Assistance 
et Par Timer daglig af 2 af den nærliggende Bys praktiserende 
Læger, og dels fordi Lægen ikke har noget med den økonomiske 
Administration at gøre. De overvejende økonomiske Hensyn i alle 
de af katolske Ordener ledede Anstalter sætter ogsaa Hindring for 
den fri Udfoldelse af Patienternes Arbejdskraft paa forskelligartede 
Felter. — Og paa den anden Side — hvor forbavsende virker det 
da ikke, at Belgien fra Arilds Tid staar som Hjemstedet for Familie- 
plejen, den frieste af alle Forplejningsformer, og at den vedblivende 
trives og skyder nye Skud, saaat Fagmænd fra alle Lande søge til 
Belgien for at belæres paa dette Omraade, hvor Kolonien Gheel 
først og fremmest bliver Maalet. Alene dens Alder berettiger den 
til at nævnes først i Omtalen af Familiepleje. 

I Maj 1900 fejredes i Gheel 1300 Aars Jubelfest for den hel- 
lige Dimphna, Byens og Koloniens Helgeninde, efter hvem Hoved- 

kirken, der gemmer hendes Relikvier, er opkaldt, med hvis Navn 
Børn i Kolonien døbes i stor Mængde den Dag idag og hvis Billede 
findes i næsten hvert Hus. Selv om ogsaa Troen om Djævlebe- 
sættelse under Sindssygdom og Djævlenes Uddrivelse ved Dimphnas 
Hjælp ikke mere er levende i Gheel, saa er det dog stadig gennem 
Dimphnas Forbøn den rettroende Gheelaner søger Velsignelsen til 
sin Virksomhed overfor de Sindssyge. Men naar Byen hvert Aars 
15de Maj fejrer sin Dimphnafest er det dog ikke blot de Syges 
Hjælperske, der fejres, men Taknemligheden vender sig ogsaa mod 
den, der ved sit Navn har skabt Velfærd for en Egn, der fra 
Naturens Haand skulde synes fordømt til Nød og Fattigdom. 
Dimphnasagnet, hvortil Familjeplejens historiske Udvikling knytter 
sig, fortæller, at da en hedensk Konge i Irland i det 6te Aarh. 
efter en Tidlang at have været nedsunken i den dybeste Sorg efter 
sin Dronnings Død igen vaagnede op til Livsmod, greb han med 
aldeles ubændig Iver den Tanke, hans Hofmænd havde indgivet 
ham, at gifte sig med sin egen Datter, fordi hun var den skønneste 
Kvinde i Riget. Hans kristne Datter, Dimphna, vidste da intet 
andet Raad end at flygte med sin Skriftefader og nogle Venner. 
De kom til Antwerpen og gik derfra mod Øst ud i den øde Kam- 
pine, og i Nærheden af Gheel byggede de dem en lille Hytte. 
Faderen satte efter dem og fandt dem, og. da Datteren ihærdigt 
afslog hans vilde Fordringer, halshuggede han hende paa Stedet, 
og hans Folk slog hendes Fæller ned. Ligene lod man ligge, men 
Gheels fromme Indbyggere begravede dem, og snart begyndte der 
Valfart til disse Grave. Særlig for »Besatte« søgtes her Helbre- 
delse, maaske fordi Faderen betragtedes som besat af en Djævel, 
som Dimphna havde modstaaet, maaske ogsaa fordi, som Sagnet 
fortæller, en Sindssyg havde overværet Forbrydelsen og var bleven 
pludselig helbredet derved. Nok er det, Dimphna blev de Sinds- 
syges Beskytterinde, og Gheel blev Valfartsstedet, hvortil de førtes, 
og hvor man endnu den Dag idag påaviser Minder om hende. 
Brønden ved hendes Hytte og Stedet hvor »Dimphna blev hals- 
hugget af sin egen Fader, da man skrev jote Maj 600.« I de føl- 
gende Aarhundreder vedblev store Mængder af Pilgrimme og Sinds- 
syge at søge til Gheel. 1 pavelige Buller fra 14de og 15de Aarh. 
gives der Aflad for Almisser til de Syges Underhold. Gheels Ind- 
byggere viste deres kristelige Sindelag ved ikke at gøre sig Fordel 
af at modtage de Sindssyge. Efterhaanden var imidlertid Tilstrøm- 
ningen bleven saa stor, at Forholdene maatte ordnes af Øvrigheden, 
og da man i 1449 havde opført den store Dimphnakirke for milde 

Gaver, bestemtes det, at de Syge kun maatte bo hos Familier nær- 
ved Kirken. Man føjede da til Kirken et lille »Ziekenhuis« med 
fire »Ziekenkamersc, hvor de »Zinneloosen« anbragtes i 9 Dage 
under Pleje af to »Ziekenbewaarstersc; hver Dag førtes de til 
Andagt i Kirken, og var Helbredelsen ikke indtraadt derefter, maatte 
de for at give Plads for nye, flyttes ud til Familier i Kirkens Nær- 
hed, hvor ogsaa Nyankomne ventede for at faa Plads i »Ziekenhuis«. 
Dette ødelagdes forresten senere, men i Slutningen af det 17de Aar- 
hundrede opførtes et nyt, der endnu staar som et lille 2-Etages 
Hus indbygget i Kirkens sydvestlige Hjørne, og som nu beboes af 
Sakristanen. — Efterhaanden blev det Skik, at de Syge, der ikke 
helbredtes, forblev i Gheel og lejedes ind hos Familierne, og alle- 
rede i Slutningen af det i6de Aarh. var Tilladelsen til at tage 
imod dem bleven udstrakt til hele Kommunen, der nu fra et fore- 
løbigt Indkvarteringssted blev til et Hjem for de Sindssyge, og 
Familieplejen bliver sat mere i System. I Modsætning til den Raa 
hed, der ellers i de Tider vistes mod de »Djævlebesattec, der ofte 
endog gjordes ansvarlige for og straffedes haardt for deres syge 
Handlinger, maatte Gheel som Valfartsstedet med den helbredende 
Helgeninde ganske naturligt blive et Fristed for disse Stakler. At 
Gheels Indbyggere havde Forstaaelse af, at det drejede sig om Syg- 
dom, ser man af de gamle Navne »Ziekenhuis« o. s. v. Men Be- 
sættelsen stod dog endnu som Grundopfattelsen, og Uddrivelsen blev 
Hovedmidlet. Lykkedes den ikke, tog man ogsaa her ret strænge 
Forholdsregler; Tvangsmidler anvendtes men under Øvrighedens 
Kontrol; der sattes Grænser for de Syges Frihed, men ingen faldt 
. paa at gøre dem ansvarlige for deres Handlinger. — 1 »Ziekenhuis« 
førtes F'ortegnelse over alle ind- og udgaaende Sindssyge med 
Angivelse af Sygdommens Aarsager, Forløb og Tegn til Helbredelse; 
man opbevarer endnu saadanne Protokoller fra 1532, i hvilke det 
ses, at Sindssyge fra mange Lande førtes til Gheel. Fra Slutningen 
af 18de og Begyndelsen af 19de Aarh. trængte ogsaa andre Steder 
en mere human Betragtning af Sindssyge frem, og dermed fulgte 
hele den Revolution i Sindssygeforplejningen med Bygningen af 
Anstalter og Lægernes Overtagelse af Behandlingen, som det sidste 
Aarhundrede har vist. Det afspejlede sig selvfølgelig ogsaa i Gheel, 
hvor man hidtil slet ikke havde draget Lægerne med ind i Sagen. 
Dette begyndte først fra 1838*), og ordnedes helt fra 1851, da 
Gheels Familiepleje blev lagt ind under Staten. Sagen var i Virke- 



*) Fr. Meeus. Gheel, Paradijs der Krankzinnigen. Maldeghem 1900. 

ligheden ogsaa den Gang ifærd med at voxe Kommunen over 
Hovedet. Dels kunde de smaa og tarvelige Hjem ikke i hygiejnisk 
Henseende staa Maal med de andre Steder opvoxende Anstalter; 
de nye Tanker, der spirede frem i disse, tog Luven fra den mere 
naive Opfattelse i den gamle Koloni, og fra flere Sider begyndte 
Kritiken at falde over Gheel, hvor endnu Forbøn i Kirkerne og 
menneskekærlig Omgang stod som Hovedmidlerne, men som sagt 
Tvangsmidler dog heller ikke vare ukendte. Kritiken var heller 
ikke uden Grund; det hele gik efterhaanden paa bedste Beskub, 
Tilsynet med Patienterne slappedes, forskellige uheldige Begiven- 
heder indtraf, og da det kulminerede i, at en Patient en Dag myr- 
dede Byens Borgermester paa Gaden, skred Staten ind og tog Sagen 
i sin Haand, og en af dens første Handlinger var at drage Nytte 
af Byens Læger. Der bragtes nu System i det hele, der indførtes 
nogen Kontrol med Hjemmene og fremfor alt blev Tvangsmidlerne 
indskrænkede. 1 1856 skete det vigtigste Skridt, at Staten ud- 
nævnte en ledende Læge, der ikke skulde have anden Beskæftigelse. 
Den første blev Dr. Bulkens, som navnlig gjorde sig fortjent ved 
at stanse Brugen af det gamle »Ziekenhuis« og indrette det saa- 
kaldte »Infirmerie«, en lille lukket Anstalt, der skulde modtage alle 
nye Patienter til Iagttagelse, og hvor urolige Patienter ude fra 
Kolonien kunde indlægges. Der var hermed gjort et stort Skridt 
fremad. Men meget stod endnu tilbage; Bulkens magtede ikke at 
faa Tvangsmidlerne banlyste eller Exorcismen afskaffet som Hel- 
bredelsesmiddel ; endnu for 30—40 Aar siden anvendtes begge i 
fuldt Maal i Gheel. Ogsaa Forplejningen af de Syge lod endnu 
meget tilbage at ønske, Betalingen til Familierne var altfor ringe, 
og Tilsynet, som mest besørgedes af de med privat Praxis beskæf- 
tigede Læger, var for lidet virkningsfuldt. Det blev dog en af 
disse assisterende Læger, nemlig den nuværende højt fortjente Direk- 
tør i Gheel, Dr. Peeters, der hidførte den nødvendige Reforma- 
tion, efterat han i 1876 var bleven Bulkens Eftermand. Medens 
Literaturen efter Bulkens Reformer en Tid strømmede over af Lov- 
taler over Gheel, saa var i de senere Aar Kritiken igen kommen 
frem dels i direkte Angreb dels i meget kølige og skeptiske Skil- 
dringer af Kolonien. Ogsaa i vor hjemlige Fagliteratur kom dette 
frem, særlig hos afd. Overlæge Kr. Helweg*), der ogsaa derfor i 
sin Bedømmelse af Landbrugskoloniernes og Familieplejens Betyd- 
ning ved Siden af de lukkede Anstalter mente at maatte frakende 



*) Kr. Helweg: Om Sindssygeforplejningen ude og hjemme. 1880. 

den sidste anden Betydning end »en Behagelighed, der kan ind- 
rømmes ganske enkelte Patienter, men uden videregaaende praktisk 
Udbytte« og »en Nødhjælp, der kan bruges indtil Staten faar Raad 
til at bygge flere Asyler.« Køligheden overfor Gheel dengang var 
næppe uberettiget, men det blev Peeters store Opgave helt at 
vende Strømmen, og Begyndelsen hertil gjorde han ved i 1883 at 
indføre en fuldstændig Reform i Koloniens Lægeforhold, saaledes 
at man fra den Tid kan tale om Gheels virkelige Indtræden i de 
psykiatrisk ledede institutioners Række. Medens Direktøren tid- 
ligere kun havde Byens praktiserende Lægers tilfældige og ikke 
faguddannede Hjælp, blev der nu under ham ansat 5 psykiatrisk 
uddannede Læger uden Ret til at praktisere. Hvorledes den nær- 
mere Ordning blev/ kommer jeg senere tilbage til. At den har vist 
sig frugtbringende, er sikkert. Gheel arbejder sig fra denne Tid 
bestandig fremad, Patientantallet stiger fra 1595 i 1880 til 198J i 
1899, der indføres stadig betydelige Forbedringer, og det kan med 
Rette siges, at denne Fremvæxt er Anledningen til Familieplejens 
Udbredelse rundt om i Landene i de sidste 10 Aar. Tidspunktet 
maa da være kommen til ogsaa i vor Literatur at vise den simple 
Retfærdighed at ophæve den tidligere med Rette kølige Dom og 
derigennem søge at bane Vej for Systemet ogsaa hos os. 

Gheel er en lille Købstad liggende 6 Mil Øst for Antw^erpen 
ved en af de store Jærn banelinier (MUnchen-Gladbach) til Tyskland. 
Selve Byen danner Centrum i Kommunen Gheel, der ligger i den 
under Navn af »Kampinen« kendte store Landstrækning i Belgiens 
nordøstlige Del. Kampinen er en gennemgaaende ufrugtbar og 
ikke synderlig tæt befolket Egn, med Hedestrækninger og udstrakte 
sandede, klitlignende Partier; men spredt omkring findes smaa 
Landsbyer og omkring dem er der helt frugtbart. Ved Overrisling 
fra den store Kanal mellem Maas og Schelde, der gaar tværs gen- 
nem Kampinens mest ufrugtbare Del, har man dog efterhaanden 
opnaaet at faa mere og mere af denne under Dyrkning. — Familie- 
plejekolonien har nu sit Sæde ikke blot i Byen Gheel, men i hele 
Kommunen. Denne, der er 20000 Tdr. Land stor, har Form af en 
Ellipse, c. 2 Mil fra Nord til Syd, iV^ Mil fra Øst til Vest, og i 
dens Midte ligger Byen, medens 19 smaa Landsbyer, hørende til 
Kommunen ligge spredte i denne. Hele Omraadet har c. 14000 
Indb., af hvilke de Sindssyge i Januar 1904 udgjorde 1834, ^Itsaa 
c. Vs af alle indbyggerne, fordelte i de 1200 af Kommunens c. 
2400 Hjem. Selve Byen Gheel, der har c. 7000 Indbyggere, hvor- 
imellem c. 900 Sindssyge, gør med sin store Udstrækning og sine 

irveligt eller slet ikke brolagte Gader et mere landligt Indtryk 
kan ind- nd vore smaa danske Købstæder, men hæves dog ved de to ansé- 
prahislf ige Kirker, St. EUmphna og St. Amand og ved »Infirmeriet«. Man 
arRaad ^ser ikke sjældent i Aviserne ret fantastiske Beskrivelser af »de 
angvar 3ales By«, men Sandheden er, at maaske kun et øvet Øje vil lægge 
helt at Mærke til de Sindssyge; Livet i Byen har et meget stilfærdigt og 
88ja( landligt Præg. Kommer man lidt i Forbindelse med Befolkningen 
laiedes faar man Indtryk af godlidende, brave, noget nøgterne Mennesker, 
fi i dg hos hvem man ikke sporer nogen Sentimentalitet overfor den Op- 
in éé- g2ve, der i Aarhundreder har paahvilet Egnen, og som lægger Be- 
jjl^p slag paa næsten hverandet af Byens Hjem. Det hele gaar som den 
3j„5j naturligste Sag af Verden ; de Sindssyge gaa stille omkring, omgivne 
af jævn, naturlig Hjælpsomhed og aldrig mødte med Nysgjerrighed 
eller Spot. 1 Byen ere dels alle Koloniens mere velhavende Pa- 
jjj tienter (pensionnaires), i 1904 ialt c. 250, anbragte, dels de af Kom- 
j. j munalpatienterne (indigents), der paa Grund af legemlig eller 
aandelig Tilstand trænge til hyppigst tilsyn, c. 600 Patienter. Paa 
Landet omkring i Kommunen ere de øvrige c. 1000 Patienter, 
kommunale og mindre betalende Pensionærer, anbragte i indtil 1 
Mils Afstand fra Byen til alle Sider. Endelig findes et lille Antal 
Sindssyge i In fir mer i et. Dette, der er at betragte som en lille 
Sindssygeanstalt med c. 100 Pladser, ligger i Byens sydlige Udkant 
og danner en ret stor 2-Etages Bygning, selvfølgelig prydet med 
Dimphnas Statue over Hovedindgangen. Den er efter Kønnene 
delte i 2 Halvdele, af hvilke hver har 4 Afdelinger, en Optagelses- 
afdeling med forøvrigt højst uskønne Celler, der dog nu skulle af- 
løses af en Vagtstue, endvidere en urolig Afdeling, udelukkende af 
Celler, en rolig Afdeling med Fællesstuer og lukket Havegaard og 
en Sygeafdeling (»Spital«). 1 Infirmeriet er anbragt 1) alle Nyan- 
komne, mest direkte fra Hjemmene ude i Landet, færre fra Anstal- 
terne; de forblive her i 1—2 Uger for at iagttages med Hensyn til 
Diagnose og Prognose og særlig for at afgøre, om de overhovedet 
egne sig for Familiepleje. Er dette ikke Tilfældet, f. Ex. suicidale, 
voldsomme, stærkt excederende Patienter, sendes de til lukkede 
Anstalter. 2) Patienter ude fra Kolonien med legemlige Sygdomme, 
der ere for besværlige at behandle i Plejehjemmene, j) Patienter, 
der under Opholdet i disse faa Tilbagefald i Sindssygdommen eller 
blive forbigaaende upaalidelige og trænge til mere Tilsyn og ind- 
skrænket Frihed. Og endelig 4) tilbageholdes der altid i Infirmeriet 
en lille Stab af kroniske, arbejdende Patienter til Hjælp i Økono- 
mien. Alt ialt naar det samlede Antal af Patienter i Infirmeriet 

sjelden op over 65 — et ringe Tal ved Siden af Koloniens 18 — 1900 
Patienter. Umiddelbart ved Infirmeriet ligger Badeanstalt. Epidemi- 
hus, Lighus med gode Laboratorier og 5 Villaer, for Direktøren. 
Kassereren og } Læger, medens 2 Læger bo ude i Byen. 

Familieplejekolonien hører under Staten, der ejer Infirmeriet og 
lønner alle Funktionærer. Justitsministeren er den højeste Tilsyns- 
havende, men forresten er Kolonien underkastet den af 4 Medlemmer 
bestaaende Kontrolkomité for alle Landets Sindssygeinstitutioner. I 
Spidsen for Kolonien i Gheel findes en »højere Kommission« af 8 
Medlemmer, bl. a. Provinsens Guvernør, Koloniens Direktør og en 
af dens andre Læger, disse to sidste dog kun som raadgivende. 
Denne Kommission ansætter Funktionærerne, bestemmer Plejepri- 
seme, foretager Forandringer i Reglementerne o. s. v. Under den 
staar »Lokalkomitéen«, der dannes af Gheels Borgermester, nogle 
af Justitsministeriet udvalgte Byraadsmedlemmer, Koloniens Direktør 
og siden 19CJ tillige de 5 øvrige Læger, men disse dog kun som 
raadgivende, medens Direktøren er stemmeberettiget. Kun i det 
vigtige Spørgsmaal om Patienternes Anbringelse have to af Kolo- 
niens andre Læger, foruden Direktøren, ogsaa Stemmeret. Saa na- 
turligt dette synes at skulle være, saa er denne Indrømmelse af Læ- 
gernes Betydning i dette Spørgsmaal og i det hele af deres Sæde i 
Komiteen dog først i 190} bleven anerkendt efter mange Aars Kamp, 
endskønt det siger sig selv, at de baade have bedst Kendskab til 
Patienterne og paa det Omraade, det her drejer sig om, ogsaa til 
Befolkningen, med hvem de stadig har at gøre, og af hvem de ere 
ganske uafhængige, da de hverken maa praktisere eller modtage 
Tillidsposter af nogen Art. Forøvrigt er det Lokalkomiteens Op- 
gave at styre Koloniens finansielle Forhold, at modtage Tilbud fra 
Plejehjem, antage disse og føre Tilsyn med dem, sørge for Regle- 
menternes Overholdelse o. s. v. — Siden 1 902 ere Koloniens Læge- 
og Tilsynsforhold ordnede saaledes, at hele Omraadet er delt i 4 
»Sektioner« med Byens Torv som Centrum, saaledes at hver Sek- 
tion foruden sit Landdistrikt faar V* af Byen og de deri liggende 
Plejehjem. En Sektionslæge staar i Spidsen for hver Sektion og 
fører sammen med 2 ham underordnede Tilsynsmænd (garde de 
section) Tilsyn med Hjemmene og deres Patienter. Direktøren staar 
over hele Kolonien og er desuden eneste Læge ved Infirmeriet, 
hvor de øvrige Læger slet ikke komme. En 6te Læge er udeluk- 
kende beskæftiget med det videnskabelige Arbejde ved Infirmeriet, 
Obduktioner, bakteriologiske og mikroskopiske Undersøgelser. 

Jeg skal nu gaa over til at omtale, hvoriedes Patienterne an- 

bringes og leve indenfor de her angivne Rammer. Ny ankomne 
Patienter — gennemsnitlig c. 180 om Aaret — anbringes som om- 
talt strax i Infirmeriet, hvor Direktøren afgør, om de overhovedet 
egne sig for Familiepleje, i modsat Fald sendes de efter fåa Ugers 
Forløb til lukkede Anstalter; dette er i de senere Aar gennemsnitlig 
Tilfældet med 17^/0 af de Nyoptagne. De øvrige anbringes efter 
en kort Observation i de af Lokalkomiteen bestemte Hjem, og sam- 
tidig sender Direktøren vedkommende Sektionslæge et Skema med 
personlige Oplysninger, Sygehistorie, Diagnose og formentlig Prog- 
nose (helbredelig — tvivlsom — uhelbredelig). Sektionslægerne faa 
altsaa først Patienterne at se i Plejehjemmene. Det er selvfølgelig 
af stor Vigtighed, at Lokalkomiteen raader over et stort Udvalg af 
disse. Naar en Familie ønsker at faa Patienter i Pleje, henvender 
den sig til Komiteen, som da overlader vedkommende Sektionslæge 
at undersøge Hjemmet, hvorefter han indsender udfyldte Spørge- 
skemaer med Oplysning om Familiens Størrelse, Dannelsestrin, dens 
Liv og Arbejde, dens pekuniære Forhold, Husorden og Renlighed, 
det eventuelle Sygeværelses Størrelse og Inventar. Ved den vigtige 
Opgave at udfinde det rette Hjem for den bestemte Patient mellem 
de altid rigelige Tilbud har Komiteen naturligvis stor Hjælp af Sek- 
tionslæjgernes Erfaring. 

Som almindelig Regel, saavel i Byen som paa Landet, gælder, 
at der i hvert Hus kun maa være to Patienter og af samme Køn; 
med særlig ministeriel Tilladelse kan der som Undtagelse være tre. 
Denne^ Regel gælder ogsaa for Pensionærerne, de selvbetalende 
Patienter. Disse, c. 250 i hele Kolonien, bo næsten alle i Byen 
Gheel. Deres Værter (h6tes, patrons) findes — svarende til den 
Pris der kan betales, fra 400— jooo Francs om Aaret — i meget 
forskellige Samfundsklasser, fra Haandværkerfamilier, Købmænd, 
enligtstillede Damer, der ofte leve af saadanne Pensionærer, op til 
Byens mest velstaaende Familier og højere Embedsfamilier. Jeg 
besøgte under mit Ophold i Gheel flere saadanne Hjem, mange 
endog meget luxuriøse, hvor hver Patient havde 2 Værelser, andre 
ganske jævne, men alle særdeles velholdte, og i dem alle var det 
tydeligt at se, at Patienterne levede som Medlemmer af Familien, 
bevægede sig frit i alle Stuerne og spiste ved Familiens Bord, saa 
at man fik det bedste Indtryk af det indbyrdes Forhold. De fleste 
Patienter vare mere eller mindre imbecile eller demente Individer, 
der dog endnu vare »sociale« i deres Opførsel. — I Byen er der 
ogsaa anbragt en stor Del Kommunal patienter (»indigentsc), 
c. 600, nemlig dels de, der trænge til hyppigst Tilsyn, dels Profes- 

sionister o. a. der tidligere have været vante til at leve i Byer- 
Værterne (nourriciers) for disse Patienter søges mest hos smaa 
Haandværkere, smaa Købmænd og Avisbrugere, medens man selv- 
følgelig undgaar de egentlig fattige Hjem. Ogsaa for disse Pa- 
tienter fordres Eneværelse; kun kan det tillades at en meget ung 
Patient bor sammen med et af Familiens Medlemmer for Tilsynets 
Skyld. Fordringerne til Værelsets Størrelse ere temmelig beskedne, 
nemlig 15 Kubikmeter, men man er ogsaa ifærd mod at forøge 
Kravet til 24. Vinduesfladen skal være '/lo Kvadratmeter. De kal- 
kede Vægge skal stryges 2 Gange om Aaret. Ogsaa til Inventaret 
stilles beskedne Fordringer, Seng, Bord, i Stol, en Knagerække, et 
Spejl og en Hylde til Redekamme, samt en Kokosmaatte foran 
Sengen — det er det hele, men overalt yder Hjemmet langt mere^. 
saa i Virkeligheden vare Værelserne ligesaa vel udstyrede som Fa- 
miliens og pyntede med Billeder og Blomster foruden naturligvis 
hos mange Patienter med de ofte ret vidunderlige Ting, de dels 
laver sig selv, dels samler sammen. Tidligere gav Kolonien selv 
det her nævnte Inventar, men fra 190J blev det forandret, og Staten 
leverer nu kun Sengeklæder og Patientens Klæder, der dog skulle 
vedligeholdes af Plejeren. Der føres strængt Tilsyn med Sengene; 
Lagnerne skal fornyes mindst hver 14de Dag. Patienternes Klæder 
ere gennemgaaende af ensartet Stof, men Snittet kan variere særlig 
hos de kvindelige Patienter, der selv sy deres Kjoler. Ved mine 
altid uventede Besøg i mange af disse Smaafolks Hjem fik jeg gen- 
nemgaaende et særdeles godt Indtryk; selv de af Alt*) omtaljte alt- 
for fattige Hjem i et Par Gader vare nu saa betydeligt bedrede, at 
der ikke kunde indvendes synderligt imod Flertallet af dem, og i 
hvert Fald var Patientens Værelse altid det bedste. Naar undtages 
endel af Idioterne og de Imbecile vare Patienterne godt beskæftigede,, 
nogle naturligvis blot med deres egne Snurrepiberier; de fleste ellers 
med Husgerning, i Havebrug og Landbrug, ved Haandværk og Sløjd, 
endel ogsaa ved at besørge Ærinder i Byen. Ogsaa Pensionærerne 
søges beskæftigede dels ved at hjælpe i Huset, dels ved at dyrke 
deres egne smaa rudimentære Talenter i Tegning, Musik o. 1., og 
i Fremtiden vil de ogsaa kunne beskæftiges i de store Værksteder, 
der nu skal bygges i Byen. — I alle Husene er det en Regel, at 
Døren til Patientens Værelse om Natten lukkes udvendig ved en 
Slaa — dette fik endda være, men det gør afgjort ikke noget godt 
Indtryk, naar man mange Steder træffer Jernstænger for Vinduet i 

Patientværelset, og heldigvis er dette da ogsaa ifærd med at for- 
svinde i Byen, medens det gennemgaaende endnu bibeholdes paa 
Landet. 

I Landdistriktet, der strækker sig c. i Mil til alle Sider udenom 
Gheel, findes omtrent lige saa mange Patienter, c. 900, næsten ude- 
lukkende Kommunalpatienter. Naar jeg før sagde, at de Patienter, 
der trænge til hyppigst Tilsyn, anbringes i Byen, saa kan dette kun 
gælde delvis og vel egentlig mest de Tilfælde, hvor det drejer sig 
om legemligt svækkede Individer, ti for friske Sindssygdomstilfælde 
vilde Opholdet i Byen sikkert være for uroligt, og de meget urolige 
og forstyrrede kroniske Sindssyge vilde slet ikke kunne taales i 
Byen, heller ikke de noget upaalidelige Patienter som Epileptikere. 
Saadanne Patienter maa anbringes paa Landet og giver en Familie- 
pleje her et andet Udseende end den i Byen; dertil kommer saa 
de mange kroniske Patienter af Bondeklassen, som her finde bedst 
Beskæftigelse. De nævnte vanskeligere Patienter anbringes efter 
ret bestemte Regler; de friske Tilfælde maa for Tilsynets Skyld 
ikke sættes for langt fra Byen, men dog paa rolige Steder ; de kro- 
niske, meget urolige Patienter anbringes i de flerne, isolerede og 
lidet bebyggede Egne; og Epileptikerne, der ifølge Sagens Natur 
let kan komme til at behøve Tilsyn og eventuelt maa kunne ind- 
lægges hurtigt i Infirmeriet, men paa den anden Side paa Grund 
af Krampeanfaldene og deres ofte meget pirrelige Sind nødigt maa 
bo nær ved stærkere befærdede Veje og uroligere Forhold, an- 
bringes derfor i Reglen helst i de Landsbyer, der ligge nærmest 
ved Byen Gheel men ikke i selve denne. Forresten ere Patienterne 
ellers spredte omkring dels i de 19 ikke særlig tæt sammenbyggede 
Landsbyer dels i mere ensomt liggende Huse. 

Egnen omkring Gheel har ikke det velhavende Præg som et 
almindeligt dansk Landskab. Store Bøndergaarde ses ikke, men 
virkelig Velstand; kanj man heller ikke vente sig her i Kam- 
pinen. Dog staar Gheel i saa Henseende betydeligt over Kam- 
pinens andre omliggende Kommuner, der for en stor Del bestaar 
af Sand og Hede. Her omkring Gheel og om alle de smaa Lands- 
byer er Opdyrkningen skredet betydeligt frem, og der arbejdes be- 
standig videre, Kvæget er bedre, de smaa Gaarde og Huse se ganske 
anderledes velholdte ud end i Nabokommunerne; Jordbrug og 
Mejeri drives mere rationelt og moderne end i disse. Det aner- 
kendes villigt fra alle Sider, at dette skyldes den af Direktør Pee- 
ters gennemførte Reformation af Familieplejen i de sidste 20—30 

Aar, idet den, ved at stille Fordringer til Befolkningen og ved gen- 

nem Betalingen for Patienterne at give den Midler i Hænde, har 
gjort betydelige Fremskridt mulige. 

Patienterne anbringes mest i smaa Gaarde paa højst 40 Tdr. 
Land og med 14—16 Køer samt i Boelssteder med lidt Jord og 
4—6 Køer; hverken de større Gaarde, hvor der er Tjenestefolk for- 
uden Familiens egne Medlemmer, eller de smaa jordløse Huse, hvor 
Kaarene ere ringe, egne sig til Optagelse af Patienter. Der fordres 
en vis omend beskeden Grad af Velstand, Sans for og Evne til 
nogen Orden i Huset, og fremfor alt saavidt mulig Sikkerhed for, 
at Patienterne ville blive behandlede som Familiemedlemmer og 
ikke udnyttede som Tyende. Selvfølgelig lægges megen V^ægt paa 
god Forplejning, og selv om baade Befolkningens og Patienternes 
kraftige Udseende i de fleste Hjem synes at vise de bedste Resul- 
tater i saa Henseende, saa arbejdes der dog bestandigt videre af 
Dir. Peeters paa at oplære Befolkningen i Hygiejne og god Hus- 
førelse, hvad jeg senere kommer tilbage til. 

I hvert Hjem maa der som Regel kun være 2 Patienter og 
ikke af forskelligt Køn. De Fordringer, der stilles til Hjemmene 
med Hensyn til Værelser og Inventar til Patienterne, ere de samme 
som i Byen. Ganske vist ere de Huse, man træffer paa Landet i 
Kampinen, meget gammeldags, saa Fordringerne til Patientværel- 
serne kan ikke være store (15 Kub. Meter Rumfang og 2V« Meter 
høje), men hvad der mangler i Retning af Hygiejne, indvindes saa 
i Sikkerheden for, at Patienterne virkelig stadig leve med Familien. 
Af Husets Rum er nemlig egentlig kun ét beboet og opvarmet, det 
forreste Rum, man kommer ind i lige fra Vejen (het huis) hvor der 
er baade Køkken med aabent lidsted. Opholdsstue, Spisestue, Vaske- 
rum, Forraadskammer for store Mængder røget Flæsk o. s. v., og 
hvorfra til den ene Side en Dør fører direkte til Kostalden, til den 
anden Side til Familiens Stadsestue (het kamer) der tillige ofte er 
Soveværelse, og til Patienternes Værelser, hvor der aldrig er Varme, 
hvorfor det ogsaa om Vinteren fordres, at der hver Aften skal 
lægges en varm Sten i Sengen. I det omtalte forholdsvis store 
Rum finder man Familiens Medlemmer og Patienterne, forsaavidt 
de ikke arbejde udenfor, forsamlede ved forskellig Beskæftigelse eller 
siddende omkring det aabne Ildsted. Det gjorde et hyggeligt og 
fornøjeligt Indtryk, men det kan ikke nægtes, at de blandede Ar- 
bejder, Madlavning, Bagning, Røgning, Kærning af Smør, Tilberedelse 
af Føde til Svinene og ikke mindst Naboskabet med Kostalden satte 
sine Spor i Luftens Kvalitet. Og dog maa det indrømmes, at alt 
hvad der gøres for at oplære Befolkningen til Orden og Renlighed 

bærer god Frugt, og trods alle Vanskeligheder var Rummet net og 
tiltalende, ikke at tale om de andre Værelser i Huset, ikke mindst 
Patientværelserne, der overalt vare særdeles velholdte, ligesom og- 
saa Sengene og Patienternes Klæder. Det var aabenbart en Æres- 
sag i de fleste Huse, at der intet skulde være at udsætte. Det var 
meget paafaldende at se i hvilken Grad de Huse, i hvilke der var 
Patienter i Pleje, baade i Ydre og Indre tog sig ud fremfor de 
andre der paa Egnen. Man skulde synes, at det vilde være vanske- 
ligt at gøre Forandringer i Husenes gamle Indretning, men selv paa 
dette Omraade har den ellers meget konservative Befolkning vist 
sig villig til at følge Lægernes Fordringer. En af Sektionslægerne, 
Dr. Meeus, har udkastet en Plan til nye Huse, og flere ere alle- 
rede byggede. Det centrale Køkken bibeholdes som Opholdsstue, 
men alle de mange andre Forretninger forlægges til et lille Bag- 
køkken, i hvilket ogsaa Døren til Kostalden findes, hvorved meget 
vindes. Men ogsaa paa et andet Punkt er der i disse nye Huse 
sket Forbedring, idet Jærnstængerne for Patientværelsernes Vinduer, 
der paa alle de gamle Huse unægtelig ogsaa bidrager til at kende- 
tegne dem som Hjem for Patienter, nu erstattes med udvendige 
Skodder. 

Gennemgaaende fandt jeg Patienterne godt beskæftigede, dels 
i det Fri i Mark og Have, dels ved Pasning af Kvæget, ved Hus- 
gerning, Haandarbejde, Pasning af Børn eller et eller andet lille 
Pillearbejde. Ikke et eneste Sted i Kolonien, hvor der jo dog mest 
er kronisk demente Patienter, fandt jeg Individer, hvis aandelige 
Sammenfald kunde stilles ved Siden af den Type af ganske sløve 
og ledige Patienter, man træffer saa overvejende i de lukkede An- 
stalters store Afdelinger for Uhelbredelige. Og dette skyldes ingen- 
lunde, at Patienterne ere udvalgte med særlig stræng Kritik. I 
Hovedsagen er det kun de for sig selv eller andre absolut farlige 
Individer, der holdes borte fra Kolonien. Urolige Patienter ere 
ingenlunde banlyste; ved forbigaaende stærke Excitationer anbringes 
de midlertidigt i Infirmeriet, men selv kronisk maniakalske Patienter 
findes omkring paa Landet. Det kommer blot an paa at finde de 
rette Hjem for dem; disse maa helst ligge i den mest afsides lig- 
gende Del af Kolonien. Paa den ufrugtbare, i store Udstrækninger 
helt sandede Winkeloom-Hede, hvor man kan gaa V* Time mellem 
de enkelte Huse, træffer man saadanne Patienter; det er ejendom- 
meligt her at møde dem raabende og skældende, gaaende omkring 
Husene, i hvis Nærhed de næsten altid holder sig — et Bevis paa, 
at de ere tilfredse med at være der; kommer Lægen, bliver Uroe 

næsten altid stærkere; overfor Husets Folk saae jeg dem altid for- 
holdsvis føjelige, og navnlig var det morsomt at se deres ganske 
forandrede helt skikkelige og rørende Væsen overfor Husets smaa 
Børn, der ofte fik dem med, hvor de Voxne maatte opgive det. 
Det er forøvrigt forbavsende at se, hvorledes disse ganske jævne 
Bønderfolk forstaa at omgaas saa vanskelige Patienter; man maa 
indrømme, at Systemet virkelig fejrer Triumfer her. naar man ser 
det Maal af Frihed og Velvære, der kan tilstaas Patienter, som i 
en Anstalt vilde være et Kors for en hel Afdeling ved deres Uro. 
Og tilmed ser man saa, hvorledes den Fortjeneste, Familieplejen 
skaffer Smaafolkene her paa Heden, i Forbindelse med den Op- 
læring, der ydes dem gennem Kontrol og Tilsyn, sætter Frugt i 
deres forbedrede økonomiske Kaar, saa at mange tidligere Forfatteres 
Beskrivelser af Fattigdommen paa Winkeloom-Heden nu ikke mere 
passer; Aar for Aar opdyrkes paa rationel Vis Partier af Heden 
omkring hvert Hus, og disse selv ere ligesaa velholdte som i de 
mere befolkede Dele af Kolonien. Heller ikke Patienternes Uren- 
lighed forhindrer Anbringelsen i Pleje. I en af Sektionerne fandtes 
mellem j6o Kommunalpatienter kun 60 renlige, 155 halvt renlige 
og 145 urenlige. Naar et af de vigtigste Midler mod Urenligheden, 
denne Plage for alle Anstalter, er en gennemført Overvaagen af de 
enkelte Patienter, saa er det jo ogsaa en Selvfølge, at i private 
Huse, hvor det i høj Grad bliver i alle Beboernes Interesse at und- 
gaa Griseriet, maa der være særlig gode Betingelser for Opdragelsen 
af saadanne Patienter. Ved Urenlighed i Sengene bruges der tre- 
delt Straamadras, men aldrig Gummilærred, der er for koldt. — 
Arbejdsudygtighed er heller ikke Grund til at holde Patienter 
borte fra Kolonien, men forresten træffes den som omtalt ikke i 
saa overvældende Grad; efterhaanden kunne de fleste oplæres til 
lidt Arbejde og det er vel netop dette, der gør Forskellen overfor 
mange af Anstalternes sløve, uhelbredelige Patienter. Mange ere 
endog udmærkede Arbejdere. Af 589 Patienter i en af Sektionerne 
fandtes 117 ledige, de øvrige godt beskæftigede. For at opmuntre 
til Arbejde skal Plejerne give de arbejdende Patienter et lille Gra- 
tiale, der dog ikke overstiger i Fr., altsaa c. 75 Øre, om Ugen. 

Tonen i det enkelte Hjem og de personlige Egenskaber hos 
Familiens Medlemmer er det, der skal hjælpe over Vanskeligheder 
som Uro, Urenlighed og Lediggang, men det er ogsaa det, der skal 
holde de ofte lidet modstandsdygtige Sindssyge borte fra fristende 
Udskjelser. Naar man færdes i Gheel og ser den store Mængde af 
smaa Værtshuse baade i Byen og paa Landet, vil man paa For- 

haand anse Faren for Spiritusforbrug for meget stor. I Virkelig- 
heden er Befolkningen dog ikke særlig drikfældig; Landbefolkningen 
drikker saaledes næsten kun om Søndagen i Værtshusene. Det er 
naturligvis Lægernes og Tilsynsmændenes Kendskab til Befolkningen, 
der skal hjælpe til at finde Hjem, hvor der ikke finder Misbrug af 
Spiritus Sted. Det er nu ogsaa bestemt, at Patienter ikke mere 
maa anbringes hos Folk, der holde Beværtning; og skønt Plejerne 
ellers kan tage Patienterne omkring med sig, hvor de vil, er det 
forbudt at tage dem med til den ofte ret vilde Dans ved den aar- 
lige »Kermesse«. — Det er da ogsaa sjældent, at der ses Udskejelser 
i denne Retning, og sker det en enkelt Gang, at en Patient om 
Søndagen har beruset sig for de udbetalte Arbejdspenge, og det 
opdages, saa bliver han for nogle Dage lagt ind i Infirmeriet. Har 
Plejeren Skyld, paatales det strængt og eventuelt tages Patienten 
fra ham. I Virkeligheden er Faren i Gheel da heller ikke større, 
end at man ingenlunde er bange for at modtage Alkoholpsykoser 
med endnu bestaaende Tilbøjelighed til Nydelse af Spiritus. — Men 
endnu større Forsigtighed maa der vises med Hensyn til de Farer, 
det frie Liv kunde medføre i kønslig Henseende. Det gælder 
først og fremmest at finde gode Hjem for Kvinder, der ikke have 
passeret Menopavsen, særlig for unge Piger. Det maa være rolige 
og alvorlige Hjem, uden for megen Ungdom og fremfor alt uden 
unge, ugifte Mænd. Sexuelle Udskejelser fra Familiemedlemmernes 
' Side kan, selv om de ikke angaa Patienterne, medføre at disse 
fjernes; og hvis Udskejelsen rammer en Patient, er selvfølgelig al 
Mulighed for igen at faa en saadan i Pleje udelukket, noget der i 
Gheel er en vedvarende Plet for et Hjem. Det er endvidere paa- 
budt, at Plejeren ikke maa lade unge kvindelige Patienter færdes 
frit om paa egen Haand. Lægen maa have sin Opmærksomhed 
henvendt paa Faren og maa bl. a. bestandig være vidende om 
Menstruationens Forhold hos hans kvindelige Patienter. Trods al 
Forsigtighed hænder det naturligvis, at en kvindelig Patient bliver 
gravid. Fra de sidste 2oAar, i hvilke Patientantallet varierer mel- 
lem 1300 og 2000 om Aaret, er det noteret 5 Gange. Der har 
aldrig været Mistanke om kønsligt Forhold mellem de sindssyge 
indbyrdes. 

Det ligger nær at tænke sig, at der mellem saa mange frit 
anbragte Sindssyge, af hvilke tilmed c. 200 ere Epileptikere, kunde 
ske endel Ulykkestilfælde. 1 25 Aar, fra 1879— 1904, har jeg 
fundet opgivet 8 Dødsfald ved voldsom Dødsmaade, det ene for- 
mentlig Selvmord; naturligvis desuden Læsioner af forskellig Art 

dog ikke særdeles mange« I en Sektion paa 389 Patienter opgives 
4 alvorlige Læsioner i 7 Aar. Disse Tal have intet forbavsende 
ved sig, set i Sammenligning med hvad der kan faas fra enhver 
Anstalt. Det samme gælder ganske afgjort Undvigelser, hvis 
Tal aldrig har oversteget 7 om Aaret. At Tallene ere saa smaa 
skyldes i lige Grad det velordnede Tilsyn med Hjemmene og 
Plejernes Paapasselighed ; denne sidste øges naturligvis ved Befolk- 
ningens gensidige Kontrol og ved den fælles Interesse for Sagen. 
Overfor Faren for Selvmord spiller det naturligvis en stor Rolle, at 
Infirmeriet altid er parat til at modtage mistænkelige Tilfælde, og 
at Antallet af Patienter med akut Sindssygdom er forholdsvis ringe. 
Af særlig Interesse er det at se hvilke Patienter man i 
Gheel anbringer i Familiepleje. Den fyndigste Besvarelse af Spørgs- 
maalet tror jeg Meeus*) giver: »Alle Sygdomsformer — vel at 
mærke ikke alle Sygdomstilfælde — kunne anbringes i Familie- 
pleje;« med andre Ord, det er det individuelle Tilfælde det kom- 
mer an paa. Den ene Melankoliker kan være fortvivlet og tænker 
kun paa Selvmord; den anden er blot modløs og slap; en Para- 
noiker kan i Forfølgelsesstadiet være brutal og fjendtlig, en anden 
blot indesluttet og sær, eller i Storhedsstadiet kan den ene være 
overlegen og herskesyg, den anden blot selvfølende og tilfreds i 
sit forrykte Syn paa Tilværelsen. Noget lignende kan siges om 
alle de forskellige Former. 1 Gheel ser man da ogsaa ovenstaaende 
Regel fulgt. Saa godt som alle Sygdomsformer ere repræsenterede. 
Akute Tilfælde findes^ omend naturligvis langt i Mindretal. Jeg 
saae ved mit Besøg baade akute Melankolier og stille Forvirrings- 
tilstande, derimod ingen akuté Manier; jeg maa dog sige, at en 
ung, angstfuld og forpint, melankolsk Pige gjorde nærmest et pin- 
ligt Indtryk under disse Forhold, og under mit Ophold blev hun 
da ogsaa indlagt i Infirmeriet, da Familien aabenbart var ængstelig 
for at have hende. I det hele var Tallet paa friske Tilfælde dog 
ringe. Saa langt Hovedparten vare kroniske Tilfælde, og af disse 
vare egentlig ingen Former undtagne. Imbecile og idiotiske Indi- 
vider udgjorde et. stort Tal; sekundære Sløvhedstilstande ligesaa; 
paranoiske Individer fandtes i stor Mængde baade i Forfølgelses- 
og Storhedsstadiet, nogle rolige og arbejdssomme, men mørke og 
indesluttede, andre mere opløste, fremtrædende og iøjnefaldende; 
mange kronisk melankolske og endel kronisk maniakalske Indivi3er 



*) Fr. Meeus en F. Ghys: Gezinsverpleging der Hulpbehoevenden. (ForhdI. ved 
7de flamske Kongres for Natur og Lægevidenskab i Gent 1903). Briigge i903» 

og ikke faa med cirkulær Sindssygdom. Disse sidste skulde synes 
mindre egnede, men man hævdede med Stolthed i Gheel, at det 
næsten aldrig er nødvendigt at indlægge dem i Infirmeriet i Exalta- 
tionsstadiet. Paralytikere vilde man paa Forhaand anse for uskik- 
kede; dette gælder selvfølgelig ogsaa for de stærkt exciterede For- 
mer og for Paralysens sidste AfFældighedsperiode, men i den nutil- 
dags hyppigere, rent demente Form og i de ofte optrædende lange 
Remissionsperioder kan Paralysen meget vel være egnet for Familie- 
pleje; i Gheel var der i 1903 ialt 37, deraf 8 Kvinder. De Patien- 
ter, der i Gheel anses for de vanskeligste, ere de stærkt degenera- 
tive Individer, navnlig de impulsive Former og den egentlige Moral 
insanity, der i mange Tilfælde ikke taaler den megen Frihed; her 
findes dog ikke saa faa af dem, men der maa udsøgte Hjem til at 
huse dem. Epileptikerne ere selvfølgelig ogsaa vanskelige, men i 
Gheel findes dog som omtalt henimod 200, c. 1 1 % af alle Patien- 
terne. Nogle Epileptikere ere absolut ikke egnede for Familie- 
pleje, navnlig ikke de hvis Anfald ledsages af stærk Forvirring eller' 
af impulsive Tilbøjeligheder, heller ikke de altfor dybt sunkne, 
næsten idiotiske Individer. Derimod anses Epileptikere med ikke 
altfor hyppige Krampeanfald og med middelmaadig psykisk Degene- 
ration for særlig godt egnede og endel af dem ere gode Arbejdere. 
Men der maa tages særlige Hensyn ved deres Anbringelse. Hjem- 
mene maa ikke ligge ved meget befærdede Veje, derfor ikke i selve 
Byen, men heller ikke for langt fra denne for Tilsynets Skyld ; det 
maa helst være smaa Ejendomme med flere Familiemedlemmer, 
navnlig Kvinder, der bedre forstaa at omgaas Epileptikere end 
Mænd; der maa nødig være Børn; de maa helst bo i Stueetagen 
og ofte lader man dem ligge i lave Senge med en høj Planke langs 
hele Siden. De fleste Steder er der kun i Epileptiker i et Hjem. 
Det er af stor Vigtighed, at Værtsfolkene ere intelligente og paa- 
passelige; Dr. Masoin*) gør opmærksom paa, at Plejerne i Tidens 
Løb have vist sig at faa en betydelig Øvelse i at mærke, naar 
Anfaldene nærme sig og da faa Patienterne iseng. Ulykkestilfælde 
indtræder vel nok hyppigst hos disse Patienter; fra 1889—1902 
noterer Masoin 4 Dødsfald ved Ulykkestilfælde, mest Drukning i 
Vandløb under Anfald; mindre Læsioner findes ret hyppigt; Brand- 
saarene dog nu langt mindre efterat det er paalagt hvert Hjem, 
der huser Epileptikere, at have Gitter om det aabne Ildsted. 



*) P. Masoin: L'assistance familiale des épileptiques. Internat. Kongr. for For- 
plejning af Sindssyge. Antwerpen 1902. 

Det samlede Patientantal var i Januar 1904: 18)4 (1014 Mænd 
og 820 Kvinder), af hvilke c. 6 s vare i Infirmeriet, de øvrige ude 
i Pleje, fordelte i c. 1200 Hjem. Tallet er noget mindre end de 
foregaaende Aar, og navnlig rammer Nedgangen Kvinderne, der 
tidligere udgjorde Flertallet. Dette finder sin naturiige Forklaring 
i, at der netop i de senere Aar i. Belgien er aabnet ikke mindre 
end 5 Anstalter for Kvinder. Maximum i Patientantallet naaedes 
1899, da det var 198}. For den Tid angiver Alt (I. c.) følgende 
Fortegnelse over de forskellige Sygdomsformers Tal: 

Idioti og Imbecilitet 35%. 

Forrykthed 20 ^/o. 

Sekundært Sløvsind 10 7o. 

Epilepsi og Hysteri 10 7o. 

Senilt og organisk Sløvsind 7V2 ®/o. 

Melankoli og Hypokondri 7V« ^o. 

Kronisk Mani 5 %. 

De øvrige 5 7o fordeles paa periodiske Former, Intoxikations- 
psykoser (særlig alkoholiske) og Dementia paralytica. 

Vil man tale om den Behandling, der bliver Patienterne til 
Del i Gheel, maa det strax fremhæves, at det, der danner Grund- 
laget i al mere indgribende Sindssygebehandling, nemlig at fjerne 
Patienten fra sine vanlige Omgivelser, ogsaa kommer til at gøre sig 
gældende ved Familiepleje i al Almindelighed. Man søger at skaffe 
den syge Hjerne Ro ved at befri den for de Indtryk, der daglig i 
Hjemmet melde sig med Appel til Erkendelsen saavelsom til Følelses- 
livet, til Kærligheden og til Pligtfølelsen i Form af Familielivets og 
den daglige Gernings Krav, som Individet ikke formaar at honorere, 
til Taalmodigheden og Beherskelsen overfor de mange smaa og 
store Sk^r, det daglige Liv i Hjemmet frembyder, og som den syge 
Hjerne ikke mere formaar at vurdere paa rette Maade, idet de for 
den enten voxe op og blive uovervindelige eller ogsaa fejes ufor- 
staaende og hensynsløst tilside. Resultatet af det hele bliver en 
Disharmoni mellem Patienten og hans tilvante Omgivelser, som dels 
formørker og efterhaanden ødelægger Hjemmet, dels for Patienten 
selv bliver en Kilde til fornyet Irritation eller forøget Sorg. Naar 
man i alvorlige, akute Sindssygdomme, hvor den størst mulige Ro 
for Hjernen maa tilstræbes, anbringer Patienten i en Anstalt, og 
maaske endog isolerer ham her, er det den radikaleste Maade til 
at fjerne alle de Indtryk fra Hjemmet og Verden, der plejer at 
møde med sine Krav til Bearbejdelse; man tager ligesom Patienten 
for en Tid ud af Verden. Men i mindre Grad og overfor mindre 

alvorlige Tilfælde yder Familieplejen noget ganske lignende. Ogsaa 
her anbringer man Patienten i et nyt Milieu, hvis ydre Fremtræden 
ganske vist ikke er meget forskelligt fra Hjemmets, og hvis Forbin- 
delse med den store Verden paa langt nær ikke er saa begrænset som 
en An^jalts, men som dog fjerner Patienten fra de Indtryk og de 
Krav, der i Hjemmet idelig virke som Irritamenter for den syge 
Hjerne. For at opnaa dette i fuldeste Maal er det ogsaa Regel i 
Gheel, at man aldrig anbringer en Patient i Pleje hos sin egen Slægt, 
ja end ikke to beslægtede Patienter i samme Hjem eller blot i Nær- 
heden af hinanden. Naar man i Anstaltsbehandlingen ved Hjælp af 
de mange forskellige Afdelinger helt op til den aabne, frie Rekon- 
valescentafdeling, der saa meget som muligt nærmer sig Hjemmet 
og paa ny knytter Forbindelse med Verden, vedblivende har Mulig- 
hed for i Sygdommens forskellige Stadier at skifte Milieu og efter- 
haanden vænne Patienten til Livet, saa mangler dette Moment i Be- 
handlingen i Familiepleje — højst kan der blive Tale om ved Til- 
bagefald at indlægge Patienten i Infirmeriet; men ellers maa det 
erstattes med den større eller mindre Frihed til Bevægelse paa egen 
Haand, med forøget Arbejde og aftagende Lægetilsyn. Heri ligger 
da ogsaa et Fingerpeg hen mod den Opfattelse, at Familieplejen i 
Almindelighed ikke er skikket for akute Tilfælde, hvad man dog i 
Gheel nødigt vil indrømme. 

Jeg taler da i det Følgende ogsaa nærmest om Behandlingen af 
de kroniske Tilfælde. Hovedmomentet i denne bliver Pleje- 
hjemmenes og Befolkningens Beskaffenhed. Allerede 
det nære Samliv med Sindssunde kan utvivlsomt bidrage meget til 
at holde disse mere eller mindre aandeligt svækkede Individer med 
deres udviskede Personligheder oven Vande, holde deres Selvbevidst- 
hed og Selvbeherskelse oppe længere end i en Anstalt. Derfor ser 
man ogsaa, som omtalt, i Gheel langt færre dybe Demenser end selv 
i de gode Afdelinger for kroniske Patienter i en Anstalt. Dette 
Samliv spiller en stor Rolle i Gheel, medens man her gør den samme 
Erfaring som i Anstalten, at Samliv mellem de Sindssyge indbyrdes 
udover ren Efterligning har meget lidet at sige. Det er allerede 
omtalt, hvorledes Husene i Gheel kan udfylde den Opgave at mod- 
tage Patienter. Ser man paa det endnu vigtigere Punkt, hvorvidt 
Menneskene i Hjemmene ere egnede dertil, saa møder man strax 
den Bemærkning fra flere Sider, at Gheels Befolkning gennem sin 
Aarhundreder gamle Tradition er bleven opdraget til sin Opgave og 
er voxet saaledes sammen med den, at man slet ikke tør tænke 
paa Sammenligning, hvis man vil forsøge at indføre Familiepleje i 

en anden Befolkning. Ganske vist synes Gheelanerne ogsaa at være 
særlig skikkede. Naar man ser, at Halvdelen af Kommunens Hjem 
have Sindssyge i Pleje og at der yderligere altid er mange, der byder 
sig til, og at Befolkningen i denne Kommune i en paafaldende Grad 
skiller sig ud fra Nabokommunernes, der leve under samme Natur- 
forhold her i Kampinen, saa tør man jo ogsaa nok tale om en til 
et fælles Formaal opdraget Befolkning. Ved at færdes blot nogle 
Dage mellem disse Mennesker mærker man, hvorledes Godmodighed, 
Paalidelighed og et jævnt tilfredst Sind er fremtrædende hos dem. 
Horizonten er maaske ikke meget vid, men de passer deres Ting 
med Samvittighedsfuldhed, de er modtagelige for Belæring om hvad 
der kan fremme deres Velstand og Velvære, og de forstaa paa 
en nøgtern og fornuftig Maade, uden al Sentimentalitet, at tage sig 
af de Sindssyge, der er betroet dem; hjælpsomme og taalmodige 
overfor de Syge og fuldt paalidelige overfor de givne Ordinationer. 
Naturligvis kan der være sorte Faar imellem dem, og det hænder, 
at Patienterne maa tages bort, naar Tonen i Hjemmet er daarlig, 
naar Patienterne forsømmes, eller Koloniens Fordringer overhøres, 
men det er en Skamplet for et Hjem, ligesom det er en Æressag 
at faa Diplom for mangeaarig god Pleje. I alt dette have Lægerne 
en stor Støtte i Befolkningens Fællesskabsfølelse overfor Opgaven 
og i dens indbyrdes Kontrol. Oplysningen skal staa højt, de mange 
velindrettede Skoler tyde ogsaa derpaa ; og Befolkningen er gennem- 
gaaende religiøs. I sædelig Henseende havde man i Gheel kun Lov- 
ord for den, ti at mange Søndag Eftermiddag mødes i de smaa Be- 
værtninger til et Glas og et Spil Kort, medens de ellers i Ugens 
Løb komme der meget lidt, vilde man ikke gaa strængt i Rette med 
dem for, saa lidt som med at uægte Fødsler eller i hvert Fald 
Svangerskab før Brylluppet langtfra hører til Sjældenhederne. Naar 
man undertiden har hørt Gheels Indbyggere hæve til Skyerne som 
»en Befolkning af Plejere«, saa er der ingen Grund til saa højtstemte 
Toner. De ere i Virkeligheden ikke saadanne Undtagelser, hvis ypper- 
lige Egenskaber maa skræmme andre fra at naa op ved Siden af 
dem. paa det her omhandlede Omraade. De have deres Fejl, og et 
ret strængt Politireglement tager da ogsaa Sigte baade paa Be- 
folkningens Forhold overfor de Sindssyge og paa Forsigtighedsregler 
mod disse. Dets første Paragraf lyder paa, at naar de Sindssyge 
ere paa Gaden, staa de ligesaa vel som alle andre Borgere under 
Politiets Beskyttelse. Der sættes Bøder for Mishandling ^og Drilleri 
af dem. I Værtshusene maa Sindssyge ikke komme efter 4 om Vin- 
teren og ikke efter 8 om Sommeren, og hvis de ere urolige her, 

skal de strax fjernes, hvortil foruden Politi ogsaa en Tilsynsmand 
hentes. Politiet kan paabyde Patienternes Tilbageholdelse i Hjem- 
met, Indlæggelse i Infirmeriet ja endog Bortsendeise fra Kolonien, 
og er forøvrigt paa Opfordring fra Lokalkomiteen eller fra Lægerne 
eller en af Tilsynsmændene behjælpelig ved Overtrædelse af Regle- 
menter. 

Naar man fra enkelte Sider i Stedet for at hæve Gheels Be- 
folkning overdrevent højt, har villet reducere den til et Folk af 
Svagsindede, et Resultat der skulde være opnaaet ved den stadige 
Omgang méd aandeligt svækkede Individer, saa er denne Opfattelse 
kun et Udslag af Uvillie mod Familieplejen hos Forfattere, der dan- 
nede sig deres Dom paa en Tid, inden der, med Peeters Tiltræ- 
den som Direktør, var indført ordnede Forhold, inden Gheels egent- 
lige psykiatriske Periode begyndte. Jeg kan tænke mig, at det Præg 
af Umiddelbarhed og, om man vil. Barnlighed, der nok kan siges 
at være navnlig over den landlige Befolkning i Gheel, har givet 
Anledning til denne Opfattelse, der jo saa let kan understøttes af 
teoretiske Ræsonnementer om en fordummende Indflydelse af stadig 
Omgang med Sindsyge baade paa Voxne og Børn, og gennem disse 
sidste en tiltagende Degeneration af Slægten. Jeg kommer senere 
tilbage til det Spørgsmaal om Familieplejens Betydning for den 
sunde Befolkning, og skal blot holde mig til mit Indtryk fra Gheel. 
Jeg maa da sige, at den omtalte Umiddelbarhed ingenlunde forekom 
mig større, end man hyppigt ser den mellem den jævne Befolkning 
i katolske Lande. Nogen Snæverhed og Mangel paa Udsyn maa 
ogsaa være naturlig hos en Befolkning, der lever i en isoleret og af 
Naturen stedmoderlig behandlet Egn, og som tilmed ved gennem 
Aarhundreder at sætte sig sin særlige Livsopgave har afsondret sig 
overfor sine Omgivelser. Det er heller ikke underligt om denne 
Befolkning paa Grund af dens Opgaves særlige Natur undertiden er 
bleven noget latterliggjort af Omegnens Folk som »Gheelske Taaber«, 
hvad der navnlig tidligere skal være sket. Men at Befolkningen i 
Gheel ikke er en Samling af Svagsindede, derfor behøvede jeg ikke 
Lægernes Ord; derom talte Kendsgerningerne tydeligt nok. Naar 
man erindrer, at hele Familieplejen med dens Hundreder af Patien- 
ter (i 1880 var Tallet 1595) i lange Tider har været overladt til Be- 
folkningen alene, og at den, om ogsaa mangelfuld nok, dog voxede 
gennem Aarhundreder; naar man saa ser hvorledes nu, efterat Pee- 
ters har sat det hele i System, alt er kommen ind i et nyt Spor^ 
Tvangsmidler afskaffede. Kontrol og Orden indført paa alle Kanter; 
naar man ser dette ske, uden at Befolkningen i mindste Maade pro- 

testerer, men tværtimod med største Redebonhed tager imod Be- 
læring og fuldtud gør Fyldest i det ny System; ja hvad der næsten 
er mest af alt, naar man ser at disse Mennesker, der ifølge Tradi- 
tionen, det endnu levende Dimphnasagn og ifølge deres Rettroenhed 
overfor den katolske Helgenlære, næsten ere opfødte med at betragte 
Sindssygdom som Djævlebesættelse, at de fuldt ud og paa den sun- 
deste Maade, uden at sætte deres tillidsfulde Religiøsitet til, ere 
gaaede ind i Nutidens Tankegang om en Sygdom; naar man ser alt 
dette, saa har man ikke Ret til at tale om en aandssvækket Race 
uden Udviklingsmuligheder. Et kraftigt Bevis herimod er ogsaa den 
betydelige Fremgang i Hjemmenes og hele Koloniens Velstand, de 
sidste 20 Aar have været Vidne til, takket være Dir. Peeters og 
hans Lægestabs utrættelige Energi og Interesse. Sagen er jo nem- 
lig, at det ved Familiepleje ikke blot gælder for Lægen at kontrol- 
lere Patientens Befindende og Tilstand i Øjeblikket, men ogsaa at 
vide nøje Besked med de Forhold, han lever i, hans Omgang og 
hans Arbejde, og derigennem faar Lægen en social Opgave. Han 
maa opdrage Plejeren, lære ham at sætte Pris paa Orden i Hjem- 
met, Sundhed i Livsførelsen og Plan i Arbejdet. Lægerne stille 
derfor deres Fordringer angaaende Patienternes Velvære saaledes, at 
de drage hele Huset og dets Beboere med ind derunder. Samtidig 
have Tilsynsmændene Ordre til at kontrollere forskellige praktiske 
Ting, f. Ex. om Køer og Svin passes godt, om Huset holdes ordent- 
lig vedlige o. s. v. Hertil kommer at man ogsaa oplærer Plejerne 
teoretisk, idet Lægerne holde Kursus og Foredrag, skriver Avisartik- 
ler og smaa Afhandlinger om Nødhjælp,- Hygiejne, Sindssygeforplej- 
ning o. s. V. Fagfolk inkaides til at holde Foredrag om nye For- 
bedringer i Landvæsen, Mejeri og Kvægavl; da jeg besøgte Gheel 
ventedes saaledes en Dame fra Antwerpen, der skulde holde Kursus 
i rationel Madlavning. Og at alle disse Bestræbelser ikke ere uden 
Resultat ser man, som omtalt, vel allerbedst paa Winkeloom-Heden, 
hvor Opdyrkningen skrider udmærket frem; men ogsaa i hele det 
øvrige Om'raade bliver Landbruget mere og mere moderniseret; nye 
Redskaber indføres, ikke mindst paa Mejeriets Omraade, hvor navn- 
lig danske Centrifuger, der findes her i Hundrevis, i meget betyde- 
lig Grad har forøget Velstanden. Alt (1. c.) bruger sikkert ikke for 
stærke Ord. naar han siger, »at uden Familieplejen vilde Kampinen 
endnu ligge hen som en sørgelig Udørken«. Jeg har allerede om- 
talt Bestræbelserne for at skaffe forbedrede Byggeplaner, og hvor- 
ledes Befolkningen med Interesse følger dette Spørgsmaal og i det 
hele paa alle Omraader er lærvillig, ja, som det blev sagt mig, selv 



/ 



"j 



31 

ved idelige Forespørgsler stimulere Lægerne til yderligere Oplæring. 
Jeg spørger da igen — kan man sige, at denne Befolkning er stille- 
staaende og sløv? 

Naar man ellers vil tale om egentlig Sindssygebehandling i 
Gheel, saa siger det sig selv, at udenfor Infirmeriet kan der ikke 
godt blive Tale om systematisk Sengebehandling eller Badebehand- 
ling, hvorimod medikamental Behandling ikke behøver at 
være udelukket. Dog bruges narkotiske Midler kun sparsomt, hvor- 
imod Epileptikerne selvfølgelig faa Brompræparater; ogsaa Sovemidler 
anvendes af og til. Der maa lægges særlig Vægt paa at hindre 
Obstipation hos de kroniske Patienter. Tvangsmidler ere nu, 
i Modsætning til tidligere, indskrænkede til det mindst mulige. 
Handsker af Læder eller Lærred er det eneste Tvangsmiddel, der 
ses ude i Kolonien, anvendt imod Iturivning og Tilbøjlighed til 
Afklædning, oftest dog kun Handske paa den ene Haand. At de 
ikke bruges meget, viser en nylig foretagen Optælling, ved hvilken 
der kun fandtes 30 enkelte Handsker i hele Kolonien; jeg saa dem 
kun 1 Gang anvendt. Plejeren har ikke Lov til at lukke en Patient 
inde i Værelset om Dagen; er han i sjeldne Tilfælde nødt dertil, 
skal han snarest melde det til Tilsynsmanden og Lægen. Bliver en 
Patient særlig urolig eller fordrer skærpet Tilsyn, indlægges han i 
Infirmeriet. Man regner, at gennemsnitlig 2 Patienter om Ugen 
komme herind til forbigaaende Ophold, altsaa 100 om Aaret af ca. 
1900 Patienter, et ringe Tal, der viser, hvor meget man i Virkelig- 
heden kan tillade sig af fri Behandling overfor kroniske Patienter. 

Med Hensyn til hele Forplejningen, da har jeg tidligere 
omtalt de Fordringer, der stilles til Værelser, Senge, Klædernes 
Vedligeholdelse, ligesom at Patienterne i et og alt skal dele Fami- 
liens Kaar. opholde sig i den og spise med den. Selvfølgelig føres 
der Kontrol med Maden, ligesom i det hele den legemlige Hygiejne 
maa nøje passes. Bade faas ikke saa tidt som ønskeligt; dog er 
der sket betydelig Fremgang, siden man i de senere Aar har byg- 
get 4 Badeanstalter ude i Kolonien, en i hver Sektion. I disse boer 
en af Sektionens Tilsynsmænd, der tilligemed sin Kone besørger 
Badningen, og som forresten ogsaa har Patienter i Huset. 1 Bade- 
anstalten findes 3 — 4 Badeværelser, et Lægeværelse og et Vente- 
værelse. Hver Uge har sin Badedag, paa hvilken der i 2 Timer 
bades 24 Patienter, der samtidig efterses og, om fornødent, under- 
søges af den tilstedeværende Sektionslæge, der i en Protokol indfører 
sit Fund for hver Patient. Paa denne Maane lykkes det at skaffe 
hver Patient 3 Bade om Aaret; selv om det ikke er meget, har det 

dog været nok til at vise god Virkning paa den tidligere hyppige 
Furunkulose. Pensionærerne i Byen Gheel faa langt flere Bade, 
da de have Infirmeriet at gaa til; senere skal der yderligere byg- 
ges en stor Badeanstalt med forskellige Slags Bade i Byen. 

Samtidig med at omtale det Tilsyn, der fra Koloniens Side 
føres med Patienterne, vil det være naturligt ogsaa at omtale, hvor- 
edes de forskellige Faktorer, Hjemmene, Tilsynsmændene, Sektions- 
lægerne og Direktøren virke sammen. Det er allerede omtalt, hvor- 
ledes nye Patienter efter deres Indlæggelse i Infirmeriet med de i 
Belgien sædvanlige Formaliteter fra Øvrighedens og. Lægers Side, 
sigtes af Direktøren, og derpaa af Lokalkomiteen anbringes i de 
ved Lægernes Hjælp udsøgte Hjem, saaledes at der tages alt rime- 
ligt Hensyn til, at Hjemmet og dets Beliggenhed passer ikke blot 
til Sygdommens Art, om der fordres hyppigt Tilsyn, afsides rolig 
Egn o. s. V., men ogsaa til Patientens Vaner, idet Bybeboere helst 
anbringes i Byen, naar deres Sygdom tillader det, Landboere paa 
Landet, arbejdsdygtige Haandværkere hos Haandværkere o. s. v. 
Kun for Pensionærernes, de selvbetalende Patienters Vedkommende, 
er det disses Familie selv, der i Forbindelse med Direktøren ud- 
vælger Hjemmet. — I 1902 skete det, med Hensyn til Tilsynet med 
Patienterne, praktiske Fremskridt, at Kolonien som tidligere nævnt 
deltes i 4 Sektioner med 4—500 Patienter i ca. 300 Hjem i hver 
og hver med sin Læge; forresten er de helt uafhængige af hin- 
anden, alle staaende under Direktøren, dog saaledes, at Sektions- 
lægen paa egen Haand leder den daglige Drift under eget Ansvar 
og i det hele har ret frie Hænder til alle Dispositioner i Sektionen. 
Hver Sektion har desuden sine Tilsynsmænd, af hvilke der ialt er 
7, foruden 2 Bademestre, der tillige gøre nogen Tjeneste som Til- 
synsmænd ; hver Sektion faar da to saadanne, men det erkendes for- 
øvrigt at være for lidt. Sektionslægen skal mindst 1 Gang om 
Maaneden besøge alle sine uhelbredelige Patienter, og mindst i 
Gang om Ugen de friskere Tilfælde. I Virkeligheden sker Besøgene 
dog meget hyppigere for de sidstes Vedkommende. En optrædende 
legemlig Sygdom giver selvfølgelig Anledning til flere Besøg som 
ogsaa andre Momenter, f. Eks. Mistillid til Plejehjemmet. Tilsyns- 
manden skal i Løbet af 14 Dage tilse alle sine Patienter (altsaa 
Halvparten af Sektionens Patienter) én Gang; men desuden kom- 
mer han tidt i Hjemmene af andre Grunde, f. Eks. ogsaa for at 
bringe Meddelelser fra den centrale Administration, ligesom han 
ogsaa træff'er Plejerne, naar disse i Gang om Ugen møde til Om- 
bytning af Klæder og Sengklæder i Infirmeriets Depot. Hans saavel 

som Lægens Besøg ere altid uanmeldte og til alle Døgnets Tider. 
Plejeren har en Besøgsbog for hver Patient, hvori saavel Lægen 
som Tilsynsmanden noterer Datoen for deres Besøg og den ved 
Badningen fundne Legemsvægt. Desuden har Plejeren en Bog 
med Fortegnelse over Patientens Klæder, hvori tillige Tilsyns- 
mandens Rekvisition af nye Klæder, attesteret af Lægen, opskrives, 
og hvori Plejeren giver Kvittering for sine Plejepenge; tillige fin- 
des i denne Bog Uddrag af de forskellige Reglementer for Pleje- 
hjemmene og af Politibestemmelserne. Foruden de her nævnte 
Besøg inspicerer Direktøren selv mindst i Gang om Aaret alle 
Koloniens Plejehjem. De øvrige Medlemmer af Lokalkomiteen af- 
lægge et samlet Besøg i Hjemmene, den ene Halvdel af Medlem- 
merne i det ene Halvaar, den anden Halvdel i det andet. Et Med- 
lem af Statens Kontrolkomité aflægger desuden et aarligt Besøg; 
desuden tilses de ikke faa hollandske Patienter fra deres Lands 
Kontrolkomité. Koloniens Sekretær gør ogsaa aarlige Besøg for at 
efterse Huset og Inventar i Patientværelserne, og endelig kommer 
katolske, protestantiske og jødiske Gejstlige nogle Gange om Aaret 
hos Patienter af de forskellige Konfessioner. Paa denne Maade op- 
naas, at alle uhelbredelige Patienter gennemsnitlig faa 50 Besøg 
om Aaret, og de helbredelige mange flere. 

Tilsynsmandens Stilling er overordentlig vigtig. I mange Ret- 
ninger bliver han den, der kommer til at staa Plejeren nærmest 
og hvis Tillid og Fortrolighed han maa stræbe at vinde uden at 
tilsætte sin Avtoritet. Ydre Midler som Uniform giver man Afkald 
paa, men giver fast Stilling som Embedsmand i Kolonien. Man 
søger at skafi^e saavidt muligt dannede Mennesker til denne Stilling 
og giver dem først et Kursus i Infirmeriet og senere al den Ud- 
dannelse, der kan blive Lejlighed til. Deres Instruks, der tilligemed 
Nødhjælpsanvisning findes aftrykt i den Bog, hvori de skal optegne 
deres daglige Besøg og de af Lægen givne Ordinationer, gaar ud 
paa, hvad de særlig skal mærke sig ved Besøgene, om Patienten er 
ren, hans Klæders Tilstand, legemlige og sjælelige Befindende, 
Værelset, Huset, Opvarmning, Maden, Patientens Arbejde, om det 
er for strængt eller farligt, Omgang og Tilsyn med Patienten, den- 
nes Adspredelser, at der ikke uden Lægens Ordination anvendes 
Tvangsmidler af nogen Art o. s. v. Han skal paase, at alle Lægens 
Ordinationer opfyldes, hjælpe Plejeren med mulige Forbindinger 
og føre Tilsyn med Sengeliggende, at de ikke faa Dekubitus. En 
Ting var mig paafaldende i Gheel, nemlig, ar man ikke anvendte 
Kvinder som Tilsynshavende, men endog overfor kvindelige Patienter 

kun har Mænd. Jeg har ingen Steder truffet det kvindelige Tilsyn 
i Familiepleje, men jeg har erfaret, at det i de sidste Aar er ind- 
ført nogle Steder i Tyskland. Der synes at være al Grund til at 
gaa over til ogsaa at anvende Kvinder, naar man ser hen til den 
Gavn, man i Anstalterne har haft af kvindeligt Opsynspersonale i 
de fleste Afdelinger. Ikke blot i Sygepleje, men ogsaa til at staa 
Plejerne bi med Raad og Daad i Spørgsmaal om Husførelsen, Klæ- 
der og Mad, vilde de kunne være til megen Nytte. Det var mig 
da ogsaa en Tilfredsstillelse senere paa min Rejse ved en Kongres 
for Familiepleje i Edinburgh at finde dette Spørgsmaal anmeldt til 
Forhandling af en Læge fra Gheel, den for hele Familieplejen saa 
stærkt interesserede Dr. Meeus. 

/Tilsynsmændene i hver Sektion skal hver Morgen møde hos 
Sektionslægen for at forelægge deres opskrevne Iagttagelser fra den 
foregaaende Dags Besøg og modtage hans Ordinationer. Med sin 
af Lægen undertegnede Bog og med dennes egen Beretning om 
sine Besøg Dagen forud gaar Tilsynsmanden derpaa til Direktøren, 
der atter giver ham Besked til Lægen og mulige Ordrer fra Admi- 
nistrationen til Plejehjemmene. Foruden en saadan daglig Indbe- 
retning til Direktøren skal Lægen hver 3. Maaned sende en samlet 
Indberetning om sine Patienters Antal, ny tilkomne, udskrevne og 
døde. Antallet af helbredelige og uhelbredelige, indtraadte Syg- 
domstilfælde, Ulykkestilfælde, Undvigelser, Patienter, der ere ifærd 
med at helbredes. Anvendelse af Tvangsmidler, hvem der ere 
sendte til Infirmeriet, Dødsaarsager, Beskæftigelsesforhold, Ros eller 
Dadel over navngivne Plejere, Iagttagelser med Hensyn til Beklæd- 
ning, Bade, Tilsynsmændenes Tjeneste osv. Endvidere skal Lægen 
hver 3. Maaned for sine kvindelige Patienter sende en Indbaretning 
om Menstruationens Forhold, mulige Grunde til dens Udebliven 
eller Uregelmæssighed og Plejernes Iagttagelser i saa Henseende. 
Sektionslægen fører selvfølgelig Fortegnelse over alle Sektionens 
Plejere og Patienter, holder Journal over disse og besørger Korre- 
spondancen med deres Slægt. 

Som tidligere omtalt er Direktøren Medlem saavel af den »høj- 
ere Kommission« som af »Lokalkomiteen«. Forresten er han meget 
frit stillet med Hensyn til under Ansvar overfor Justitsministeren 
at indføre nye Foranstaltninger til Patienternes Vel, hvad han dog 
alt senere maa forelægge Lokalkomiteen. 

Vil man tale om Resultaterne i Gheel kan man selvfølgelig 
ikke ligefrem gøre Sammenligning med en Anstalt. Da Største- 
parten af Patienterne ere uhelbredelige, kan det jo ikke forbavse. 

atGheel kun kan stille 2 — j ^/o Helbredelser op mod de jo — 35%, 
der er Gennemsnittet for de belgiske Anstalter. Noget mere ret- 
færdig bliver Sammenstillingen dog, naar man beregner Helbredelses- 
procenten af hvert Aars Førsteindlæggelser (blandt hvilke der dog 
ogsaa findes forholdsvis flere Uhelbredelige end ved Anstalterne). 
Ifølge Peeters*) Opgivelse for Aarene fra 1889— -1903 med gen- 
nemsnitlig c. 180 Førsteindlæggelser om Aaret bliver Procenten 
19,2, og, naar de udtalte Bedringer lægges til, 24,5%, hvad der 
maa kaldes et helt godt Resultat. Med Hensyn til Dødelighed 
staar Gheel med sine 5 % noget lavere end Belgiens Anstalter. 
Men forøvrigt mener jeg, at disse Tal ikke har stort at sige som 
Resultater, hvormeget saa end Familieplejens Forkæmpere lægger 
Vægt paa dem overfor Anstalterne. Det vigtigste Resultat er efter 
mit Skøn Forbedringen af de uhelbredelige Sindssyges Kaar. — 
Antallet af Patienter i Gheel var som omtalt i Jan. 1904: 1834, 
hvilket betyder over Vs af Belgiens Sindssyge. 

Koloniens Læger ere gennemgaaende godt stillede, hvad der 
ogsaa er nødvendigt overfor et Arbejde, der helt ud optager sin 
specielt uddannede Mand. De have alle Pensionsret og fri Bolig 
med Have; 4 have særlig Villa, 2 bo tilleje i Byen. Direktørens 
Løn kan stige til 7500 Kr. (10,000 Frc), den ældste Sektionslæge 
til 4500 Kr. (6000 Frc), de øvrige efter Alderen fra j6oo Kr. 
(4800 Frc.) til 3000 Kr. (4000 Frc). Lægerne maa ikke paatage 
sig noget offentligt Hverv og maa ikke have sindssyge Pensionærer 
i Huset og maa heller ikke praktisere, dels for at stille dem helt 
frit overfor Befolkningen, dels for at de kan ofre al deres Tid paa 
deres Embede. Tilsynsmændene, der ogsaa ere pensionsberettigede 
Embedsmænd faa i Løn 900 Kr. (1200 Frc), stigende til 1200 Kr. 
(1600 Frc), Cykle og fri Sporvognskørsel for at animere dem til 
Besøg hos Patienterne; de have ikke fri Bolig, men med Stillingen 
følger endel Sportler. De maa ikke have privat Forretning af nogen 
Sort, men derimod ses det gerne, at de tage Sindssyge i Pleje, dels 
for at de kan vinde Erfaring, dels for at give godt Exempel for 
de andre Plejere; de have da næsten ogsaa alle selvbetalende 
Patienter i Huset. 

Sluttelig et Par Tal vedrørende de finansielle Forhold. Pen- 
sionærerne, af hvilke der iste Januar 1903 fandtes 260, betale efter 
de Fordringer, der stilles, fra 400 til 5000 Frc til Koloniens Kasse, 
denne tilbageholder heraf 1 1 % til Administration, Læger o. s. v., 



*) Peeters: Situation actuelle de la colonie de Gheel. Moll. 1904. 

Resten udbetales f|erdingaarlig til Værterne. Kommunalpatienternes 
Betaling er efter deres Tilstand delt i j Klasser. Første Klasse 
bestaar af renlige, arbejdende Sindssyge, der ved deres Arbejde 
giver Plejeren Indtægt, heraf var der iste Januar 190?: 261. Anden 
Klasse (672) bestaar af mindre arbejdende og halvt urenlige Pa- 
tienter. Tredie Klasse (639) rummer urenlige og helt ledige 
Patienter eller saadanne, der fordre meget Tilsyn fra Plejerens Side, 
som Epileptikere. 

For første Klasse betaler Kommunerne 85 Centimer (c. 64 Øre), 
for anden 99 Cent. (c. 75 Øre) og for tredie 125 Cent. (c. 94 Øre) 
pr. Dag; heraf fradrages til Koloniens Kasse, til Anskaffelse af 
Klæder og Sengeklæder (indtil 190J ogsaa til Møbler), 21, 19 og 
20 Centimer, medens der udbetales Plejeren 64, 80 og 105 Cent. 
(48, 60 og c. 79 Øre) pr. Dag, der hvert halve Aar kunne hæves i 
Infirmeriet. Naturligvis kunne Patienterne ved Forandringer i deres 
Tilstand skifte fra den ene Betalingsklasse til den anden. Efter 
det angivne bliver Forplejningen af en Kommunalpatient i 
Gheel da gennemsnitlig 103 Cent. om Dagen, medens den i 1899 
i Belgiens 2 Statsanstalter var 120 og 132, og i den største Privat- 
anstalt 125 Centimer pr. Dag. — Skønt den Betaling, Plejerne som 
omtalt faar, ikke kan siges at være høj, saa viser det sig altsaa 
dog, at deres Velstand forøges. Og desuden kan selve Kolonien 
ikke alene bære sig, men giver endogsaa Staten et Overskud, i 1896 
f. Ex. 32000 Frc. og tilmed har Kolonien, der af Formue kun har 
Infirmeriet og Lægeboligerne, i de senere Aar kunnet bygge de 
omtalte 4 Badeanstalter og paatænker, som nævnt, endel Ny- 
bygninger. 



Da det i Aarenes Løb viste sig, at de fransktalende Patienter 
fra Belgiens sydlige og østlige, wallonske Provinser ikke kunde føle 
sig ret hjemme mellem den flamsktalende Befolkning i Gheel, tog 
Provinsen Liége i 1884 Initiativet til at oprette en w^allonsk Koloni 
i Lierneux. Efter store Vanskeligheder, ikke mindst Beboernes 
Ængstelse for det Nye, lykkedes det ved at begynde smaat at sætte 
det i Scene. I det første Aar kom der ialt 26 Patienter, 20 Aar 
senere, 1 Jan. 1904, stod Kolonien med 481. Hele Kommunen 
Lierneux blev taget i Koloniens Tjeneste. Den er smukt beliggende 
i Ardennernes Udløbere i den sydlige Del af Provinsen Liége, ^U 
Mil fra Stationen Vielsalm (Linien Liége-Spa-Luxembourg), hvorfra 
man ved Postvogn kommer til Landsbyen Lierneux. Egnens af- 

sondrede Beliggenhed og rolige, gammeldags Præg gør den vel- 
skikket til sit Formaal, omend naturligvis lidt vanskelig tilgængelig 
for Transporten af Patienter; der tænkes forøvrigt paa en Sidebane. 
Hele Omraadet er ii,ooo Tdr. Land, altsaa godt Halvparten af 
Gheel. Da der ingen Købstad er, men kun i større og 19 smaa 
Landsbyer, er Indbyggerantallet betydelig mindre, nemlig kun 2500, 
hvortil kommer 500 Patienter, altsaa Ve af Befolkningen; af disse 
bo ca. 200 i den centrale, store Landsby Lierneux, hvor ogsåa In- 
firmeriet ligger. Efterhaanden har det været let at skaffe Hjem; 
i de senere Aar er der fuldt op at Tilbud fra saadanne, men Til- 
gangen af Patienter har været mindre. Fra 1894 !il 1904 er Tallet 
af aarligt behandlede kun steget fra 407 til 481 (i samme 10 Aar 
ialt behandlet 968). I 1903 optoges 97, og 92 gik ud, deraf 21 
døde, 22 helbredede, en stor Del bedrede og Resten bragte i An- 
stalter. Dødelighedsprocenten var i Begyndelsen 10—12; men efter- 
som Sagen indarbejdedes og Plejerne blev bedre, faldt den til 4V« 
og er nu lavere end Anstalternes (c. 8 %), ligesom i Gheel. I de 
20 Aar Kolonien har bestaaet, har der kun været 1 Selvmord, i 
Dødsfald ved Ulykkestilfælde og ingen Svangerskaber. Undvigelser 
ere ret hyppige, i mange Tilfælde er det dog snarest at opfatte 
saaledes, at fritgaaende Patienter fare vild. Man har derfor paa 
Infirmeriets Tag anbragt en stor elektrisk Lampe, for at de i Mørket 
kan have noget at gaa efter. Patienterne arbejde helt godt, mest 
ved Landbruget og i Husene, men paa Grund af Tilbøjeligheden 
til Undvigelser betales de med Cigarer o. lign. eller der sættes 
Penge i en Sparekassebog. Som Kuriosum kan jeg anføre, at en 
sindssyg Haarskærer og en Fotograf fortsatte deres tidligere Bedrift 
i Plejehjemmet. De fleste Patienter ere uhelbredelige men, hvad 
man kunde vente i en ny Koloni, gennemgaaende kan de ikke 
være saa urolige og vanskelige som i Gheel, hvorfor der ogsaa 
hvert Aar måa føres endel til Anstalter af Hensyn til den offentlige 
Sikkerhed. 

Infirmeriet i Lierneux har c. 40 Pladser, men huser sjelden 
over 20 Patienter; det bruges nemlig ikke meget til forbigaaende 
Indlæggelser, da her overhovedet ikke er saa mange usikre Patienter 
som i Gheel, og de nye Patienter opholde sig her kun 5—6 Dage. 
Infirmeriet tjener da mest som et Centrum for Administrationen og 
for hele Kolonienr hvor Patienterne henvende sig personlig, naar 
de have noget paa Hjerte, foruden at de møde her til regelmæssig 
Badning, Vejning og Eftersyn. Her er tillige Bibliotek og Selskabs- 
lokale for Patienterne, hvor der musiceres for og af disse. Kolonien 

har to Læger, der begge arbejde baade i Infirmeriet og ude i Lands- 
byerne. Den er delt i 4 Sektioner, hver med sin Tilsynsmand, der 
skal tilse sine Patienter 2 Gange om Ugen. og over disse fire er 
der en Overtilsynsmand, der kontrollerer dem og fører Tilsyn med 
Inventar og Klæder. De to Læger gaa overalt i hele Kolonien; 
hver frisk Patient tilses mindst i Gang om Ugen, de andre 1 Gang 
maanedlig. Desuden er der forskellige Kontrolbesøg af Statens, 
Provinsens og Kommunens Udsendinge. Forøvrigt er alt i Hoved- 
sagen ordnet som i Gheel. Paa enkelte Punkter forekommer der 
mig dog at være Forbedringer. Saaledes har Kolonien, der er en 
Provinsialinstitution, dog med Statens Anerkendelse og under dens 
Kontrol, en langt simplere Administration end Gheel; den er be- 
tydelig mere uafhængig af den stedlige kommunale Myndighed, og 
ganske særlig maa det i Modsætning til Gheel fremhæves, at det 
her udelukkende er Lægerne, der bestemme, bvor Patienterne 
skulle anbringes. Koloniens Sekretær har ikke som i Gheel noget 
at gøre med Tilsyn af Hjemmene. Alle Tvangsmidler ere banlyste 
her, ingen Hansker, ingen Jernstænger for Vinduerne i Patienternes 
Værelser, ingen udvendig Laas paa Dørene til disse. For at an- 
spore Plejerne til i Tide at anmelde legemlige Sygdomstilfælde, 
forhøjer man Betalingen for vedkommende Patient til højeste Klasse 
fra Anmeldelsesdagen til Sygdommens Helbredelse. Jeg maa ogsaa 
anse det for en Fordel fremfor Gheel. at begge Lægerne komme i 
Infirmeriet og saaledes faa Lejlighed til at lære de nye Patienter 
at kende, inden de komme ud i Familieplejen. 

Efter mit Indtryk af Kolonien i Lierneux ere de enkelte Hjem 
noget tarveligere end i Gheels Landomraade, Værelserne mindre 
gode og maaske ogsaa mindre propre; Sengene syntes mig dog 
bedre, medens Klæderne vare mindre godt vedligeholdte, skønt 
man har indført at give baade Plejere og Patienter en lille Beløn- 
ning for god Vedligeholdelse. Plejernes Holdning overfor Patien- 
terne gjorde knap et saa tiltalende og umiddelbart menneskevenligt 
Indtryk som i Gheel, hvad der antagelig er Grunden til, at man 
ofte er nødt til, tildels efter Patienternes Anmodning, at skifte Hjem. 
Det er jo imidlertid ikke andet, end hvad man kunde vente, at den 
Sikkerhed i Optræden og det faste System, der præger den gamle 
Koloni, mangler noget her — dog ikke mere end at kun en be- 
stemt Sammenligning gør, at man lægger Mærke dertil. Gennem- 
gaaende er det hele ellers meget tiltalende, navnlig i selve Lands- 
byen Lierneux, hvor Tilsynet naturligvis ogsaa er bedst. Her som 
i Gheel har Familieplejen givet Stødet til en tydelig Fremvæxt i 

hele Kommunen, Folkemængden er tiltaget, Arbejdslønnen forøget, 
mange Huse byggede og Befolkningens Velstand tiltaget. Dr. 
Depéron, der fra Begyndelsen og til ifjor har været Koloniens 
Leder, har været utrættelig i Forbedringer og i at bekæmpe de 
Vanskeligheder, Sagen i flere Aar mødte hos den ikke helt igennem 
velvillige Befolkning; efterhaanden have de lagt sig, og nu er som 
sagt Tilbudet af Hjem altid rigeligt, og der begynder mere og mere 
at udvikle sig en gavnlig Kappestrid mellem disse. Ved Foredrag 
arbejdes der ogsaa her paa at oplyse Befolkningen. — Kolonien 
modtager Patienter fra hele Belgien. Prisen er højere end i Gheel. 
For Kommunalpatienter (af Pensionærer findes her meget faa) be- 
tales 150 Centimer (c. 112 Øre) pr. Dag, saaledes at Plejeren her- 
af for de 3 Klasser efter Patientens Kvalitet faar 85 Cent. (c. 64 Øre), 
95 Cent. (c. 71 Øre) og iio Cent. (c. 82 Øre), altsaa noget mere 
end i Gheel, medens Resten gaar i Koloniens Kasse. 

Selv om Kolonien i Lierneux endnu langtfra er naaet til de 
2000 Patienter, som Omraadet er beregnet til, saa maa dog den 
Omstændighed, at man i Løbet af de første 10 Aar naaede op til 
400 om Aaret, snarest tages som et Bevis paa, at Sagen kan lykkes 
ogsaa hos en ny og med Opgaven ukendt Befolkning, trods alle de 
uheldvarslende Udtalelser i Begyndelsen om, at noget lignende som 
Gheel ikke lader sig skabe anden Gang og kun kan existere i 
Kraft af sin Tradition. Naar det endvidere ofte udtales, at Gheel 
er dog kun et historisk Fænomen, som ingen Interesse har for 
Fremtiden, da er denne Betragtning saa fejlagtig som muligt, og 
hviler da ogsaa kun paa et Kendskab til Gheel, som det var for 
20 Aar siden. At en Institution, der i den Tid har gjort saa mæg- 
tige Fremskridt og endnu Aar efter Aar gennem betydelige Forbed- 
ringer viser sin Perfektibilitet, skulde have udspillet sin Rolle, og 
det samtidig med at Tanken vinder mere og mere frem i andre 
Lande, synes mig lidet sandsynligt. — Den Omstændighed, at Patient- 
antallet i Gheel er gaaet noget tilbage i de senere Aar, og at Frem- 
gangen i disse Aar i Lierneux har været meget ringe, kunde synes 
at støtte Mistilliden til Familieplejen. Men ved at tale med de 
belgiske Sindssygelæger ser man, at det, det drejer sig om her, er 
den allerede omtalte Kamp mod de gejstlige Ordeners Supremati 
indenfor Sindssygevæsenet gennem de talrige katolske Privatanstalter 
og forpagtede Statsanstalter, i hvilken Kamp de to Institutioner 
Gheel og Lierneux staa næsten som de eneste betydende Mod- 
standere. Ingen Steder faar man en hvassere Kritik og en tyde- 
ligere Opredning af særlig Familieplejekoloniernes Vanskeligheder 

end i Depérons Aarsberetninger fra Lierneux — det er sagtens 
ogsaa dem, der have været Hovedaarsagen til, at han ifjor blev sat 
ud af Spillet. For Øjeblikket synes nemlig de katolske Ordener 
at have Overtaget. Jeg maa kort omtale, hvorledes dette kan for- 
klare de to Koloniers forhaabentlig forbigaaende numeriske Tilbage- 
gang, medens Familieplejen andre Steder gaar frem. De private 
Anstalters Betydning ses af, at de rumme over 3 Gange saamange 
Patienter som Statens og Provinsernes Anstalter, og af disse ere 
saa endelig Statens 2 eneste Anstalter forpagtede af katolske Ord- 
ner. Efter de sidste statistiske Oplysninger (fra 1897) vare af Bel- 
giens 12907 Sindssyge (c. 2 Voo af Befolkningen) 67.470 anbragte i 
lukkede Anstalter, 18,570 i ^^ to Familieplejekolonier og 14,1 7a 
i Hjemmene. Skønt Statens officielle Kontrolkomité i sin Indberet- 
ning til Regeringen udtrykkelig udtaler, at der i de lukkede Anstal- 
ter findes mange Patienter, der med langt større Udbytte og Til- 
fredshed kunde være i Familiepleje, saa sidder de katolske Ordener 
ikke blot Regeringens gentagne Gange stillede Opfordringer i saa 
Henseende ganske overhørig, men bygger endog flere og flere nye 
Anstalter, og naar man kender den katolske Gejstligheds Magt over 
Almuen, er det forstaaeligt, at disse Anstalters Patientantal forøges, 
medens de to Koloniers formindskes, og det saa meget mere som 
Anstalterne beholde alle dem, de faa ind, medens Gheel og Lierneux 
af de nye Patienter, de faa ind, maa sende dem i Anstalt, der ikke 
passe for Familiepleje. Den Bestemmelse, at Sindssyge helst skulle 
anbringes saa nær som muligt deres eget Hjem af Hensyn til even- 
tuelle Besøg, bliver ogsaa til Fordel for de lukkede Anstalter, der 
i stigende Tal spredes over hele Landet, medens der kun findes de 
to Kolonier. Bestemmelsen er forøvrigt ogsaa urimelig overfor de 
kroniske Patienter, der netop særlig skulde være i Fahiiliepleje, da 
Besøg hos dem faktisk ikke spille nogen stor Rolle. At de katolske 
Ordeners Anstalter ikke vil sende de dertil egnede Patienter i 
Familiepleje, er let at forstaa, idet disse ikke blot give Indtægt 
direkte ved Betalingen, men ogsaa indirekte gennem deres Arbejde; 
og selvfølgelig kan man altid som Undskyldning skyde sig ind 
under den større Komfort for Patienterne i Anstalterne end i Familie- 
plejens smaa Hjem. Efter den ret ubetydelige Rolle, de ved Anstal- 
terne af Ordenerne ansatte Læger, der ovenikøbet lønnes i For- 
hold til Patientantallet, spille i disse Institutioner, er det let at for- 
staa, at deres Mening om disse Forhold ingen Betydning faar. Saa- 
længe den belgiske Regering ikke beslutter sig til at tage hele 
Sindssygevæsenet i sin Haand, er der ingen Udsigt til, at Forholdene 

vil blive anderledes, men man har saa heller ikke Lov til af den 
noget ringere Tilgang til Familieplejen at drage Slutninger med 
Hensyn til dennes Værdi. Snarere maa man forbavses over, at 
Lierneux under saa vanskelige Forhold har kunnet voxe sig stor, og 
ydermere at der er Tanker oppe om at skabe en Koloni ogsaa i 
Syd-Belgien. Men hvad der allermest taler til Fordel for Systemet 
er, at baade Frankrig og Tyskland, som jeg senere skal omtale, have 
med Held efterlignet det belgiske System, og at man ogsaa i Hol- 
land har tænkt derpaa. — 



SKOTLAND. 



Inden jeg nærmere beskriver det skotske System for Familie- 
pleje — the Boarding-out System, Lunatics in private dw^ellings — 
vil det være praktisk at give en Fremstilling af, hvorledes Sinds- 
sygevæsenet er indrettet i Skotland, idet Familieplejen her indgaar 
som et vigtigt Led i Forsorgen for de Sindssyge.*) I Storbritannien 
er der i det hele meget vidtløftige Bestemmelser for alt vedrørende 
de Sindssyge, deres retslige Stilling, Indlæggelse i og Udskrivning 
fra Anstalterne, disses Indretning, Lægernes Myndighed, o. s. v. Ord- 
ningen er forskellig i Rigets 3 Dele; jeg holder mig her til Skotland 
og kan endda ikke gaa ind i alle Detailler. Hovedsagen ved det 
skotske Sindssygevæsen, hvis Mekanisme i Aarenes Løb har vist sig 
at virke særdeles tilfredstillende, er at tilstræbe et effektivt offentligt 
Tilsyn, saaledes at paa ethvert Punkt den personlige Selvstændighed 
og Frihed saavidt muligt sikres, ligesom ogsaa de enkelte Institutioners 
individuelle Præg. Dette gælder baade overfor Anstalterne, der 
derfor gennemgaaende ere meget forskellige, og overfor Familieplejen, 
der ikke som i Belgien samles i enkelte store Kolonier, men spredes 
over hele Landet med saavidt mulig Selvstændighed for de enkelte 
Hjem under direkte Kontrol fra Staten. 



*) Jeg benytter mig dels af hvad jeg selv paa Stedet har faaet oplyst, dels af en 
Beretning fra en til Undersøgelse af disse Forhold udsendt fransk Kommission 
(Toulouse: Rapport de l'assistance des aliénés en Angleterre et en Ecosse) dels 
af en Beretning ved Kongressen i Antwerpen i 1902 af Sekretæren ved Gen. Board 
(S pence: The present position of the Insane Poor under Private Care in 
Scotland). 

I lange Tider havde man i Skotland foruden at beholde Sinds- 
syge i deres Hjem eller, da man senere fik Anstalter, at anbringe 
dem der, brugt at sætte dem i Pleje hos Familier, vistnok oprinde- 
lig fra gammel Tid — ligesom i Gheel — knyttede til Valfartssteder. 
Efterhaanden var Forholdet blevet saaledes, at kun omtrent Halv- 
delen af Landets Sindssyge vare i Anstalt; en Trediedel (c. 1800) 
af de fattige Patienter, for hvilke Kommunerne betalte, vare bl. a. 
anbragte udenfor disse. Der trængtes da til et grundigt Eftersyn 
og i 1855 nedsattes en kongelig Kommission med den Opgave at 
undersøge alle Forhold med Hensyn til Sindssyge baade i og uden- 
for Anstalterne. I 1857 traadte saa den nugældende Sindssygelov 
i Kraft, hvorved Staten overtog Kontrollen med saa godt som alle 
Landets Sindssyge. 

Det centrale Element i Sindssygevæsenet blev et Generalraad 
— the General Board af Commissioners in Lunacy — med Sæde 
i Edinburgh og bestaaende af 5 statsudnævnte Medlemmer, nemlig 
en Formand, 2 Jurister (Legal Commissioners), alle 3 ulønnede, og 
2 lønnede Læger (Medical Commissioners). Desuden en Sekretær 
(en meget fremskudt Post) og 2 tilforordnede, ligeledes lønnede 
Læger (Deputy Commissioners). Alle fire Læger skulle være ud- 
dannede Sindssygelæger og maa ikke have anden Beskæftigelse. 
Under dette Raads Kontrol lagdes ikke blot alle fattige Sindssyge 
(Kommunalpatienter), alle Sindssygeanstalter og Kliniker, men i det 
hele alle Sindssyge i Landet, hvorsomhelst de vare anbragte, kun med 
Undtagelse af sindssyge Forbrydere, for hvilke der findes en særlig 
Lovgivning, som jeg ikke her kan komme ind paa, og Patienter, der 
ikke ere under Fattigvæsenet, men leve i deres eget eller andres 
Hjem (private patients). Dog ere selv disse sidste Patienter under- 
givne Raadets Kontrol i følgende j Tilfælde: i) naar de ere anbragte 
i et fremmed Hus, hvor der betales for ,dem, idet der dog gøres den 
Undtagelse, at, naar en Læge attesterer, at Sindssygdommen ikke er 
uhelbredelig, kan Patienten, naar Lægen erklærer det for gavnligt, 
fot en Tid, der ikke maa overstige 6 Maaneder, anbringes uden 
Kontrol i Pleje hos Fremmede, 2) naar Patienten har været syg i 
over I Aar, og der maa anvendes Indespærring eller andre Tvangs- 
midler, ligegyldigt om der betales for ham eller ej, dér hvor han 
opholder sig, 3) naar Patienten har Formue og er gjort umyndig, 
og i dette Tilfælde er der Kontrol, hvad enten Patienten er i sit 
Hjem eller hos Fremmede. Kommunalpatienter og de nævnte Und- 
tagelser af private Patienter kunne kun anbringes i privat Pleje, 
naar Generalraadet har givet sin Tilladelse dertil, og ydermere naar 

vedkommende Plejehjem har Autorisation fra Raadet Raadet fører 
derpaa vedvarende Kontrol med alle disse Patienter samt med Pleje- 
hjemmene saavelsom med alle Anstalter og Kliniker og derværende 
Patienter baade private og kommunale. For Anstalters Vedkom- 
mende føres Tilsynet af de to La^er i Generalraadet, for Familie- 
plejen af de to tilforordnede Lægen Patienter, med hvilke der saa- 
ledes føres Tilsyn, hvoriblandt altsaa alle Kommunalpatienter i hele 
Landet, ere da indregistrerede med Navn hos Generalraadet, der er 
bekendt med deres Anbringelsesmaade, Opholdssted og de vigtigste 
Momenter i deres Sygehistorie. Herved opnaas, at enhver Sindssyg 
der under offentlig Forsørgelse er anbragt i Familiepleje eller i An- 
stalter er sikret, at denne Forplejning sker under Former, som ere 
foreskrevne af Staten, og hvis Opfyldelse Staten kontrollerer. Denne 
vidtstrakte, centraliserede Kontrol er karakteristisk for Skotland og 
findes ikke i noget andet Land. Hvert Aar udgiver General Board 
en omfangsrig Rapport, indeholdende alle statistiske og økonomiske 
Oplysninger om Anstalterne og hele Sindssygevæsenet, samt Rap- 
porter med tilhørende kritiske Bemærkninger om Anstalterne og 
Familieplejen fra de fire kontrollerende Com missioners. 

Som yderligere Udformning af den her angivne Ordning af 
Sindssyge-Kontrollen er hele Landet inddek i 27 Distrikter (ikke 
svarende til den administrative Inddeling i Counties), og hvert af 
disse har sit District Board af Lunacy, et Raad der ved Lov er for- 
pligtet til at sørge for Anstaltspladser til alle Distriktets Kommunal- 
patienter, der trænge dertil og er samtidig ansvarlig for og har 
ogsaa paa sin Side Kontrol med disse Anstalter, der dels ere 
større District Asylums, dels enkelte mindre Kommunalanstalter 
(Parochial Asylums). Distriktsraadet har derimod intet at gøre med 
Sindssyge udenfor Anstalterne. Diss^ falde ind under de enkelte 
Kommuner (parishes), der Landet over findes i alle Størrelser fra de 
mindste Landkommuner til f. Ex. en Kommune i Glasgow med 
700000 Indb. Kommunalraadet har her, som allevegne, Fattigvæse- 
net og dertil ogsaa hørende de sindssyge Fattige under sig og skal 
føre Kontrol med disse; dog som omtalt ikke naar de ere i Anstal- 
ter, de høre da under Distriksraadet. Til Kommunens Fattiginspek- 
tører og Læger er da Ordningen af Forholdene for og Tilsynet med 
Sindssyge i Familiepleje overgivet. Men saavel Kommunerne med 
Familieplejen og Distrikterne med Anstalterne ere igen underkastede 
den omtalte Inspektion og Kontrol fra Generalraadet, der paa alle 
Omraader har besluttende Myndighed til at reformere, raadgivende 
Myndighed og Ret til at fordre sine Ordre opfyldte mod Tilbage- 



* 44 

holdelse af Statens pekuniære Tilskud. Hvorledes denne dobbelte 
Kontrol praktisk udføres skal jeg senere omtale. 

Skønt det her nærmest drejer sig om Familiepleje skal jeg dog 
for at fuldstændiggøre Fremstillingen af det skotske Sindssygevæsen 
ogsaa kort omtale de skotske Anstalter. Disse findes i flere Former. 
i) Statsanstalter (Royal Asylums), der allerede fandtes før Loven 
af 1857, ^8 2f hvilke der ialt er 7; de optage ganske fortrinsvis selv- 
betalende Patienter af Middelklassen, 3 af dem udelukkende saadanne, 
de øvrige optage tillige nogle Kommunalpatienter. 2) Distrikts- 
anstalterne, ialt 17, der oprettedes ifølge nævnte Lov om Sinds- 
sygevæsenets Ordning, og som udelukkende ere for Kommunalpa- 
tienter. 3) Kommunalanstalter^ der ejes af Kommunerne; de 
ere egentlig blot at betragte som enkelte (ialt 3) af Fattiggaardenes 
Sindssygeafdelinger, der af Generalraadet ere bemyndigede til, at 
modtage baade helbredelige og uhelbredelige Kommunalpatienter. 
4) Privatanstalter, hvor næsten alle mere velstaaende Patienter 
anbringes. 5) Fattiggaardenes Sindssygeafdeling; paa ialt 
15 »Poorhouses« er der nemlig indrettet større Afdelinger for uhel- 
bredelig men ufarlige Kommunalpatienter. 6) Sindsygeafdeling i 
Statens Fængsel i Perth. 7) »Training Schools« for imbe- 
cile Børn omtrent svarende til vore Aandssvageanstalter; der findes 
2 saadanne store Anstalter, begge oprettede ved frivillige Bidrag. — 

Som tidligere antydet ere Anstalterne meget forskellige indbyr- 
des, saa det har interesse at besøge flere af dem. De fleste ere 
byggede med store Pavilloner, men enkelte ogsaa helt sammenbyg- 
gede. Ved flere af dem er der et ret betydeligt Landbrug. Ved 
Aberdeen er der nylig bygget en Distriktsanstalt fuldstændig efter 
Alt-Scherbitz' Mønster med smaa Villaer og Landbrugskoloni. Fæl- 
les for alle de større Stats- og Distriktsanstalter er at de i høj Grad 
beflitte sig paa at skabe hyggelige, »hjemligec Afdelinger, men som 
det forekom mig ikke ganske med Held. Dels var Stuerne gennem- 
gaaende altfor store, og dels svarede Udstyrelsen med Lænestole, 
Sofaer, Klaverer, store Spejle, aabne Kaminer o. s. v., saaledes som 
det ogsaa fandtes i Anstalter udelukkende for Kommunalpatienter, 
hverken til Patienternes Vaner eller til deres Tilstand. 1 de senere 
Aar synes der ogsaa at være opstaaet en Bestræbelse henimod bil- 
ligere Bygninger og jævnere Montering. De store Spisestuer, fælles 
for begge Køn, istand til at rumme flere hundrede Patienter af alle 
Arter, de uroligste dog undtagne, og beliggende umiddelbart ved 
Dampkøkkenet skilt fra dette ved en Glasvæg, gennem hvilken Maden 
serveres, ere helt ejendommelige og kønne i Udseende, men fore- 

kom mig af tvivlsom Nytte. 1 mange, ja vel i de allerfleste skotske 
Anstalter er der kvindelig Betjening paa endel af Mandsafdelingerne, 
og der gøres grumme meget baade for Oplærelse af og hyggelige 
Boliger for saavel kvindeligt som mandligt Opsynspersonale. — Den 
megen Tale om open-door System i Skotland syntes mig ikke at 
have ret meget paa sig. Ganske vist er der kun meget faa Anstal- 
ter, i hvilke alle Dørene mellem Afdelingerne ere laasede, medens 
de yderste Døre næsten overalt ere det, men det er ikke heri Sy- 
stemet særlig skal vise sig, men i den friere Adgang til Bevægelser 
udenfor Anstalten; og i saa Henseende maa jeg sige, at vore danske 
Anstalter snarest ere mere liberale. Det eneste ejendommelige for 
Systemet er egentlig, at man i Skotland giver Friheden til at gaa 
udenfor Anstalten »paa Æresord« — en Fremgangsmaade, der synes 
mig at kunne have besynderlige Konsekvenser overfor Mennesker, 
der ellers som Følge af Sygdommen ere juridisk uansvarlige. — 
Langt mere Betydning maa jeg tillægge den stærkt benyttede Fri- 
luftsbehandling med udstrakt Brug af store Verandaer for de Senge- 
liggende og ivrig Dyrkning af Sport for de Oppeværende mellem 
de selvbetalende Patienter, og af Friluftsarbejde mellem Kommunal- 
patienterne. Man er ogsaa i Skotland og England langt mindre ivrig 
i Sengebehandling, selv af friske Tilfælde, end paa Fastlandet. I 
det hele var det mit Indtryk, at der i de nævnte to Lande er langt 
mindre at lære for os Danske med Hensyn til Anstaltsbehandling 
end f. Ex. i Tyskland. Behandlingsprinciperne ere ikke altid efter- 
lignelsesværdige, navnlig ikke i England, hvor Anstalternes umaade- 
lig store Patientantal næsten umuliggør al individuel Behandling. 
Og Anstalternes Indretning stille i alle Henseender, som allerede 
antydet, pekuniære Krav, som en lille Stat aldrig kan svare til. For 
begge Punkters Vedkommende maa jeg dog sige, at Skotland ligger 
os nærmere end England og derfor kan give langt mere Udbytte, 
navnlig dog i Spørgsmaalet om Ordningen af Sygeplejen og Opsyns- 
personalets Forhold i Sindssygeanstalterne baade med Hensyn til 
deres Uddannelse og de Livsvilkaar, der skaffes dem. 

Efterat Loven af 1857 om Sindssygevæsenets Ordning var traadt 
i Kraft, gjalt det om at vinde Erfaringer for, hvorledes den kontrol- 
lerede Familjepleje bedst kunne sættes i Værk. Man lod da Gene- 
ralraadets to tilforordnede Læger (Deputy Commissioners) begynde 
med atberejseLandetforudelukkendeat undersøge og ordne Forholdene 
for de i private Hjem anbragte Patienter, særlig de kommunale under 
offentlig Forsørgelse. Det galdt først og fremmest om at forbedre 
deres ofte meget sørgelige Kaar, sikre sig, at denne Forbedring blev 

holdbar, og for manges Vedkommende at faa dem anbragte i Anstal- 
ter som uskikkede til Familiepleje. Ved Siden af megen Elendighed 
blev der fundet saa mange Exempler paa Opofrelse og god Villie i 
de smaa Hjem, at man bestyrkedes i Forsættet at oparbejde denne 
Forplejningsmaade og vovede strax at tage endel ufarlige kroniske 
Patienter ud af Anstalterne og sætte dem i Familiepleje for at skaffe 
Plads til de mange andre, der trængte til Indlæggelse. Man fastslog 
strax Familieplejen som en Anbringelse af indtil fire ufar- 
lige Sindssyge i private Hjem omkring i Landet under 
Betingelse af Generalraadets Sanktion af disse Hjem 
samt under dettes og Kommunernes Kontrol. Hjemmet 
kunde enten være fremmed eller Patientens eget, og i sidste Til- 
fælde var det, hvis Patienten var under offentlig Forsøgelse og Kom- 
munen altsaa betalte for ham i hans eget Hjem, underkastet de 
samme Betingelser som det fremmede Hjem. Vare Patienterne 
selv betalende, vare Hjemmene kun under de overfor (S. 42) an- 
givne Betingelser underkastede Generalraadets Kontrol. — Efter 4 
Aars Forundersøgelser begyndte man da i 1862 ret egentlig paa 
Sagen, og Begyndelsen skete fra Glasgows store Kommuner i et 
Par Landsbyer (Balfron og Killearn) 4—5 Mil nordøst for Byen. Da 
det gjaldt snarest muligt at skaffe Plads i Anstalter for de mange> 
der hidtil med daarligt Resultat havde været anbragte i private Hjem 
uden Kontrol, blev som omtalt Størsteparten af de Patienter, der 
nu anbragtes i kontrolleret Familiepleje, udvalgte mellem dem der 
efter flere Aars Ophold i Anstalter havde vist sig ufarlige. Saaledes 
udvikledes ret hurtigt den Regel, der endnu gælder i skotsk Familie- 
pleje, at for Størsteparten er det kun Patienter fra An- 
stalter, hvor de ere blevne erklærede for uhelbrede- 
lige, senere ogsaa enkelte Rekonvalescenter fra An- 
stalterne, der anbringes i Familiepleje. 

Efter disse Grundregler er Familieplejen i Skotland saa i Løbet 
af 40 Aar voxet op til at omfatte 2658 Kommunalpatienter (iste 
Jan. 1904) anbragte i 2044 Hjem. Reglerne vise strax Modsætningen 
til den belgiske Familiepleje. I Belgien tager man Patienterne, hel- 
bredelige og uhelbredelige, direkte fra Hjemmene og anbringer dem 
samlede i en Koloni paa et begrænset Sted, hvor der til Støtte for 
Behandlingen anbringes et centralt Infirmerie. 1 Skotland tager man 
næsten kun Patienter fra Anstalterne og spreder dem udover Landet,, 
ja helt ud paa Hebriderne, Orkney- og Shetlandsøerne, hvorfor al 
Tale om Infirmerie falder bort. — Naturligvis fører Forholdene det 
efterhaanden med sig, at naar en eller anden Egn har vist sig sær- 

lig heldig, saa dannes der her smaa Kolonier, idet Kommunerne 
benytter den gode Chance. Jeg har saaledes besøgt en Egn, hvor 
der paa et Omraade af en Kvadratmils Størrelse fandtes 360 Pati- 
enter fordelte i flere Landsbyer, højst 40 i én — og i Modsætning 
dertil var jeg paa andre Steder, hvor jeg maatte køre i 2 Timer 
for at besøge 3 Hjem. Som Regel ønsker Generalraadet ikke, at 
der samles for mange Patienter paa et Sted, for at de ikke skal 
blive til Besvær for Stedets sunde Beboere, og man foretrækker da 
for en Tid at paabyde Standsning for Patientanbringelse paa et 
saadant Sted. Denne Bestemmelse volder Ulempe for de store 
Bykommuner, der da maa sprede deres Patienter, hvorved Kon- 
trollen besværliggøres, idet det nemlig fordres, at foruden Tilsyn 
af den lokale Fattiginspektør, hvorom Kommunerne kan træffe ind- 
byrdes Aftale, skal Patienten mindst 1 Gang om Aaret tilses direkte 
fra sin Hjemstedskommune. Som Regel søger man at anbringe 
Patienterne i mindre Landsbyer, helst med noget spredt liggende 
Huse; sjelden findes der over 60—80 i en Landsby, i Reglen ikke 
over 30—40. Og i Landets afsides Egne, f. Ex. i den nordligste 
Del, kunne Hjemmene ligge saa spredte, at de Tilsynshavende maa 
rejse 1—2 Dage for at naa fra det ene til det andet. I disse ^erne 
Egne anbringes Patienterne mest i deres egne Hjem, og den sam- 
me Regel gælder i Købstæderne, som dog i det hele ikke benyttes 
meget til Anbringelse af Sindssyge. I store Byer som Glasgow og 
Edinburgh findes saaledes kun 110 og 60, og ligeledes næsten kun 
hos egen Slægt. 

Formaliteterne ved Indlæggelse i en Anstalt eller ved Anbrin- 
gelse i Familiepleje ere i Hovedsagen ens og de samme for private 
og offentlige Patienter. Enhver Indlæggelse sorterer under Øvrig- 
heden (Sheriffen) og sker paa Basis af 2 Lægeattester; kun i Nøds- 
tilfælde kan det ske efter i Lægeattest og uden Øvrighedens Mellem- 
komst, men Indlæggelsen maa da inden 3 Dage legaliseres af Øv- 
righeden. Endvidere kan en Person indlægge sig selv, naar han 
præsterer Lægeattest; men han kan da kun holdes 3 Dage tilbage 
i Anstalten efter at have udtalt Ønske om at komme ud. Udskriv- 
ning kan, naar en Patient er bedret og i hvert Fald ufarlig, for- 
langes af den, der har ønsket ham indlagt, og af Generalraadet. 
Kommurralpatienter kan af Sogneraadet forlanges udskrevne, dog 
hvis de ere farlige, kun med Generalraadets Indvilligelse; private 
Patienter, der anses for farlige, kunne kun forlanges udskrevne 
med Øvrighedens Billigelse. Den Bestemmelse, at en Patient selv 
kan forlange sig udskreven, naar Lægen erklærer ham fuldstændig 

helbredet, svarer i Realiteten til vort Fællesregulativs Udtalelse, at 
Overlægen »er ansvarlig for, at Ingen, hvis Rekonvalescens er endt, 
holdes tilbage i Anstalten«. — Prøveudskrivninger kunne ske paa 
I Aar, men kun med Generalraadets Tilladelse, og i den Tid ved- 
blive Patienterne at staa indregistrerede i vedkommende Anstalt, 
men ere forresten ikke under dennes, men under Generalraadets 
Kontrol. En midlertidig Udskrivning kan paa Overlægens person- 
lige Ansvar og under en vis Kontrol fra Anstalten ske uden særlig 
Tilladelse fra Generalraadet, men maa højst vare 28 Dage. 

En Kommunalpatients Indlæggelse skal ske i paagældende 
Distriktsanstalt, hvorom Meddelelse med tilhørende Oplysninger om 
Patienten samtidig tilsendes Generalraadet, der opfører ham paa sin 
Fortegnelse. Kun naar Generalraadet efter forud modtagne Oplys- 
ninger finder Patienten egnet til Familiepleje, kan han umiddelbart 
anbringes her, men dette er dog ikke den almindelige Maade for 
Anbringelsen i Familiepleje. Reglen er, at Kommunen ansøger 
Raadet om, at en af dens Anstaltspatienter, der er erklæret uhel- 
bredelig, maa sættes i Pleje under Forhold, der skal have Raadets 
Sanktion, og Andragendet maa da ledsages af Udtalelse fra ved- 
kommende Anstalts Overlæge, om at Patienten er egnet dertil. Den 
givne Sanktion er imidlertid kun foreløbig, indtil den af Kommis- 
sionen til Patienters Tilsyn engagerede lokale Læge inden 3 Uger 
efter Patientens Anbringelse har godkendt Plejehjemmet, efterat 
Fattiginspektøren har sendt ham en af vedkommende Anstaltslæge 
forfattet Sygehistorie over Patienten. Kommuneraadet har Ansvaret 
for passende Forplejning og tilbørlig Kontrol og har at træffe alle 
Foranstaltninger Plejeforholdet vedrørende, men bestandig under 
Generalraadets Kontrol. Dette Ansvar paahviler Kommuneraadet, 
selv om Patienten er anbragt i en anden Kommune. 

Før det nuværende System i 1862 kom i Gang, var det kun 
tilladt for et Plejehjem at tage i Patient i Huset. Ønskedes der 
flere, stilledes der saa mange Betingelser, at Hjemmet i Virkelig- 
heden blev gjort til en lille Anstalt. I 1862 blev det fastslaaet, at 
Generalraadets Sanktion af et Hjem efter Kommunalraadets Ind- 
stilling kun gælder en Patient, men Generalraadet kan give en 
»særlig Tilladelse« (special license) til at have indtil 4. Denne 
særlige Tilladelse gives dog kun, naar Anbringelsen sker hos Frem- 
mede, ikke hos Patientens egen Slægt, hvad der i Modsætning til 
tidligere er det mindst hyppige nutildags. For at give denne »sær- 
lige Tilladelse«, forlanger Generalraadet blot Sikkerhed for, at 
Plejeren er egnet og at Huset er stort nok, men for hver ny Pa- 

tient, der kommer til, skal Ansøgningen fornyes. Til nye og uer- 
farne Plejere gives aldrig Tilladelse til mere end 2 Patienter; til 
j eller 4 gives den kun paa direkte Indstilling fra Generalraadets 
visiterende L^ge. Af 2658 Patienter, der 1. Jan. 1904 vare i Fa- 
miliepleje, vare 1561 anbragte alene; af disse var igen 977 hos egen 
Slægt, hvor »særlig Tilladelse« aldrig gives; 1097 levede flere sam- 
men i 485 Huse med »særlig Tilladelse«. Tilladelsen synes mest 
at gives, hvor det drejer sig om kvindelige Patienter. Det er selv- 
følgelig en p.ekuniær Fordel for Hjemmene at kunne optage 2 — j — 4 
Patienter i Stedet for i, og efter at det i 1880 begyndte at blive 
mere almindeligt at begære denne Tilladelse, er Tilgangen til Fa- 
milieplejen gaaet hurtigere, men Generalraadet er dog af den Me- 
ning, at det bedste Resultat faas med i Patient; de fleste Bed- 
ringer og Helbredelser falde i disse Huse. Af økonomiske Grunde 
er nrian dog ret villig med Tilladelsen til 2, da dette Antal endnu 
ikfe bliver nogen Hindring for, at Patienterne kan leve som Med- 
lemmer af Familien, hvad der her som i Belgien er Grundbetin- 
gelsen for Familieplejen. Er Antallet større, bliver Rummene for 
smaa, Patienterne henvises til deres egne Værelser, Samlivet op- 
hører, og det hele taber let Karakteren af et Hjem og bliver til en 
Institution. Kun hos Plejere, der, som f. Eks. Enker og enligt 
stillede Personer, helt ofre sig for Patienterne og have tilstrække- 
ligt stort Hus, har man intet imod at anbringe indtil 4 Patienter, 
da saadanne Plejere ligefrem indrette deres Hjem for Patienterne 
og ikke have anden Beskæftigelse. Af Hjemmene med særlig Til- 
ladelse er det kun under Halvdelen, der maa have 3 — 4, men man 
er forøvrigt forberedt paa, at man vil komme til at strække sig 
videre for at skaffe Pladser og for at imødekomme Plejernes øko- 
nomiske Krav. Thi selvfølgelig er det økonomiske Hensyn det, 
der driver Folk til at melde sig som villige til at optage Patienter 
i deres Hjem. I Gheel, hvor Traditionen paa det begrænsede 
Sted maa spille nogen Rolle, kunde man maaske tale om mere 
ideelle Hensyn som Drivkraft, men her, hvor der er Tale om en 
over hele Landet spredt Gerning, vilde sligt være urimeligt. Be- 
talingen for Plejen er ens for Mænd og Kvinder og ens for alle 
Patienter i et Hus. Er Patienten en meget dygtig Arbejder, kan 
Betalingen indskrænkes lidt. Anbringes der to eller flere Patienter 
i et Hus, sørges der fra Kommunalraadet altid for, at mindst én af 
disse kan arbejde godt. Forøvrigt varierer Betalingen i de forskel- 
lige Distrikter fra 5—8 sh. om Ugen, Middeltal 7 sh. (ca. 6V« Kr. 
om Ug., ca. 92 Øre pr. Dag); dog mindre, naar Patienten er an- 

bragt i sit eget Hjem, da gives gennemsnitlig 4 sh. (ca. 3,70 Kr.) 
om Ugen. Kommunerne giver endvidere Klæder, 2 Sæt til hver 
Patient; de større Kommuner giver endnu rigeligere og paatager 
sig Reparation af Fodtøj, medens Klædernes Vedligeholdelse altid 
paahviler Plejeren. Kommunerne giver endvidere Lægehjælp og 
maa selvfølgelig betale Inspektion saavel i deres egen Kommune 
som hos de af deres Patienter, der ere anbragte i andre Kommu- 
ner. Møbler og Sengklæder leveres af Plejeren. Selv om den her 
nævnte Betaling ikke altid giver rent Overskud af synderlig Stw- 
relse, saa har dog Patientens Arbejde ofte en ikke ringe Værdi og 
kan i hvert Fald tildels erstatte et maaske ellers nødvendigt Tyende. 

Det er selvfølgelig en fast Regel, at Patienter af forskelligt 
Køn ikke anbringes i samme Hus. Der er endog nogen Tilbøjelig- 
hed til at samle Kvinder for sig i enkelte af Landsbyerne, men det 
sker dog snarest af Hensyn til den Beskæftigelse, der kan skaffes. 
Overhovedet er flere Kvinder end Mænd anbragte i Familiepleje 
(i. Jan. 1904: 1077 Mænd og 1581 Kvinder), og det i et Forhold, 
der langt overstiger Kvindernes Overvægt indenfor Landets samlede 
Sindssyge (8588 Kv. mod 7827 M.). Man er af den Mening, at 
Kvinderne i Skotland føle sig hurtigere tilrette i Familieplejen end 
Mændene; maaske fordi de lettere kunne finde Beskæftigelse, dels 
i Huset, dels ved Haandarbejde og ved Pasning af Børn, medens 
ikke alle Mænd egne sig til Havebrugs- og Landbrugsarbejde, som 
er det, der hyppigst falder for. Til Kvindernes Overvægt bidrager 
maaske ogsaa, at man ikke her er saa bange som i Gheel og Lier- 
neux for at anbringe unge Piger i Pleje; blandt Glasgows Patien- 
ter udgør f. Eks. de unge Piger en Fjerdedel. — 

Som omtalt er Forholdet i Aarenes Løb blevet saadan, at Fa- 
milieplejen mest rekruteres fra Anstalterne; højst hen mod 40 Vo- 
af det samlede Antal i Familieplejen er kommen i denne direkte 
uden foregaaende Anstaltsophold. Nogle faa Rekonvalescenter sen- 
des ud fra Anstalterne (Jan. 1904: 150 Helbredelige) dog mest under 
Form af Prøveudskrivning paa i Aar, som tidligere omtalt. Hoved- 
betingelserne for at faa Patienter anbragte i Familiepleje er, at de 
skal være ufarlige, rolige, ikke vagabonderende og ikke behæf- 
tede med alvorlige, legemlige Sygdomme, der fordre saglig Pleje. 
De skulle som Regel med de nævnte faa Undtagelser være uhel- 
bredelige og skulle helst mindst i nogle Aar have været under 
Kontrol i en Anstalt. Urenlighed er ikke nogen absolut Kontra- 
indikation, men man er dog her meget mere nøjeregnende end i 
Gheel, hvad der naturligvis hænger sammen med, at man paa Grund 

af de store Afstande og den sjeldne Inspektion maa overlade langt 
mere til Plejerne. Med Hensyn til Sygdommens Art hos de an- 
bragte Patienter, har Forholdene forandret sig i Aarenes Løb. I 
de første Aar efter Lovens Udstedelse, dengang da Patienterne mest 
var anbragte i deres eget Hjem, var der flest Imbecile og Idioter. 
Efterhaanden blev det Skik at anbringe navnlig disse sidste i Aands- 
svageanstalterne, og Udflytningen fra Sindssygeanstalterne blev sam- 
tidig livligere, saa blev det de egentlige Sindssyge, der kom til at 
give Familieplejen sit Præg. De imbecile Individer, særlig Voxne, 
sjeldent Børn, udgøre dog bestandig Flertallet, dernæst komme de 
sekundære Demenser, endel senilt demente Individer, endel 
forrykte og nogle med kronisk Melankoli og kronisk 
Mani. Om disse sidste har man i Skotland den samme Erfaring 
son^ i Gheel, at udenfor deres urolige Perioder kunne de være 
nogle af de allerbedste Patienter i Familiepleje, ved venlig Be- 
handling ere de imødekommende, medgørlige og særdeles virk- 
somme. Af Paralytikere er der kun faa, mest dem, der i deres 
eget Hjem kunne nyde god Pleje. Epileptikere findes i Pleje, 
men deres Tal naar ikke op imod dem i Gheel. 

Som omtalt paahviler det Kommuneraadene at skaffe Plejere 
(guardians) til sine Patienter og at undersøge Hjemmene og ind- 
stille dem til Generalraadets Sanktion. Undertiden er Opgaven 
ikke saa let, men Erfaringen viser dog, at der bestandig opspores 
nye og gode Egne. Ofte gaar det saaledes, at slaar Forsøget først 
an et Sted, saa smitter Exemplet, og Naboerne melde sig hurtigt 
med Anmodning om at faa Patienter i Huset, og Vanskeligheden 
kan da snarere blive at stoppe op, inden Tallet er bleven for stort 
i Forhold til Landsbyens Størrelse. Inden Kommuneraadet antager 
en Plejer, maa hans Forhold undersøges af Fattiginspektøren og 
den til Kommunen knyttede lokale Læge, ved hvilken Undersøgelse 
Stedets Præst, Lærer o. a. ogsaa udspørges. Naar nu den enkelte 
Patient skal anbringes, gælder det at finde et fcfr ham passende 
Hjem mellem dem, der haves til Disposition, og Erfaringen har i 
Aarenes Løb fæstnet endel Regler i saa Henseende. Saaledes hol- 
der man paa, at man helst skal vælge samme Samfundsklasse som 
Patientens, eller i al Fald hellere en lidt lavere end en højere 
Klasse. Dernæst kommer Spørgsmaalet om Kommunen skal lade 
sin Patient blive i Pleje hos sin Familie, hvis den Mulighed er til- 
stede, eller hos Fremmede. I Begyndelsen vare c. 75 % af Patien- 
terne hos deres egne Slægtninge, der altsaa fik Betaling af Kom- 
munen; nu har Forholdet forandret sig, og Tallet er gaaet ned til 

40 7o. Dette Forhold hænger naturligvis sammen med, at tidligere 
forblev Patienterne strax fra Sygdommens Begyndelse i Hjemmet, 
medens nu langt de fleste først anbringes i Anstalter og derfra i 
Familiepleje. Det viser sig ogsaa, at næsten alle Patienter hos 
Fremmede ere komne fra en Anstalt. Heraf følger ogsaa, at det 
overvejende er de Imbecile og Idioterne, der ere hos deres egen 
Slægt, eftersom de mindre hyppigt komme i Anstalter; dette gælder 
ganske særlig de afsides nordlige Egne af Skotland, hvor Befolk- 
ningen er fattig og derfor let tyer til den offentlige Understøttelse, 
og hvor Bebyggelsen er saa spredt, at detsjelden bliver nødvendigt 
at fjerne de ikke meget besværlige Patienter til Anstalter. Anbrin- 
gelse hos Familien har naturligvis sine Fordele, idet man vel tør 
gaa ud fra, at Patienterne under disse Forhold snarest stilles lige 
med Familiens andre Medlemmer — - skønt altfor sikkert skal man 
dog ikke fortrøste sig i saa Henseende. Men Sagen har ogsaa 
Skyggesider, navnlig da naar Familien af Skamfølelse ikke vil tage 
mod offentlig Hjælp, og det derfor kan blive smaat nok med at 
opfylde de Fordringer, der stilles af Kontrollen, som jo ogsaa i 
saadanne Tilfælde har sin Ret, naar Forholdet hører ind under de 
tidligere (S. 42), omtalte Undtagelsestilfælde, i hvilke private Pa- 
tienter staa under Geheralraadet Men selv hvor Patienten er under 
offentlig Forsørgelse, har det vist sig, at det netop er ved Anbrin- 
gelselser i eget Hjem, naar dette er fattigt, at Kontrollen vedhol- 
dende finder Klagepunkter; og dog tør man, naar man ellers sporer 
Kærlighed til Patienten, ikke afbryde Forholdet saadanne Steder, 
men foretrækker saa ud fra humane Grundsætninger at skærpe Til- 
synet og samtidig give bedre Hjælp af Penge og Klæder. 1 det 
hele foretrækker man Anbringelse hos Fremmede. Som omtalt 
anbringes kun faa i Byerne og da mest hos deres egen Slægt. 
Langt Størsteparten er paa Landet hos smaa Landbrugere, mest 
svarende til vore Boelsmænd, Haandværkere, Enker eller smaa 
Familier med en beskeden Indtægt, der ved Hjælp af det Plus, 
Plejepengene kan give, er nok til at skaffe et hæderligt Udkomme 
og som oftest et udmærket Hjem for Patienterne; det er som om- 
talt netop disse sidste Huse, der snarest faa »særlig Tilladelse« til 
at have indtil 4 Patienter. Kvinder anbringes helst i smaa, rolige 
Landsbyer udenfor Jærnbanenettet og med et lidt jævnt gammeldags 
Tilsnit. 1 saadanne Landsbyer, der forresten have meget mere Lig- 
hed med vore mindste Købstæder, findes der netop ogsaa flere af 
den sidst omtalte Slags Hjem, ligesom ogsaa mange enligt stillede 
Kvinder, der særlig gerne søge at skabe Hjem for kvindelige 



53 

Patienter. I de senere Aar har Glasgow ogsaa forsøgt at anbringe 
Kvinder i Fiskerlejer, og efter hvad jeg saå i et saadant ved Vest- 
kysten af Skotland, syntes Forsøget lykkedes. Her var 48 Kvinder, 
alle dog ældre, særdeles godt anbragte og havde fuldt op af Be- 
skæftigelse dels i Husene dels med at holde Fiskeredskaberne i 
Orden. P'or Mænd egner Fiskerlejer sig ikke, dels er der ikke 
Arbejde nok for dem, dels er de uden Tilsyn, naar Fiskerne ere ude. 
Mænd anbringes helst kun hvor der er mandlige Medlemmer i 
Familien. Landsbyer som de omtalte egne sig ikke for andre end 
senilt demente, ikke arbejdsdygtige Mænd; de andre anbringes 
hellere i spredt liggende, smaa Landbrug eller hvor Havebrug drives 
systematisk for at producere til Byerne. Et Forsøg paa at benytte 
større Landbrug er man ved at opgive igen, ti selv om Forplej- 
ningen paa saadanne større Gaarde er god nok, saa fordres der i 
Reglen for meget Arbejde — et Punkt, som de lokale tilsyns- 
havende Læger og Fattiginspektører efter deres Udtalelser til mig 
i det hele altid maa paase nøje — og Resultatet bliver hurtigt, at 
Patienterne fra at være Familiemedlemmer synker ned til Tyende. 
Erfaringen viser ogsaa, at de smaa Landbrug langt hyppigere viser 
Bedringer af Patienterne end de store, hvor de tvertimod blive 
trætte, gnavne og umedgørlige og ofte for en Tid maa sendes til- 
bage til Anstalterne, for saa senere at trives udmærket ved Anbrin- 
gelse i smaa Forhold. Generalraadet sætter heller ikke Pris paa 
at have tidligere Opsynspersonale fra Anstalten som Plejere, idet 
man mener, at de for stærkt haandhæve Disciplinen og glemme den 
hjemlige Tone. 

En uundgaaelig Fordring er det, at Patienten skal betragtes 
som Medlem af Familien, leve med denne, spise ved dens Bord, 
deltage i dens Arbejde og dens Adspredelser og egentlig kun om 
Natten være i sit Værelse. Men udover denne Grundfordring er 
man ellers ikke meget nøjeregnende i den skotske Familiepleje. 
Man tillader i høj Grad Individualisering og indretter sine For- 
dringer efter vedkommende Egns Sæd og Skik. Som Regel maa 
Patienten ikke sove i Værelse med Familien, dog finder man sig 
deri under et forbigaaende Gæstebesøg hos Familien. Man for- 
langer ikke bestemt Kubikindhold af Værelset, og hvor der er flere 
Patienter forlanges det ikke, som i Belgien, at hver skal have sit 
Værelse; der kan endog sove 4 sammen i ét Værelse, og for Kvin- 
dernes, men ikke for Mændenes, Vedkommende, tillades det endog, 
at de, udenfor Sygdomstilfælde, dele Seng, naar de selv ere villige 
dertil, hvad de oftest ere, da de brede Senge ere vanskelige at 

holde varme. Der er ingen bestemte Fordringer til Møbler i 
Værelset, kun skal der være en Kasse, i hvilken Klæderne kan ligge 
samlede til nemt Eftersyn ; heller ikke bestemte Sengeklæder fordres, 
kun at Sengen er ren og varm. Det ligger jo i det hele i Sagens 
Natur, at man ikke her kan vente det systematiske og noget ens- 
formige Præg over Hjemmene som i Gheel, ligesaa lidt som det 
kan nytte her at tænke paa at indføre en særlig Type for Huse til 
Familiepleje. Reglementer kunne dog naturligvis ikke undværes, 
og i hver Plejers Værge findes da ogsaa et saadant, ret detailleret, 
om Forhold og Forpligtelser overfor Patienten med Tilføjelse af, 
at Overtrædelse medfører Bøde indtil loo £ eller Fængsel i indtil 
6 Maaneder ifølge Sindssygeloven af 1857. Selvfølgelig er det saa- 
ledes forbudt at give Patienterne Spiritus, men ligesaa selvfølgeligt 
er det, at dette ikke kan kontrolleres meget nøje. Efter hvad der 
meddeltes mig, skete det dog kun sjeldent, eller konstateredes i 
hvert Fald sjeldent og medførte da Berøvelse af vedkommende 
Hjems Ret til at huse Patienter. Forholdene ere nu ganske heldige 
i Skotland med Hensyn til Udskejelser i Drik, da Afholdsbevægelsen 
og stræng Overholdelse af Søndagsfreden spille en stor Rolle her. 
Om Søndagen, da Patienterne snarest gaa jud, ere alle Beværtninger 
lukkede. Reglementet paabyder, at der skal sørges for at Patienten 
kommer i Kirke om Søndagen, og at han hver Dag faar til- 
strækkelig Bevægelse i det fri, men paa den anden Side har Pleje- 
ren Ansvar for hans Færden paa egen Haand ; flere Patienter holdes 
da ogsaa altid i Hjemmenes Nærhed, andre gaa kun mod givet 
Ord paa egen Haand, og kun de færreste faa Lov til at færdes om- 
kring i større Udstrækning. Man bruger ikke her som i Gheel at 
give Patienterne Penge for deres Arbejde; der gives højest Tobak 
o. 1. Men hvis Patienten er saa flittig, at han kan tjene noget 
udenfor Plejehjemmet, maa han modtage Penge derfor. 

1 5 forskellige Distrikter, beliggende fra Inverness til nær ned 
mod den engelske Grænse paa Vestkysten, besøgte jeg under mit 
Ophold i Skotland c. 60 Plejehjem med over 100 Patienter, dels 
samlede i Landsbyer dels spredte med store Afstande. Til min 
Ledsagelse havde jeg altid ved Generalraadets overordentlig store 
Imødekommenhed enten en Fattiginspektør, den lokale Læge eller 
Stedets Skolelærer; paa én af Turene fulgtes jeg, sammen med 
nogle Medlemmer fra Familieplejekongressen i Edinburgh, med Gene- 
ralraadets visiterende Læge. Altid vare Besøgene uanmeldte, I 
Sammenligning med hvad jeg saå i Gheel var der her en rig Varia- 
tion i Hjemmenes Udseende og Forhold i de forskellige Egne, men 

gennemgaaende gjorde de et godt Indtryk. Navnlig i de omtalte 
Landsbyer — saaledes i den ældste Koloni Balfron ved Glasgow — 
fandtes der særdeles gode Plejehjem, hvor baade Familiens og Pa- 
tienternes Værelser vare meget hyggeligt udstyrede og propre, 
nærmest mindende om smaa Købstadslejligheder hos os og hvor de 
Icvindelige Patienter mest beskæftigedes i Hus og Have. Tarveligere 
men nok saa ejendommelige vare Hjemmene i Fiskerlejet Ballantrae 
ved den irske Kanal, hvor de kvindelige Patienters Friluftsliv var 
meget tiltalende. Hos Landbrugerne i de mere spredt liggende 
Huse, f. Ex. i Fife, Nord for Firth of Forth, ved Inverness o. a. St. 
mindedes man mere om vore egne Bønderhuse, kun at Køkkenet 
ofte er i samme Rum, hvor Familien opholder sig, spiser og sover, 
men hvor der ikke desto mindre herskede en exemplarisk Orden 
og Renlighed; her traf jeg mest Mandspatienter beskæftigede i 
Landbrug, de daarligste ifærd med at vogte Kreaturer paa Marken. 
Selvfølgelig var der endel demente og imbecile Patienter, der ikke 
arbejdede, ikke engang kunde rede deres Seng, men gennemgaaende 
vare de godt beskæftigede til Plejernes og deres egen Tilfredshed. 
Evnen til at omgaas Børn var her som altid paafaldende. Overalt 
vare Sengene særdeles gode; Halm eller Avner saas ikke meget, 
derimod Ulddyner, enkelte Steder endog Uldlagener. Laas udvendig 
paa Patientværelsets Dør fandt jeg kun enkelte Steder og Vindues- 
gitter ingen Steder. — Ikke alle Plejere syntes mig lige tiltalende, 
men Forholdet til Patienterne syntes godt, og disse sidste erklærede 
sig tilfredse, naar jeg fik Lejlighed til at spørge dem ud under fire 
Øjne. Flere af Patienterne vare ifølge deres Sygdoms Natur ret 
utilgængelige, og en enkelt klynkende, kronisk melankolsk Kvinde 
ytrede Længsel efter Anstalten — ellers hørte jeg aldrig denne 
Udtalelse. Naturligvis er der mellem Patienterne nogle, der over- 
alt ere utilfredse og krænkede, men de visiterende Læger sagde 
mig, at gentagne Undersøgelser af deres Klager altid viste deres 
Mangel paa Berettigelse. I det hele søge Lægerne og Tilsynet mest 
at opspore, hvorledes de faamælte, demente Patienter have det; de 
ivrige skulle nok komme med deres Klager. Jeg saå flere Exempler 
paa virkelig Hengivenhed og Opofrelse baade fra Patienters og 
Plejeres Side, naar disse f. Ex. til det sidste ønskede at beholde 
meget svækkede og usle Patienter, der egentlig burde i Anstalt; 
•eller en Patientinde, der ved en Arv var bleven sat istand til at 
leve langt bedre, men selv ønskede at blive i det tarvelige Pleje- 
hjem. Enkelte Paranoikere gjorde jo nok en lidt besynderlig Figur 
ved deres vredagtige eller af Storhed prægede Væsen, men kun faa 

vare afstikkende og udpyntede. Stærkt urolige Patienter, som i 
Gheel saå jeg slet ikke. Af Urenlige traf jeg kun faa. 

Svarende til den Hyggelighed i Hjemmet og den kraftige Léve- 
maade man baade i England og Skotland finder helt ned hos mindre 
velstillede Folk maa det siges, at alle de Patienter, jeg saå, vare i 
enhver Henseende udmærket forplejede, og dette sagdes at være 
Reglen. Jeg traf da ogsaa Patienter der havde levet indtil 40 Aar 
paa samme Sted. Naturligvis kan der være større og mindre Ind- 
vendinger at gøre ved Visitationerne, og Kommuneraadene maa da 
paasé, at Forholdene bedres. Saadanne Mangler, som f. Ex. i Re^ 
ning ad Renlighed, Fødens Art o. s. v., findes forresten som omtalt 
mest, hvor Patienten er anbragt i sit eget Hjem, og da dette hyp- 
pigst er Tilfældet i Landets fattigste Egne, er man gennemgaaende 
lemfældig med sine Indvendinger her, særlig naar de mindre gode 
Forhold ramme hele Familien og ikke blot Patienten, og naar det 
hænger sammen med Befolkningens Levesæt paa vedkommende 
Egn. At Manglerne ere sjeldnere hos Fremmede skyldes selvfølge- 
lig, at man her ikke er saa nænsom med i paakommende Tilfælde 
at tage Patienten bort. Der kan selvfølgelig ogsaa komme Vanske- 
ligheder af, at Patient og Plejer ikke passe ret sammen, hvilket 
ingenlunde behøver at være Tegn paa, at Hjemmet ikke er godt. 
Man bytter da om med Patienterne og ser da ofte, at alt klarer sig* 
Ved større Forseelser fra Plejernes Side brydes Forholdet naturlig- 
vis strax, og Patienten føres midlertidig tilbage til Anstalten, han 
kom fra, og eventuelt bliver Hjemmet berøvet sin Plejeret. Men i 
det hele og store ere Vanskeligheder ikke hyppige. Den ene af 
Generalraadets visiterende Læger, Dr. Sut her land, udtalte til mig. 
at han højst i j °/o af Hjemmene fandt Grund til Klage, og at Plejerne 
efterhaanden bedredes betydeligt; og i Generalraadets Rapport for 
1903 meddeler han, at mellem 16 j8 besøgte Patienter var Pleje- 
forholdene daarlige i 25 Tilfælde og i 20 kun middelmaadige. 
Som Exempler paa de Uregelmæssigheder, der kan findes, kan jeg 
anføre, hvad man traf ved de Besøg, jeg var med til. Et Sted 
bestod Forsyndelsen i, at man havde ladet Patienterne spise alene 
i deres Værelse; et andet Sted havde man ladet en Patient gaa 
med en ubehandlet suppurerende Dacryocystitis ; paa det jdie 
Sted fandtes det værste og unægteligt ogsaa ret graverende Tilfælde, 
idet man i et Hjem, hvor der var 3 Mænd i Pleje, paa egen Haand 
havde taget en ret ung sindssyg Kvinde i Pleje under Paaskud af^ 
at hun skulde være Tjenestepige; Generalraadets Læge, der var 

med, tog Sagen særdeles alvorligt og stillede en indgaaende Under- 
søgelse i Udsigt. 

Saaledes som Familieplejen er ordnet i Skotland, hvor den 
tilmed næsten udelukkende tager Sigte paa uhelbredelige Sinds- 
syge, kan der selvfølgelig ikke blive Tale om nogen egentlig Be- 
handling udover den Virkning, som selve Systemet kan udøve 
paa disse Patienter, og som jeg har omtalt tidligere (S. 26). I selve 
Pasningen af Patienten er Renlighed i Værelse, Seng, Klæder og 
den personlige Renlighed selvfølgelig meget vigtig. Bade kunne jo 
desværre i Almindelighed ikke skaffes, men det ses dog 1 Reglen, 
at Plejerne sørge for, at Patienten i Gang om Ugen vaskes over 
hele Kroppen; alle de Patienter, jeg saå, snarest forbavsede mig 
ved deres hele renlige Udseende. Naar legemlig Sygdom indtræf- 
fer, skaffes der Hjælp fra den lokale Læge, Kommunen har enga- 
geret til Tilsyn; ligesom han ogsaa ufortøvet skal underrettes ved 
Antydning af farlige Tendenser hos Patienten. Er der passeret 
Ulykkestilfælde eller andre uventede alvorlige Hændelser, skal til- 
lige Fattiginspektøren underrettes. Naar Patienten har forladt 
Plejehjemmet og ikke straks findes, skal der ligeledes sendes Bud 
til sidstnævnte. Ved pludselige Forværrelser i den psykiske Til- 
stand maa Tilbageflytning til en Anstalt snarest ske. Al Anven- 
delse af Tvangsmidler i Hjemmet er forbudt, og da Flytningen til 
Anstalten som Regel kan ske i Løbet af én Dag fra de allerfleste 
Steder, vil der ogsaa sjelden blive Anledning til andre Forholds- 
regler end Vagt. Genindlæggelse i Anstalt kan ogsaa betinges af 
successiv Nedgang i den psykiske Tilstand med tiltagende Umed- 
gørlighed, Urenlighed osv., ligesom ogsaa af Brist i Plejerens Op- 
fyldelse af sine Pligter. Anstaltsindlæggelsen fra Familieplejen sker 
efter Generalraadets Læges Udsagn højst med 3—4 % af Patienterne 
om Aaret. Indlæggelsen sker altid i den Distriktsanstalt, Patienten 
tidligere har været i; men forøvrigt er Anstaltens Forbindelse med 
Patienten ganske ophørt, medens denne er i Pleje. Dette lægger 
Generalraadet megen Vægt paa, dels fordi man ikke vil bebyrde 
Overlægerne med Kontrol osv., dels fordi Patienten, naar han er i 
Pleje, skal have Indtryk af frit Liv. 

Tilsynet med Familieplejen maa ifølge Sagens Natur blive gan- 
ske anderledes i Skotland end i Belgien, hvor alt er samlet paa et 
lille Omfaade. Som allerede gentagne Gange nævnt har hver Kom- 
mune engageret en nærboende Læge til at føre Tilsyn med dens 
Patienter. Det første Besøg skal aflægges inden 3 Uger efter Pati- 
entens Anbringelse, og derefter skal det gentages mindst hver 3. 

Maaned, naturligvis foruden den Lægehjælp, der i Sygdomstilfælde 
er paakaldt. Generalraadet kan dog paa Fattiginspektørens Ind- 
stilling ordne Besøgene paa anden Maade. Det maa her bemærkes, 
at alle skotske Læger gennemgaa en regulær psykiatrisk Uadannelse. 
Kommunens Fattiginspektør skal to Gange om Aaret inspicere de i 
hans Kommune boende og dér forsørgelsesberettigede Patienter, er 
der desuden Patienter fra andre Kommuner, skal han efter Over- 
enskomst med og Betaling fra disse tilse ogsaa deres Patienter, 
ligesom han skal drage Omsorg for, at hans Kommunes Patienter 
anbragte i andre Kommuner, faa Tilsyn fra disse. Men forøvrigt 
sørge store Bykommuner, der har mange Patienter i Pleje i frem- 
mede Kommuner, ogsaa for selv at inspicere disse mindst i Gang 
om Aaret, foruden Opholdskommunens Tilsyn med dem. — Endelig 
bliver hver Patient tilset i Gang om Aaret af Generalraadets visi- 
terende Læge, og finder han det fornødent, gentager han disse 
Besøg. Er der mange Patienter samlede i en Landsby, kommer 
han der mindst 2 Gange om Aaret. I Rapporten for 1903 sés, at 
den ene visiterende Læge havde gjort 2202 Besøg hos i6?8 Pati- 
enter, den anden 1472 hos 1251, ialt J674 Besøg i ca. 2000 Hjem. 
Foruden disse fastsatte Besøg, altsaa mindst 7 om Aaret hos hver 
Patient, pleje de store Kommuner ogsaa en Gang om Aaret at lade 
en Del af Kommunalraadet foretage et Tilsyn, ligesom disse Kom- 
muner giver Fattiginspektøren en eller flere Assistenter til hyp- 
pigere Tilsyn. — 1 det hele kunde dette Tilsyn forekomme spar- 
somt; i Generalraadet erklærede man det dog overfor mig for fuld- 
komment tilfredsstillende. Men det maa da ogsaa bemærkes, at 
man dér gaar ud fra, at saavel Fattiginspektøren som den lokale 
Kommunelæge saa ofte og ad saa mange forskellige Veje hører om 
Forholdene, at de sikkert hurtigt, f. Ex. gennem Naboers Meddelel- 
ser, vilde faa Besked, om der var noget Galt paafærde. Endvidere 
stoler man naturligvis paa, at den Omstændighed, at hele Sagen 
staar under Regeringen, i sidste Instans skal gøre Befolkningen for- 
sigtig og paapasselig. 

I hvert Plejehjem findes en Besøgsbog, bl. a. indeholdende 
Plejereglementet, og hvori Kommunelægen og Fattiginspektøren 
optegner Dato for deres Besøg, samt de Iagttagelser, de have gjort 
om Patientens Tilstand i alle Henseender, om hvad der er passeret 
af Sygdomme eller andre Hændelser, om Forholdene i Huset osv. 
Tillige giver Lægen her Forslag til mulige Forbedringer, som han 
samtidig meddeler Fattiginspektøren, der skal kontrollere, at de 
iværksættes, eller hvis han fraraader dem, meddele Generalraadet 

Grunden dertil. Inspektøren skal ligeledes i Bogen opskrive, hvilke 
Klæder der tiltrænges, hvorefter Plejeren kan afhente dem hos 
Fattigvæsenet. Generalraadets visiterende Læger (Deputy Commis- 
sioners) medfører ved deres Besøg en Protokol over alle deres 
Patienter og gøre de fornødne Optegnelser for hver Patient og 
desuden efterse de i Hjemmets Besøgsbog, om de andre fornødne 
Besøg ere gjorte og hvad der er meddelt og ordineret. Disse to 
Visitatorer, der som omtalt ligesom de to Anstaltsvisitatorer ikke 
maa praktisere eller paatage sig andet Arbejde, have som de oven- 
staaende Tal over deres Besøg vise, i Virkeligheden fuldt op at 
gøre, da Familieplejen jo er spredt over hele Landet, helt op i de 
nordlige Distrikter, hvor der er Dagsrejser mellem Hjemmene, ja 
endog ud paa Shetlandsøerne. Om Vinteren afsøges mest Byerne, 
om Sommeren Landet. De have Distrikterne delt mellem sig, og 
med nogle Aars Mellemrum bytte de dem, hvad der maa tillægges 
en Del Betydning. At Arbejdet ikke er ringe ses af, at hver af 
dem er paa Rejse mindst 7 Maaneder om Aaret. 

Som altid i Familiepleje maa der spørges efter indtraadte 
Uheld. I saa Henseende lyde Meddelelserne fra Skotland gode. 
Ulykkestilfælde siges ganske sikkert ikke at være hyppigere 
end mellem et tilsvarende Antal sunde Mennesker. Voldsomhed 
fra Patienternes Side er heller ikke hyppige. I de første 58 Aar 
efter Lovens Ikrafttræden var der mellem de i den Tid forplejede 
1 2018 Patienter ikke indtraadt noget Tilfælde af Betydning af 
denne Art. For de paafølgende 8 Aar er meddelt, at i 1896 saa- 
rede en Patient ved et Overfald et Barn i Hovedet. For nogle 
Aar siden blev en Plejer paa en Fisketur dræbt af en sindssyg 
Slægtning, han havde i Pleje; han havde tidligere vist god Op- 
førsel. For 1903 anføres, at en Imbecil, der blev ophidset, slog 
Plejeren et Hul i Hovedet. Selvmord er indtruffet af og til med 
lange Mellemrum hos Patienter, hvor der ikke var Grund til at 
vente det. Svangerskaber ere optraadte med flere Aars Mellem- 
rum; i 1890 anføres i Gang, 2 Gange i 1891, 2 Gange i 1898 og 
1 Gang i 1900. Sker det gentagne Gange i samme Egn, nægter 
Generalraadet at give nye Sanktioner her og ophæver ogsaa under- 
tiden de gamle. Faren for Svangerskab viser sig at være størst, 
hvor unge imbecile Piger ere i Pleje i deres eget Hjem, og hvor 
dette hellere end at se dem anbragte i en Anstalt eller i et frem- 
med Hjem vilde foretrække at undvære offentlig Understøttelse for 
derved at unddrage sig Generalraadets Myndighed. I saadanne Til- 
fælde vilde Nægtelse af Sanktion altsaa kun medføre Ophør af 

Kontrol og Formaning, derfor foretrækker Raadet at lade Forholdet 
blive, som det er, for dog at have lidt Haand i Hanke med Sagen. 
Man er forøvrigt i al Almindelighed af den Mening, at man maa 
løbe nogen Risiko, idet man ellers maatte gaa til den Yderlighed 
at berøve alle Kvinder, der ikke have passeret Menopavsen, Fami- 
lieplejens Goder. 

Spørges der om den skotske Familieplejes Resultater i Retning 
af Helbredelser, da maa man her saa lidt som i Gheel anstille 
Sammenligning mellem Anstalterne. Langt Flertallet af Patienter 
ere jo uhelbredelige; men paa den anden Side ere de faa hel- 
bredelige mest Rekonvalescenter fra Anstalterne, hvorved altsaa 
disses Helbredelsesprocent formindskes. Som Exempel kan anføres, 
at i 1903 helbredtes af 2658 Patienter (hvoraf 286 tilkomne i Aarets 
Løb) 26, af hvilke i hvert Fald over Halvdelen ikke vare rene 
Rekonvalescenter og altsaa falde paa Familieplejens Indtægtsside; 
2 af dem havde kun været i Aar i Pleje; begge havde været flere 
Aar i Anstalten som formentlig uhelbredelige, den ene, der sattes 
i Pleje mod Anstaltslægens Raad, var endog meget ondsindet og 
urolig. Men mere end saadanne faa Helbredelser have de Bed- 
ringer at sige, som kan indtræffe i de kroniske Tilstande, og som 
kan gøre Patienter, der udskrives fra Anstalterne som sløve og 
ledige, betydelig livligere og arbejdssomme. Saadanne Exempler 
kunne anføres i Mængde, og enkelte figurere hvert Aar i General- 
raadets Rapport endog som udskrevne uden at være fuldt helbre- 
dede, oftest 8 — 10 om Aaret. Dødsprocenten er gunstig, lige- 
som i Gheel og Lierneux 4—5 pCt.; Anstalterne have 8—9 pCt., 
men direkte Sammenligning er selvfølgelig ikke tilladelig paa Grund 
af Patienternes forskellige Art. 

Nogle Tal angaaende den skotske Familieplejes Udvikling og 
nuværende Størrelse vil give Begreb om dens Betydning indenfor 
Landets Sindssygevæsen. Ifølge Generalraadets Aarsberetning for 
1903 var Antallet af Landets Sindssyge i. Jan. 1904: 16415, hvilket 
med en Befolkning af 4V2 Millioner svarer til det høje Tal 3V2 7oo. 
Af disse vare 2785 anbragte i Familiepleje (c. 17 7o); men regner 
man, hvad der i Almindelighed gøres, de selvbetalende Patienter 
fra, bliver der i Familiepleje 2658 af 14062 Kommunalpatienter, d: 
c. 19 %. Kvinderne have Overvægten i Familiepleje med 1581 
mod 1077, endda som omtalt større Overvægt end indenfor det sam- 
lede Tal af Sindssyge. Af 2658 vare 977 anbragte i eget Hjem, 
1681 hos Fremmede; kun disse sidste regnes som i strængeste For- 
stand »boarded out«. Tilgangen i 1903 var 286, af hvilke 187 






6] 

overførtes fra Anstalter, 99 vare iforvejen i private Hjem og over- 
flyttedes derfra med Generalraadets Sanktion i kontrollerede Hjem* 
I 1905 var Afgangen 270, deraf 118 døde, 115 tilbageflyttede til 
Anstalten, 26 helbredte, 1 1 efter Familiens Ønske udtagne af Fa- 
miliepleje som bedrede. — Familieplejens Udvikling i Aarenes Løb 
viser en Nedgang i Patienttallet strax efter Sindssygelovens Ikraft- 
træden, dels fordi mange af de Patienter der iforvejen vare anbragte 
uden al Kontrol viste sig uskikkede dertil og maatte anbringes i de 
mange nye Distriktsanstalter; hvis Opførelse Loven paabød, og dels 
fordi der i Begyndelsen ikke kunde være Overflod paa Plejehjem. 
Efterhaanden steg Tallet jævnt, navnlig fra 1875 da en Parlaments- 
akt fastsatte, at Staten betaler Halvdelen af Kommunalpatienters For- 
plejning saavel i Anstalter som i Familiepleje. Da den offentlige 
Hjælp tilmed ikke regnes som Fattighjælp, blev ogsaa Publikum 
villigere til at benytte sig deraf. Yderligere Tilvæxt fik Tallet efter 
1880, da Genaralraadet begyndte at give »særlig Tilladelse« til ind- 
til 4 Patienter i Husene, hvorved Pladsernes Antal forøgedes. I 
1896 var Maximum, 2700, naaet, og siden har Tallet svinget 
mellem dette og 2600. Under denne Stilstand i de sidste 9 
Aar er samtidig Tallet paa Kommunalpatienter i Anstalterne steget 
i endnu stærkere Forhold end Folkemængden er tiltaget. Man 
kunde da tænke sig, at dette betød en aftagende Interesse for Fa- 
milieplejen. Generalraadet ser dog anderledes paa Sagen. Stig- 
ningen fra 1 88 1 til 1896 kunde selvfølgelig ikke bibeholdes, da 
efterhaanden de ved Bestemmelsen i 1880 indvundne Pladser vare 
blevne belagte med de i Anstalterne ophobede Patienter, der egnede 
sig til Familiepleje, men under de foregaaende Aars Pladsmangel i 
denne ikke kunde anbringes. Da disse vare anbragte er det natur- 
ligt, at Overførelsen til Familiepleje i de følgende Aar maa holde 
sig omtrentlig omkring det samme, idet der nu hvert Aar mellem 
Patienterne i Anstalterne maa findes omtrent det samme Tal, der 
egner sig til Familiepleje. Og dog mener man forresten, at der 
ganske sikkert fra Anstalterne kunde flyttes endnu flere Patienter 
ud saavel til disses som til Skatteydernes Glæde, særlig af de store 
Bykommuners Patienter, der dog bestandig danner Flertallet inden- 
for Familieplejen. Stansningen i Tilgangen maa efter Generalraadets 
Mening desuden tilskrives tre Aarsager, nemlig manglende Interresse 
fra Anstalternes Side, manglende Initiativ hos Kommunerne til at 
finde nye Hjem og Personale til Inspektion, samt den Omstændighed, at 
Prisforskellen mellem Forplejning i Anstalt og Familie nu er mindre 

betydelig end tidligere. Anstalternes Uvillie, saaledes som den 
f. Ex. kommer frem i Aarsberetningen fra Gartloch ved Glasgow 
for 1 90 j— 04, beror paa, at Fjernelsen af de mange kroniske Patien- 
ter dels indskrænker Arbejdskraften og dels løsner Rammerne, i hvilke 
de urolige og |mere besværlige Patienter skulle opdrages, disse 
komme hinanden nærmere ind paa Livet og et større Opsynsperso- 
nale bliver fornødent. Af begge disse Grunde forøges da Prisen 
for Anstaltspladserne. At Anstalternes Helbredsprocent nedsættes, 
naar Rekonvalescenterne sættes ud i Pleje, er naturligvis kun en 
formel Indvending. Kommunernes Ligegyldighed for Sagen bun- 
der i den Betragtning, at da Statshjælp ogsaa gives til Indlæggelse i 
Anstalt, saa slipper man nemmere fra den end fra den besværlige 
Anbringelse i Familiepleje med Udfindeise af Hjem og paafølgende 
Tilsyn. Da Prisforskellen ikke mere er saa overvældende, bliver 
denne Betragtning rigtig for de smaa Kommuner med faa Patienter, 
men for de store Bykommuner med Hundreder af Patienter, bliver 
Forskellen , følelig, og de have tilmed ved deres store Embedsper- 
sonale, Fattiginspektør med uddannede Assistenter o. s. v., langt 
lettere ved at ordne den Sag, end de smaa Kommuner, hvor alt til 
Fattigvæsenet henhørende kommer til at sortere under en enkelt 
Mand, der ved Siden har sin private Virksomhed at besørge. Det 
viser sig da ogsaa, at medens Grevskaberne med de store Kommu- 
ner have indtil 44 7© af deres Sindssyge i Familiepleje, saa er Tal- 
let for Grevskaberne med lutter smaa Kommuner helt ned til knap 
7%. Paa Kongressen i Edingburgh i 1904 foreslog Generalraadets 
Præsident da, at flere smaa. Kommuner skulde slutte sig sammen i 
Grupper med en fælles Embedsmand til at finde Hjemmene, inspi- 
cere dem og holde Forbindelsen med Generalraadet og saa forresten 
fordele Udgifterne mellem de enkelte Kommuner. 

Tallene viser endvidere, at det i Skotland navnlig er de store 
Bykommuner, der rekrutere Familieplejen. Dette har formentlig sin 
Interesse ogsaa hér i Landet, hvor denne Forplejningsform endnu 
er næsten ukendt, og hvor man maaske paa Forhaand kunde mene. 
at den ingen Betydning vil faa for en By som København. Jeg 
skal senere omtale, hvorledes Paris og Berlin have benyttet Syste- 
met; her skal kort nævnes, hvad Glasgow har gjort. I 1901 havde 
Byen 2672 Sindssyge i offentlig Forsørgelse, deraf vare 486 i Fa- 
miliepleje, altsaa c. 18 ^/o (Edinburgh har endog 27 », Resten i 
Anstalter*). Tallet har senere holdt sig ret uforandret, og Glas- 

*) Motion: The care of the pauper insane in Scotland and its cost. Westminster 
Review. April 1904. Glasgow. 

gows Fattiginspektør, I. R. Motion, der holder alle Traadene fra 
det vidt udstrakte Fattigvæsen i den over i Million Indbyggere rum- 
mende By i sin Haand, udtalte til mig, at man ingenlunde var til 
Sinds at indskrænke dette Tal. Af 480 (i 1904) vare 110 anbragte 
i selve Byen og da mest i deres egne Hjem, til hvilket altsaa 
Plejepengene udbetales. Hele Resten var anbragt paa Landet, 
spredt i mindre Kolonier rundt omkring. Jeg besøgte to saadanne 
Kolonier, en midt inde i Landet, en anden i et Fiskerleje paa Vest- 
kysten, og ingen Steder sporede man nogen som helst Vanskelighed 
ved at have de til Bylivet vante, men selvfølgelig ogsaa mere eller 
mindre sløvede Mennesker i de landlige Omgivelser, heller ikke 
med Hensyn til Beskæftigelse. Mange Patienter vare ogsaa anbragte 
spredte omkring i Landet mellem andre og fik da foruden den lo- 
kale Kontrol tillige Tilsyn fra Glasgow en Gang om Aaret. I den 
første Aarsberetning (1898) for Gartloch (Glasgows store nye kom- 
munale Sindssygeanstalt; en ældre, Woodilee, er kun for Uhel- 
bredelige) udtales det ganske vist, at naar en Kommune som Glas- 
gow har sine egne Anstalter for sine Fattigpatienter, hvor der alt- 
saa ikke er Tale om Fortjeneste, vil selve Forplejningen maaske 
nok blive lige saa billig i disse som i Familieplejen, men en stor 
Besparelse opnaas ved, at man undgaar den uden Familieplejen 
nødvendige hyppige Udvidelse af Anstalterne. — 1 det hele til- 
lægger man i Glasgow Familieplejesystemet stor Betydning og an- 
vender det, som andre Steder, i betydelig Udstrækning ogsaa over- 
for andre Trængende i offentlig Forsørgelse, Oldinge, legemlig 
svækkede Individer, Vanføre osv. 

Jeg skal sluttelig kort berøre Sagens økonomiske Side. Ifølge en 
Opgørelse for 1902— oj*) kostede enhver Fattigpatient i Anstaltspleje 
gennemsnitlig knapt 28 £ om Aaret (ca. 500 Kr.), i Fattiggaardenes Sinds- 
sygeafdeling for Uhelbredelige knap 20 £ (ca. 560 Kr.) og i Familiepleje 
knap 18 £ (ca. 524 Kr.). Men ved disse Tal maa erindres, at det kun 
drejer sig om den rene Forplejning, Føde, Klæder osv., ikke om 
Grundens og Bygningernes Værdi og disses Opførelse, og da An- 
stalterne gennemgaaende ere kostbare, bliver der et betydeligt Til- 
læg pr. Patient for disse. Som Exempel kan anføres, at i 1902— o j 
kostede Forplejningen af en Fattigpatient i Distriktsanstalterne gen- 
gemsnitlig hen mod 26 £ om Aaret, men naar Udgifterne til Grund 
og Bygninger lægges til, bliver det godt 4J £ (ca. 774 Kr.) om 
Aaret, og disse sidste Udgifter ere endda i de foregaaende 5 'Aar 

*) Forty-sixth annual report of the General Board of Commissioners in Lunacy for 
Scotland. 1904. 

Stegne med ca. 7 £ om Aaret pr. Patient, medens Forplejningen 
i samme Tid kun er steget med godt 2 £ om Aaret for hver. Det 
ses altsaa, at Anstaltsforplejningen, naar Bygningen af Anstalter 
regnes med, bliver over dobbelt saa dyr som Familieplejen, men 
det maa selvfølgelig indrømmes, at for uhelbredelige Patienter, 
som det jo i denne Sammenhæng drejer sig om, behøvede Udgif- 
terne til Anstalter heller ikke at være saa store, et Spørgsmaal. 
man da ogsaa i de senere Aar har begyndt at rejse i Skotland. — 
Som omtalt er den gennemsnitlige Betaling for Fattigpatienter i 
Familieplejen 7 sh. (ca. 6Vt Kr.) om Ugen hos Fremmede, 4 sh. 
(ca. 5,70 Kr.) i eget Hjem. Lægges hertil, hvad Kommunen giver 
af Klæder, Lægehjælp, Inspektionsudgifter osv., bliver det omtrent 
8V2 sh. (ca. 7,80 Kr.) hos Fremmede og 5 sh. (ca. 4,60 Kr.) i eget 
Hjem. Efter Generalraadets Rapport har i de senere Aar den 
gennemsnitlige Pris for hver Patient i Familiepleje været 6 sh. 5 d. 
(ca. 5,89 Kr.) om Ugen, 11 d. (ca. 85 Øre) om Dagen, derimod 
10 sh. 6 d. (ca. 9,65 Kr.) om Ugen, i sh. 6 d. (ca. 1,^7 Kr.) om 
Dagen i Anstaltspleje, men hertil bliver sa? gennemsnitlig for alle 
Anstalter at lægge 6 sh. ^ d. om Ugen for hver Anstaltspatient for 
Bygninger osv. — Som et yderligere besparende Moment ved Fa- 
milieplejen kan anføres, at det har vist sig, at ikke faa Patienter, 
der i Aarevis have siddet i Anstalter under offentlig Forsørgelse, 
efterat være komne ud i Pleje, have bedret sig saa meget, at de 
have kunnet undvære den offentlige Forsørgelse. Ved Kongressen 
i Edinburgh fremhævedes da ogsaa fra alle Sider Systemets økono- 
miske Fordele, hvorpaa der nævnedes mange Exempler. En enkelt 
Kommune i Edinburgh sparede ved Familiepleje 6045 £ (ca. 110,000 
Kr.) i 4 Aar. Fra anden Side gjordes gældende, at kunde man ved 
at anspore Kommunernes Energi faa Procenttallet af Fattigpatienter 
i Familiepleje forhøjet fra 19 til 25, vilde det give en yderligere 
aarlig Besparelse for de offentlige Midler af ca. 10,000 i*(ca. i82,oooKr.) 



TYSKLAND. 



Uen, der blot har beskæftiget sig lidt med Sindssygeplejen i 
dens forskellige Former, maa indrømme, at Tyskland indtager en 
Førerstilling paa dette Omraade. Man behøver blot at tænke paa 
Landbrugskolonierne og paa de moderne Pavillon-Anstalters Indret- 
ning, og man ser da gerne bort fra nogen Ensidighed i Princippernes 
altfor konsekvente Gennemførelse (f. Ex. i Bandlysningen af al 
Cellebehandling). Det kan da heller ikke undre, at Tyskland er 
kommen stærkt med i den Bevægelse for Indførelse af Familie- 
plejen, der navnlig efter de sidste 20 Aars Reformation af Systemet 
i Gheel har strakt sig ud over Evropa, Skandinavien næsten ene 
undtaget. At Familieplejen ikke før fik Vind i Sejlene i Tyskland, 
hvor den dog ikke var ukendt, skyldes sikkert mest, at de opblom- 
strende Landbrugskolonier ydede saa meget i Retning ad Frihed, at 
der ikke føltes saa megen Trang til den frieste af alle Forplejnings- 
former, Familieplejen. De skotske Sindssygelæger betegne da ogsaa 
Landbrugskolonien med de arbejdende Patienters Anbringelse i 
aabne Landhuse som en saa stor Tilnærmelse til Familiepleje som 
overhovedet mulig indenfor Anstaltsforplejningen. Tyskland kom 
imidlertid alligevel med i Bevægelsen, og dette skyldes da navnlig 
Direktør Alt (Uchtspringe), hvis varme Interesse for Sagen og 
utrættelige Energi i kort Tid har ført den saaledes frem, at man 
nu ved Siden af det belgiske og skotske System med fuld Ret kan 
tale om et »tysk System«, der sætter sine Aflæggere i de fleste 
€vropæiske Lande. 

Særkendet for en stor Del af den tyske Familiepleje er dens 
Tilknytning til bestaaende Anstalter. Om det end ikke er dette, 
Alt vil forstaa ved »tysk System«, som jeg senere skal omtale, saa 
er det dog det, der i den historiske Udvikling har været det ledende 

Princip, og det, der forplantes udover Evropa.*). Allerede fra det 
1 6de Aarii. meddeles i Tyskland om Tilfælde, hvor det Offentlige 
har anbragt Sindssyge i Pleje for Betaling i private Hjem. Men 
først ved Slutningen af det i8de Aarh. er der Tale om egentlig 
Familiepleje, idet den endnu bestaaende Koloni i Rockwinkel 
ved Bremen stiftedes af Dr. Engelken, hvis Efterkommere endnu 
staa i Spidsen for den. Man kan her næsten ligesom i Belgien og 
Skotland tale om et Valfartssted som Oprindelsen; men her var det 
dog ikke en Helgen, men en Læge, der valfartedes til. Engelken 
havde nemlig fra sine Rejser medbragt Opium som Middel mod 
Melankoli og anvendte dette i en af ham i 1764 oprettet lille An- 
stalt. Da denne ikke kunde rumme de mange, der søgte ham, ind- 
logeredes de i de omliggende Landsbyer. Og heraf opstod Familie- 
plejen og sattes i System, saa at den, om end i noget daarlig Til- 
stand paa Grund af altfor ringe Betaling, bestaar endnu. En For- 
nyelse af den er dog under Forberedelse, idet dens 100 Patienter 
nu skulle gives under. Kontrol af den i Nærheden opførte moderne 
Anstalt i Ellen. 

Det varede længe, inden Kolonien i Rockw^inkel fik Efter- 
lignere. I Midten af det 19de Aarhundrede .gjordes et Par Forsøg 
ved nogle Anstalter, men Sagen gik i Glemme, indtil Griesinger 
ved sin store Autoritet rejste en livlig Diskussion om friere Former 
for Sindssygeforplejning. Men ved hans Død i 1868 tog Landbrugs- 
kolonierne ganske Luven fra Familieplejen, der ved et Par uheldigt 
anlagte Forsøg var kommen i Vanry. I 1880 begyndte saa Wah ren- 
dorff paa egen Haand en velordnet Familiepleje i Tilknytning til 
sin Privatanstalt i Ilten (Hannover). Dette lykkedes fortræffeligt,, 
og Kolonien her har endog i mange Enkeltheder været Forbilledet 
for Gheel i sin nuværende Skikkelse. At Familieplejen her allige- 
vel ikke er bleven ret stor (c. 130 i 1902, da jeg besøgte den), 
skyldes sikkert kun, at det er en privat Institution. Opmuntret af 
det gode Resultat i Ilten, begyndte Berlin, tilskyndet af Dir* 
Sander i Dalldorf i 1885 at anbringe Sindssyge i Familiepleje t 
Byens Forstæder. I de følgende Aar begyndte flere og flere An- 
stalter at anvende Systemet i deres nærmeste Omegn. I 190} 
fandtes Familieplejen knyttet til 32 Anstalter, og gennemgaaende 



*) I den følgende korte historiske Fremstilling benytter jeg navnlig: 
Alt; Ueber familiåre Irrenpflege. Halle 1899 og 

Alt: Die familiåre Verpflegung der Kranksinnigen in Deutschland. Halle 1903« 
Foredrag ved Kongres i Antwerpen 1902* 

er Forsøget lykkedes, selv om Tallene endnu ere temmelig smaa; 
kun ved en enkelt er det naaet op til 18 > af Anstaltens Patient- 
tal. Naar det enkelte Steder er mislykkedes, skyldes det ganske 
utvivlsomme Misgreb, f. Ex. at man anbringer 6 — 10 — 15 Patienter 
i ét Hus, hvorved egentligt Familieliv ophæves, eller man har gjort 
det hele til en korajnunal Indretning uden sagkyndig Lægetilsyn, 
eller man har drevet sin Økonomi til at byde Plejeren 5 Mk. om 
Maaneden (!) for en Patient, eller man har ladet Patienterne kun 
om Natten være hos gifte Opsynsfolk og om Dagen spise og arbejde 
paa Anstalten. Undertiden har man ogsaa maattet opgive Forsøget, 
fordi Befolkningen ikke var egnet dertil. Den, der med størst Held 
har arbejdet med Sagen, er Alt der i Uchtspringe og Garde- 
legen har givet Typen for tysk Familiepleje og som dennes Hoved- 
principer fastslaaet, at Patienter fra en Anstalt anbringes 
hos Familier i dennes Omegn med Tilsyn og Kontrol 
fra Anstalten, til hvilken Betalingen fra Patientens Paarørende 
eller Kommunen udredes og som paa sin Side har at skaffe Pleje- 
hjem og betale dem. Endvidere er det efterhaanden bleven alminde- 
ligt, at i hvert Fald den første Anbringelse af Patienter 
sker hos gifte, tidligere eller endnu i Tjeneste værende 
Opsynsfolk fra Anstalten, der bo i dennes Nærhed. Naar 
Alt betegner Wahrendorff som den tyske Familieplejes Fader, 
kan han selv med fuld Ret nævnes som dens Fornyer, hvad der 
ogsaa viser sig i den yderligere Udformning han har foreslaaet og 
som første Forsøg faaet realiseret i Jerichow, hvor han har gjort 
Familieplejen til Hovedsagen, medens Anstalten holdes ganske lille; 
dette er hvad Alt egentlig ønsker betegnet som det tyske System. 
Jeg skal nu give en Skildring af Familieplejen i Uchtspringe, Garde- 
legen og Jerichow, de vigtigste i Tyskland, som jeg alle kender af 
Selvsyn, og derefter orhtale den berlinske Familiepleje. 

I Landsbyen Ilten, næsten 2 Mil fra Hannover, ligger den 
i 1865 af den ældre, nu afdøde Wahrendorff oprettede Privat- 
anstalt, for hvilken hans Søn nu er Leder. Den bestaar af den 
egentlige Anstalt for c. 100 akute og kroniske Patienter af iste 
Klasse samt en Plejeanstalt med Landbrugskoloni for c. 400 kro- 
niske Patienter af laveste Klasse, næsten udelukkende Mænd og 
endelig en i selve Landsbyen og i et Par fjernere indrettet Familie- 
pleje af 150 — 140 Mænd, alle kroniske Syge. Denne Familiepleje 
begyndte i 1880. Patienterne ere mest anbragte hos Haandværkere 
og smaa Bønder, af hvilke nogle tidligere have været i Anstaltens 
Tjeneste. Der er oftest 1 — 2, sjælden } Patienter i et Hus; to maa 

5* 

nok dele Værelse, men forresten skulle de leve helt i Familien. 
Patienterne^ Arbejdskraft, som for de flestes Vedkommende syntes 
særdeles god, tilhører Plejeren, men der maa ikke anvendes nogen 
Slags Tvang. I et Par af Hjemmene (smaa Gaarde) er der ind- 
rettet Badelokale, og her eller i Anstalten bades Patienterne i Gang 
om Maaneden og vejes samtidig; ved Badning udenfor Anstalten er 
der altid en Læge tilstede. En af Anstaltens Læger tilser hver 
Patient 2 Gange om Maaneden, og Anstaltens Inspektør efterser 
Garderoben 1—2 Gange maanedlig. Disse Besøg optegnes i en 
Bog i Hjemmet. Desuden kan Patienten i Gang om Ugen komme 
til Anstalten, hvis denne eller Plejeren ønsker det; ellers kommer 
han der kun i Tilfælde af Tilbagefald eller indtrædende Sygdom. 
Kontrollen forøges yderligere ved, at en Række Tillidsmænd, valgte 
mellem Kommunens ansete Beboere, ogsaa foretage Eftersyn. 
Anstalten betaler Plejeren 270 Mk. (c. 240 Kr.) aarlig og leverer 
fra først af Seng, Sengeklæder og Skab, som imidlertid efterhaanden 
ved smaa maanedlige Afdrag gaa over i Plejerens Eje; endvidere 
giver Anstalten Klæder og Sko, samt Reparation af disse sidste, 
medens al anden Vedligeholdelse paahviler Plejeren. Anstaltens 
Udgifter til Klæder, Medicin, Tobak o. 1. beløber sig gennemsnitlig 
til 90 Mk. (c. 79 Kr.) om Aaret for hver Patient. Paa denne 
Maade kommer hver Patient til at koste Anstalten knap i Mk. 
daglig. 

1 Uchtspringe, Station paa Banestrækningen Berlin— Lehrte, 
aabnedes i 1894 den store, for 1000 Patienter (derimellem endel 
Epileptikere og aandssvage Børn) bestemte Anstalt under Ledelse 
af Alt, der selv skildrer den ganske naturlige Maade, hvorpaa en 
Familiepleje knyttedes til Anstalten. Det viste sig nemlig snart, at 
den noget afsides liggende Anstalt havde svært ved at faa og be- 
holde Opsynspersonale. Det galdt da for det mandlige Personales 
Vedkommende at faa en fast Stab af gifte Folk; men da det var 
umuligt at skaffe Boliger for disse i Omegnen, maatte Anstalten 
selv i sin Nærhed bygge saadanne, der nu findes samlede som en 
lille »Landsby« — Wilhelmseich — en halv Fjerdingvej fra An- 
stalten. Denne gav da her sine gifte Opsynsfolk for en billig Leje 
(50 Mk. aarlig) en Lejlighed mod Forpligtelse til at modtage 3 
mandlige Patienter i Pleje mod en Godtgørelse af 60 Pf. (c. 54 Øre) 
pr. Dag for hver. Anstalten giver fuldt, men ganske jævnt Udstyr 
til Patientværelserne, Klæder, Sengeklæder, Reparation af Fodtøj, 
Medicin og Tobak. Patienterne opholde sig helt hos Familien, 
arbejde med og for den, og da der til hver Lejlighed er en lille 

Have samt Hus til Svin og Geder, er der altid Arbejde, foruden 
hvad Husgerning og Pasning af Børn kan give, saaledes at det til 
Trods for den lille Betaling dog bliver til Indtægt for Plejeren, 
som jo forresten selv har sit Arbejde paa Anstalten. . For yderligere 
at hjælpe og sikre god Kost har Anstalten, der som omtalt ligger 
noget isoleret, indrettet et billigt Udsalgssted af Fødemidler for 
alle sine Funktionærer, i Gang om Ugen kommer Patienten, der 
selvfølgelig staar helt under Anstaltens Kontrol og Tilsyn, til denne 
for at blive badet, vejet og efterset. Alt forefaldende meldes strax 
Direktøren, gennem hvem ogsaa Breve og Besøg til Patienterne 
gaa. Patienterne ere alle uhelbredelige, nogle Epileptikere og aands- 
svage Børn findes ogsaa, disse sidste frekventere Anstaltens Skole. 
Forresten mener Alt, at man i disse Opsynshjem rolig kan anbringe 
vanskeligere Patienser end i almindelige Hjem, da Folkene ere 
mere vantie til at omgaas dem. Tilbageflytninger til Anstalten vare 
ret hyppige i de første Aar, men ellers var der ved mit Besøg i 
1902 ikke passeret Uheld af Betydning. »Landsbyen« præsenterede 
sig dengang som en Samling af 7 Dobbelthuse, solide og hyggelige, 
med Smaahaver og Udhuse; i hver Lejlighed var der 5 gode Værel- 
ser og Køkken og ovenpaa 2 Kvistværelser for Patienter. Hvert 
Dobbelthus har kostet 12000 Mark (c. 10700 Kr.), inklusive Mon- 
tering af Patientværelserne. Da Forsøget, der tog sig overmaade 
tiltalende ud, var lykkedes saa godt baade med Hensyn til at be- 
vare gode Opsynsfolk for Anstalten, til at skabe gode Forhold for 
Patienterne og i pekuniær Henseende, havde man planlagt et lig- 
nende med kvindelige Patienter, ligesom man allerede, da den gode 
Indtægt havde lokket Omegnens Befolkning, var begyndt med for 
en noget højere Betaling, 70—90 Pf. (c. 62—80 Øre), at anbringe 
Patienter hos Arbejdsfolk, knyttede til Anstalten, i alt 15. medens 
der hos Opsynsmændene var 40. I 1905 var det samlede Tal steget 
til 68. Ikke tilfreds med disse Muligheder for Familiepleje i An- 
staltens umiddelbare Nærhed søgte Alt ogsaa længere bort og be- 
gyndte 1896 i en lille Købstad, Gardelegen (c. 8000 Indb.), 2 
Mil fra Anstalten, at anbringe uhelbredelige Kvinder og aandssvage 
Børn. Ved mit Besøg i 1902 var Tallet 40 og det hele var under 
Tilsyn af en af Anstaltens Læger. Senere er Tallet efter velvillig 
Meddelelse fra Direktør Alt steget til 212 i Oktober 1905. I det 
hele har denne Koloni udviklet sig betydeligt i de sidste Aar*). 



*) Wickel: Die Familienpflege Geisteskranker in Gardelegen. Psychiatrisch- 
neurologische Wochenschrift. 1904. Nr. 15. 



J^tTM r -r .Tl-J 



71 

Gardelegen navnlig har været ham om at gøre at modbevise den 
gamle Paastand, at sligt kun lader sig gøre hos en gennem lange 
Tider opdraget Befolkning. Hans Iver for Sagen lod ham, da For- 
søget lykkedes, ikke hvile. Hans Plan blev da, at man i Stedet 
for som hidtil at knytte en lille Familiepleje til en stor bestaaende 
Anstalt, strax skulde søge at skabe en udstrakt Familiepleje med 
en lille Anstalt som Centrum. I 1898 havde Provins Sachsen ned- 
sat en Kommission til Undersøgelse af, om man i Fremtiden skulde 
bygge Helbredelsesanstalter og Plejeanstalter for sig. Denne Deling 
opgaves, og man mente ydermere at kunne udsætte Opførelsen af 
en ny kombineret Helbredelses- og Plejeanstalt, naar man indførte 
Familiepleje paa flere hundrede Patienter paa to forskellige Steder 
i Provinsen, hver knyttet til en mindre Anstalt paa 150 Pladser, 
og kun beregnet paa uhelbredelige Fattigpatienter. Efter Erfarin- 
gerne fra Gardelegen og andre Steder mente man, at det i Løbet 
af 5 — 15 Aar lod sig gøre at opdrage en Befolkning paa ellers 
passende Steder. Provinslandagen vedtog i 1900 dette Forslag og 
Alt gav sit detaillerede Byggeprogram, af hvilket jeg skal gengive 
nogle Hovedpunkter*). Som Grundbetingelse opstillede han, at i 
de to Kolonier, der selvfølgelig begge skulde staa under psykiatrisk 
Ledelse, skulde Familieplejen være Hovedsagen. Den centrale 
Anstalt, hvis væsentligste Opgave skal være at være Gennemgangs- 
led til Familieplejen, bør være saa lille, at den ikke hindrer Direk- 
tøren i at ofre sig mest for Familieplejen. Et lille Infirmerie som 
i Gheel til foreløbig Optagelse af nye Patienter og til midlertidig 
Anbringelse under Tilbagefald og Sygdomme i Familieplejen, ansaas 
for utilstrækkeligt. Den Ulempe, at nye Patienter, der sendes til 
et saadant Infirmerie og vise sig uskikkede til Familiepleje, skal 
føres til almindelige Anstalter, vilde man undgaa ved at lade Infir- 
meriet blive til en hel lille Anstalt, der ikke blot ved en »Gennem- 
gangsafdeling« tjener som et hurtigt Gennemgangsled til Familie- 
plejen, men ogsaa ved »Opholdsafdelinger« som et Sted^ hvor tvivl- 
somme Patienter kunne opdrages til denne, og hvorfra stadig nye 
Forsøg med den frie Anbringelse kan gøres, men hvor der tillige 
er Mulighed for ved Hjælp af forskellige Afdelinger dels at optage 
Patienter, hvis Vanskeligheder i de store Anstalter gør det ønske- 
ligt at anbringe dem under mindre Forhold, dels at beholde endel 
rolige Patienter til at arbejde i Anstalten. Herved opnaas baade 
at lette de større Anstalter, der altid lider under Overfyldning, og 

*) Alt. Allgemeines Bauprogramm fiir ein Landesasyl zur ausgedehnteren Einfiihrung 
der familiåren Irrenpflege etc. Halle 1900. 

at holde Opsynspersonalet i Øvelse, at stille Lægerne Opgaver og 
at faa Rammer til de forskellige Afdelinger, gennem hvilke^ de til 
Familieplejen efterhaanden opdragne Patienter kan passere. For 
at Hovedkraften kan lægges paa Familieplejen, mener Alt, at en 
saadan Centralanstalt højst maa være med 150 Pladser, og for at 
gøre Administrationen saa simpel som mulig kun for Uhelbredelige 
af laveste Forplejningsklasse. Endvidere mente han at maatte fast- 
slaa, at den ene af de to Centralanstalter hovedsagelig blev for 
Mænd, den anden hovedsagelig for Kvinder. I Familieplejen maa 
der selvfølgelig optages begge Køn, da der altid vil være den For- 
skel paa Plejehjem, at nogle egne sig bedst for det ene Køn, andre 
for det andet. I Anstalten skulde der da, naar den overvejende 
indrettedes for Mænd, kun behøves en »Gennemgangsafdeling« paa 
faa Pladser for rolige Kvinder, som passere hurtigt igennem An- 
stalten ud i Familieplejen, og nogle for dem, der herfra indlægges 
midlertidigt. Størsteparten af Pladser fordeles derimod i forskellige 
Gennemgangs- og Opholdsafdelinger til Mænd paa forskellige Syg- 
domstrin, de første til Gennemgang til Familieplejen, de sidste til 
Opdragelse til denne samt til fortsat Ophold i Anstalten, baade 
rolige og urolige. Alt mener, at denne Ordning, hvorefter hver 
Anstalt overvejende er for det ene Køn, medens Familiepleje- 
kolonierne ere for begge, skulde være mere økonomisk og gøre 
Administrationen simplere, end naar de begge i lige Grad indret- 
tedes for de to Køn. Denne Ordning forekommer mig dog noget 
kunstlet og Fordelen meget tvivlsom. — Alt beregner, at Central- 
anstalten højst maa koste 450,000 Mk., altsaa 3000 Mk. (ca. 2670 
Kr.) pr. Plads, med fuld Montering. — 1 hvert Fald i de første 
Aar maatte Centralanstalterne kun modtage Patienter fra Provinsens 
store bestaaende Anstalter og ikke direkte fra Kommunerne, hoved- 
sagelig som sagt uhelbredelige Sindssyge, Aandssvage og enkelte 
Rekonvalescenter. 

Omkring Centralanstalten skulde saa i hver af de to Kolonier 
Familieplejen lægges i et Omfang af ca. 10 Kilometer til alle Sider, 
og i denne mener Alt, at der i Løbet af lo—i«) Aar kunde være 
anbragt ca. 600 Patienter, altsaa 750 i Anstalt og Koloni tilsammen. 
Omkring i Befolkningen maatte udvælges »Tillidsmænd«, der dels 
skulde give Raad ved Opsøgelsen af Plejehjem, dels lejlighedsvis 
og frivilligt ogsaa deltage i Tilsynet. Men desuden maa der selv- 
følgelig være fast ansatte Tilsynsmænd og -kvinder, der skal bo 
midt i det dem tildelte Distrikt. Ved Anbringelse af Patienterne 
maa til at begynde med bruges sædvanlig Forsigtighed; de første 

Patienter, der sættes ud, maa være helt rolige og medgørlige og 
helst have Mulighed for snarlig Bedring. Der bør ikke sættes mere 
end 2 i et i^jem og forresten maa de sædvanlige Regler gælde. 
Tilsynet bør ordnes saaledes, at Tilsynspersonalet ser alle Patienter 
i deres Distrikt i Gang om Ugen, de assisterende Læger hveranden 
Uge, Direktøren hvert Fjerdingaar og den økonomiske Embedsmand 
hvert halve Aar — om fornødent sker Besøgene naturligvis hyp- 
pigere. En Gang om Maaneden kommer hver Patient til Central- 
anstalten til Badning, Vejning og Eftersyn, og samtidig ombyttes de 
fornødne Klæder. Direktøren bør under sig have hele Administra- 
tionen samt Tilsynet med alle Patienterne i Anstaltens »Gennem- 
gangsafdeling« til Familieplejen, medens en Reservelæge har alle 
de andre Afdelinger med mere stationære Patienter og dem, der 
skulle opdrages til Familieplejen, under sig. Han og en yngre 
Assistentlæge dele desuden Familieplejen mellem sig i 2 Distrikter, 
medens Direktøren tilser den hele og fører alle de indledende For- 
handlinger med de enkelte Hjem og udvælger saadanne til de nye 
Patienter i Samraad med de andre Læger, Tilsynspersonalet og 
Tillidsmændene. Plejepengene skal efter Patientens Art variere 
mellem 70 — 90 Pf. (ca. 62 — 80 Øre) og fastsættes af Direktøren, 
der under Sygdom o. 1. kan give Extrabetaling. Anstalten giver 
Klæder, Reparation af Fodtøj og mod successiv Afbetaling Senge- 
klæder og Møbler til Værelset. Patienten maa arbejde for Plejeren 
uden Betaling; hos Fremmede for Betaling, men dog kun med 
Direktørens særlige Tilladelse; Pengene opbevares da for Patienten. 
Den samlede Udgift for en Patient i Pleje (iberegnet Administration, 
Tilsyn, Klæder, Medicin osv.) maa ikke overstige 130 Pf. (ca. 116 
Øre) daglig. Efterhaanden maa det tilstræbes gennem Foredrag, 
Avisartikler, Kursus o. 1. at paavirke, opdrage og oplære Befolknin- 
gen og navnlig gennem Egnens indflydelsesrige Personer, særlig 
Lærere, faa den i Tale og faa den til at forstaa, at det drejer sig 
om at hjælpe uskadelige, aandeligt svækkede Individer, med Mulig- 
hed for betydelig Bedring. Alt mener, at efter to Aars Forløb 
maa Familieplejen kunne være naaet til 150 Patienter og Central- 
anstalten ligesaa. Men forøvrigt tilraader han, saasnart der er fun- 
det en passende Egn, da ikke at vente med Familieplejen, til Cen- 
tralanstalten er bygget, men indrette denne provisorisk i nogle 
lejede Lokaler og strax gaa i Gang med at finde Plejehjem for at 
vænne Befolkningen til Sagen. 

Kun Hovedpunkterne ere her nævnede iAlt's detaillerede Pro- 
gram for den Form af Familiepleje, som han anser for Fremtidens, 

den videre Udformning af den til store Anstalter knyttede Famili- 
pleje. Som omtalt besluttede Provinsen Sachsen i 1900 at oprette 
to saadanne Kolonier. Hidtil er dog kun den ene satJ Gang; jeg 
skal her give en Skildring af den, som jeg fandt den i begyndende 
Udvikling ved et Besøg i 1902. Først galdt det at finde et passende 
Distrikt, vel afgrænset, landligt og roligt, noget isoleret, men dog 
ikke for fjærnt fra de store Færdselsveje. Et saadant Sted fandt 
man omkring den lille By Jerichow, beliggende mellem Floderne 
Elben og Havel, Syd for Hovedlinien Berlin — Stendal, forbunden 
med dennes Station Schftnhausen ved en lille Sidebane, der letter 
Forbindelsen med Omverdenen, samtidig med at Egnen og Befolk- 
ningen har bevaret et vist gammeldags og uberørt Præg. Omraadet, 
der skal benyttes, har en Diameter af 20 Kilometer, og rummer 
endel større og mindre Landsbyer, af hvilke Jerichow omtrent danner 
Centrum, og her skulde Centralanstalten bygges. Bygningen af denne 
var begyndt i 1900, men var dog endnu ikke helt fuldendt i 1902. 
Man havde derfor inde i den lille By, indrettet en provisorisk Cen- 
tralanstalt i to lejede Huse og havde her strax anbragt 20 Patienter 
(i 1902 var der 45), og faa Dage efter begyndte man at sætte ud 
i de Plejehjem, man allerede forinden havde opsøgt. Tallet paa 
de saaledes udsatte Patienter var ved mit Besøg, i'/j Aar efter, 
allerede 80, deraf 50 i selve Jerichow de øvrige i Distriktets øvrige 
Landsbyer. I Oktober 1905 var Tallet efter velvillig Meddelelse fra 
Direktør Alt steget til 180 i Familiepleje. Centralanstalten ved 
Jerichow, der som omtalt ikke maa koste mere end 5000 Mk. (c. 
2700 Kr.) pr. Plads, kunde naturligvis ikke møde op med alle Nu- 
tidens Bekvemmeligheder (den havde bl. a. ikke Centralvarme) men 
gjorde dog et meget tiltalende Indtryk. Den er bygget med smaa 
Pavilloner og er beregnet paa at rumme 150 Patienter, efter Alts 
ovenfor omtalte Principer. overvejende Kvinder. Den har kun 1 
Pavillon for Mænd, der alle maa være rolige og kun kort Tid op- 
holde sig i Anstalten, inden de gaa ud i Familieplejen, altsaa en 
ren »Gennemgangsafdeling«. For Kvinder er der derimod 4 Pavil- 
loner, nemlig en Vagtafdeling, en lukket Afdeling for Urolige, og 2 
aabne frie Afdelinger for rolige, arbejdende Kvinder, og som sam- 
tidig tjener som Gennemgangsafdeling for en Del af de ny tilkom- 
mende Kvinder. Efter Bestemmelsen skal Kolonien have sine 
Patienter fra Provinsens j Anstalter (Uchtspringe, AltScherbitz og 
Nietleben), der altsaa skal udvælge dem af deres Patienter, de anse 
for helt skikkede til Familiepleje, baade mandlige og kvindelige, 
samt som omtalt tillige en Del kvindelige, der kunde tænkes maa- 

ske at blive skikkede dertil og med hvilke der da i Jerichow kan 
anstilles Forsøg i saa Henseende, samt enkelte særlige vanskelige 
Kvinder, der kunde tænkes bedre egnede til den lille Anstalt. Disse 
forskellige Kvinder gaa altsaa ind i Anstaltens »Opholdsafdelinger« 
(Dauerabtheilungen), og naar den paatænkte næste Koloni bliver 
oprettet, skal Centralanstalten her have lignende Afdelinger for 
Mænd, medens Kvinderne kun faa en »Gennemgangsafdeling«. Da 
der i Samarbejdet mellem de 3 Anstalter og Kolonien maaske let 
kunde tænkes at opstaa nogen Gnidningsmodstand, idet Meningerne 
kunde være delte om, hvorvidt de udvalgte Patienter egne sig for 
Kolonien, er det foreslaaet at indskyde en sagkyndig Autoritet, der 
efter indsendte Oplysninger skal afgøre, saavel om de fra Anstal- 
terne foreslaaede Patienter er skikkede, som ogsaa om en af Koloni- 
lederen eventuelt foreslaaet Tilbagesendelse til Anstalterne er nød- 
vendig. Som nævnt er Antallet af Patienter i Familieplejen steget 
meget hurtigt. Alt gør opmærksom paa, at man i 5 Fjerdingaar 
naaede det samme Patienttal her, som man i sin Tid i Ilten først 
naaede efter 5 Aar, skønt Anstalten her havde bestaaet i 18 Aar 
og var vel anset. Naturligvis er en saa hurtig Belægning, tilmed 
da den egentlige Centralanstalt endnu ikke var taget i Brug, ikke 
løbet af uden Skuffelser saavel med Hensyn til Plejehjemmene som 
Patienterne, men gennemgaaende var det dog lykkedes særdeles 
godt. I 1901 var, ifølge den første (og hidtil eneste) Beretning*), 
allerede 4 af de anbragte Patienter, der alle i Aarevis havde siddet 
uforandrede i Anstalterne og neppe vilde være blevne udskrevne, 
saa meget bedrede, at de kunde sendes hjem. Ved mit Besøg hos 
Patienterne i Jerichow og i Sch5nhausen var det mig snarest for- 
bavsende, at Institutionen kun var iV« Aar gammel. Saavel fra 
Hjemmenes som Patienternes Side mærkedes kun Tilfredshed; de 
sidste udtalte uforbeholdent til deres gamle Anstatsdirektører, i hvis 
Selskab Besøget blev gjort, at de befandt sig langt bedre her end 
i Anstalterne, og Direktørerne paa deres Side maatte indrømme, at 
Patienterne ikke blot gjorde et meget livligere Indtryk end tid- 
ligere, kunde arbejde, medens de før havde været ledige, men ogsaa 
for de flestes Vedkommende vare vænnede af med tidligere Uvaner. 
Befolkningen havde paa Forhaand ikke just stillet sig velvillig ; der 
var stadig ikke faa ligefrem modvillige Elementer, der efter Eyne 
modarbejdede Sagen, bl. a. beraabende sig paa, at Betalingen (den 
i Alfs Program nævnte) burde være højere, men i det hele var 
man dog i 1902 tilfreds med, som Sagen udviklede sig. Ikke blot 

*) Findes aftrykt i: Alt: Die fam. Verpfl. der Kranksinnigen in Deutschl. 1903. 

Lægernes, men ogsaa Præsters og Læreres Udsagn bekræftede dette, 
og, hvad der ogsaa var af Vigtighed, man var allerede begyndt at 
mærke gavnlig Indvirkning paa Plejehjemmene, der ved Orden, 
Renlighed og bedre Tone, saa vel som ogsaa ved økonomisk Frem- 
gang, skilte sig ud fra andre Hjem. Alvorlige Uheld af nogen Art 
vare ikke indtrufne, men man indrømmede villigt at have haft 
Skuffelser med Hensyn til en stor Del af Befolkningen, der ikke 
viste sig saa velegnet som formodet, ligesom ogsaa Boligerne ikke 
vare saa særdeles gode og sunde, saa at Tallet paa Plejehjem til 
at begynde med viste sig ringere end ventet. Men Stigningen i 
Tal i de faa Aar til 1905 tyder paa, at alt er i god Væxt. Naar 
efterhaanden Sagen bliver mere indarbejdet, navnlig naar Lægerne 
faa Befolkningen mere i Tale og modtagelig for Oplærelse i 
Hygiejne osv., haaber man sikkert, at det vil lykkes. Man tør vel 
saa ogsaa stole paa, at der her, ligesom i sin Tid i Lierneux, vil 
kunne leveres Bevis for, at Familiepleje kan indrettes, uden at der 
behøver at være en i Forvejen tilvant og oplært Befolkning. 

Det er tidligere omtalt, hvorledes en Storstad som Glasgow, 
ligesom ogsaa Edinburgh, har ordnet sin Familiepleje, hovedsagelig 
spredt ude paa Landet. I Sammenhæng hermed og med Henblik 
paa en mulig Fremtid for Sagen herhjemme, kan det da have sin 
Interesse at se, hvorledes en By som Berlin er gaaet en anden 
Vej og har samlet hele sin Familiepleje i selve Byen. Da jeg ikke 
personlig har gjort mig bekendt med det berlinske System, maa 
jeg nøjes med at give en Skildring, dels taget fra den Fremstilling, 
som en af Familieplejens faste Læger, Bothe, har givet af dens 
første 8 Aar fra 1885 til 1893 *), dels efter Alt**). 

Berlin var, som tidligere omtalt, det første Sted i Tyskland, 
hvor der efter Ilten gjordes Forsøg med Familiepleje. Da det 
viste sig, at den i 1880 aabnede Anstalt Dalldorf meget hurtigt 
blev fyldt, og en anlagt Landbrugskoloni ikke gav tilstrækkeligt 
Afløb, forsøgte man at skaffe sig dette ved at indføre en særlig 
Form af Familiepleje, som man kunde kalde den ukontrollerede 
Familiepleje, eller i hvert Fald uden faglig Kontrol. Man 
udskrev nemlig uhelbredelige Fattigpatienter, der ikke absolut be- 
høvede Anstaltspleje, og anbragte dem i private Hjem i Byens For- 
stæder og lod al F'orbindelse med Anstalten være hævet. De be- 
tragtedes saa som Kommunens andre Trængende og Erhvervsløse, 



*) Bothe. Die familiale Verpflegung Geisleskranker. 1893. 
**) Alt. Ueber fam. Irrenpfl. 1899 og Die fam. Verpfl. der Kranks, in Deutschl. 
l90^ 

henviste lil Fattigvæsenets Forsørgelse. Selvfølgelig maatte der ved 
denne Ordning, da man aabenbart glemte at tage i Betragtning, at 
det her i Modsætning til de andre Erhversløse drejede sig om rent 
demente og tildels lidet modstandsdygtige Individer, snart komme 
mange Vanskeligheder. Dels gav man ikke større Plejepenge for 
dem end for de Sindssunde, skønt de selvfølgelig krævede mere 
Pasning og Tilsyn, dels paalagde man dem de samme Forpligtelser 
(f. Ex. med selv at hæve deres Penge i rette Tid) som Fattigvæse- 
nets andre Trængende. Endvidere førtes der slet ikke anden Kon- 
trol end af de kommunale Embedsmænd, der selvfølgelig ikke kunde 
have Forstaaelse af disse endnu mere eller mindre sindssyge Indi- 
vider og derfor aldeles ikke kunde yde Plejerne Hjælp ved ind- 
traadte V^anskeligheder, og som paa den anden Side heller ikke 
forstod at bedømme mulig indtraadte Bedringer, men ved mindste 
Tegn til saadanne strax indskrænkede Hjælpen eller helt ophævede 
denne og lod de skrøbelige Invalider sørge helt for sig selv. Disse 
Forhold medførte naturligvis meget hyppige Tilbagefald og Genind- 
læggelser. — Der kom da heller ingen Fart i Udviklingen, før man 
i 1885 efter Forslag af Direktør Sander fra Dalldorf, der i Aarene 
forud paa egen Haand havde gjort et Forsøg med nogle Patienter, 
efter lange Forhandlinger besluttede, at ved Udskrivningen af endnu 
ikke helt erhvervsdygtige Fattigpatienter skulde der skelnes mel- 
lem dem, der endnu behøvede sagkyndigt Tilsyn, og dem, der ikke 
behøvede det, den kontrollerede og den ukontrollerede Familie- 
pleje. De første faa intet direkte med Fattigvæsenet at gøre, de 
vedblive at staa i Sindssygeforplejning; Anstalten overtager at ud- 
søge Plejehjemmene for dem, at tilse Patienten, at kontrollere 
Hjemmene, kortsagt alle Forpligtelser, ogsaa de økonomiske. Medens 
de andre, som hidtil, helt overtoges af Fattigvæsenet efter Udskriv- 
ningen. Med andre Ord — man var nu kommen ind paa den 
egentlige Familiepleje under psykiatrisk Tilsyn og Ledelse. 

Skønt Størsteparten af Dalldorfs Patienter naturligvis havde 
deres Familie i Berlin, anbragtes dog langt over Halvdelen af Fa- 
milieplejens Patienter hos Fremmede. Dette gav nemlig de bedste 
Resultater, idet disse Hjem en Gang for alle indrettede sig efter at 
modtage Patienter og kunde vedblive dermed, naar Anstaltens Kon- 
trol stemplede dem som egnet dertil. Familien (eller Bekendte) 
gør det derimod snarere af Pligt eller mulig for ren økonomisk 
Fordels Skyld, medens Spørgsmaalet om Anlæg for Opgaven kom- 
mer i anden Række. Hertil kommer endvidere, at Anbringelsen 
mellem Fremmede ofte af rent psykiske Grunde er heldigere for 

Patienten. — Den økonomiske Fordel spiller selvfølgelig Hoved- 
rollen ogsaa hos Fremmede; den rene Indtægt bliver ved Pleje- 
penge af 20 — 25 Mk. om Maaneden selvfølgelig tvivlsom, ja opnaas 
vel egentlig kun, naar der kan haves 2 — j Patienter, hvad der er 
sjeldnere. Men dels er Patienternes Arbejde et Plus for Hjemmet, 
og dels har det for saadanne Smaafamilier altid meget at sige den 
I. i hver Maaned, den Dag Huslejen skal betales, at faa rede Penge 
udbetalte. 

Ved Udfindeisen af Plejehjem maa der i en stor By vises 
megen Kritik. Anstalten skaffer sig derfor ogsaa ved Siden af 
Lægens personlige Undersøgelse Oplysninger baade fra Politiet og 
fra Fattigvæsenet om Familiens Forhold, Aarsindtægt, Arbejde, om 
der er straffede eller drikfældige Individer osv. Det er naturligvis 
altid en Behagelighed for en Anstalt at have Overskud af Pleje- 
hjem paa Haanden, men i Realiteten faar dette ikke den Betydning 
i en stor By som paa Landet. 1 en landlig Familiepleje ere For- 
holdene langt mere stabile; de gamle Plejehjem forblive til Raadig- 
hed, selv om de ikke i Øjeblikket ere benyttede, derimod kan man 
i en stor By aldrig stole ret længe paa et ubenyttet Hjem, de 
vexlende Arbejdsforhold, idelige Flytninger til andre Lejligheder, 
Nødvendigheden af at udleje tomme Værelser til andre Pensio- 
nærer (der aldrig maa findes sammen med Patienter) o. lign. be- 
tinger, at man aldrig kan stole paa de ubenyttede Plejehjem, man 
har opført paa sin Liste. Lignende Omstændigheder kan ofte be- 
virke, at en Patient maa flyttes fra det Hjem, han hidtil har været 
i, og desuden er man i Berlin ogsaa ret eftergivende overfor Pati- 
enternes ikke sjeldne Anmodninger om Flytningen til nye Hjem,, 
naar de føle sig mindre vel i de gamle. Alt dette bevirker langt 
mindre Stabilitet i Forholdene end i en Familiepleje paa Landet. 
Flertallet af Plejehjemmene findes i Berlins Forstæder, nogle spredte,, 
men de fleste dog samlede i enkelte Kvarterer og Gader, mest i 
de store »Kaserneres Baghuse, og da Lejlighederne oftest ere smaa, 
kun 2 — 3 Værelser, maa der som Regel vælges Hjem, hvor der ikke 
er mange Børn. En Del Hjem findes dog ogsaa i de omliggende 
Kommuner. Hovedreglen er, at der kun anbringes i Patient i 
hvert Hjem, da Tilsynet saa er bedst, men Tallet kan dog stige til 
4. Der stilles ingen Fordringer om, at Patienten skal have sit eget 
Værelse; kun skal han sove alene om Natten eller sammen med 
voxne Medlemmer af Familien. Er der flere end én Patient, skal 
der være særlig Værelse til dem. Det fordres, at Plejeren skal 
have fast Arbejde med passende Indtægt. De fleste af dem ere 

Arbejdsmænd, smaa Handlende og Haandværkere; men ogsaa Enker 
og enligtstillede Kvinder ere gode Plejere for Mænd. I det hele 
bliver det i en By, hvor Mændene det meste af Dagen er borte 
fra Hjemmet paa Arbejde, af stor Vigtighed, hvorledes Konen i 
Huset er. 

Betalingen til Plejerne er som almindelig Regel nu altid 
højere end den Understøttelse, Fattigvæsenet ellers yder sine Træn- 
gende; ti selv om Patienten kan arbejde, maa det dog anses for 
en Byrde at have ham i Huset. Summen kan efter Patientens Art, 
hans Arbejdskraft, den Pasning, han maa have, og de Fordringer, 
han stiller, vexle mellem 12—40 Mark om Maaneden (ifølge Alt's 
Opgivelse 1899. 1. c), som oftest dog 20—25 Mk. (c. 18—22 Kr.), 
altsaa c. 66—83 Pf. (c. 60—74 Øre) om Dagen. Da Betalingen i 
det hele er ringe, er man ikke altfor uvillig til at give Tilskud, f. 
Ex. i daarlige Perioder, hvor Patienten ikke kan arbejde, eller til 
Patienten, naar han er i Bedring og trænger til Hjælp til at komme 
i selvstændig Stilling; men dette Tilskud betales altid til Plejeren. 
I den af Anstalten kontrollerede Familiepleje udbetales Pengene af 
Anstaltens Kasse og ikke direkte af Fattigvæsenet; som Regel ud- 
betales den maanedsvis forud, selv om man derved under det noget 
løse Forhold til Hjemmene udsætter sig for ikke at faa Pengene 
igen, hvis Patienten tages bort. Som Regel sluttes Kontrakten med 
Hjemmene paa et Fjerdingaar; Anstalten kan bryde Forholdet uden 
Varsel, medens Hjemmet kun kan gøre det med 14 Dages Opsigelse. 
Anstalten giver Klæder og Reparation af Fodtøj. Klæderne maa, 
hvad der er af Vigtighed i en By, ikke have nogetsomhelst Anstalts- 
præg. Der er derimod aldeles ikke Tale om at give Inventar af 
nogen Art^ alene af den Grund, at Anstaltens Forhold til Pleje- 
hjemmene er saa lidet holdbart. Under legemlige Sygdomme be- 
handles Patienterne af Fattigvæsenets Læger og om muligt paa de 
kommunale Sygehuse, derimod ikke af Anstaltens Læger, til hvem 
Afstanden som Regel er for stor; men Medicinen betales af An- 
stalten. Som Regel skal hver Patient fremstilles paa Anstalten hver 
Maaneds iste eller 2den Dag, samtidig med at Plejeren hæver sin 
Betaling. 

Tilsynet i den kontrollerede Del af Familieplejen synes kun 
at ske ved Anstaltens Læge. Bothe omtaler i sin ellers meget 
detaillerede Bog intet Lægmandstilsyn, og om det senere er ind- 
ført, er mig ubekendt. En af Anstaltens Læger har hele Ledelsen 
af Familieplejen i sin Haand og er i den Henseende meget selv- 
stændigt stillet. Der lægges Vægt paa, at samme Mand beholder 

denne Stilling i flere Aar for at faa Erfaring og Kendskab til de 
mange, vexlende Plejehjem, saa at han let^og hurtigt kan bedømme 
Betydningen af mulige Vanskeligheder mellem Patient og Plejer og 
eventuelt med meget kort Frist finde et nyt Hjem, saa at Tilbage- 
flytning til den altid overfyldte Anstalt kan undgaas. Men forøvrigt 
fremhæver Bothe med Hensyn til Lægetilsynet, at det ikke er 
Meningen, at Patienterne skulle være under egentlig Tilsyn og 
Behandling fra Anstalten, men kun under fortsat Iagttagelse 
fra denne. Lægetilsynet fra Anstalten gælder nok saameget Plejerne, 
Tilsyn med at disse opfylde deres Forpligtelser og Sikkerhed for, 
at enhver Forsømmelse kommer til anstaltens Kundskab. Først og 
fremmest maa Patientens Ernæring og personlige Hygiejne paa- 
sés. Erfaringen viser den næsten altid bedre hos Fremmede, for 
hvem det at have Patienter i Pleje mere nærmer sig til en Leve- 
vej, der fordrer, at de gør sig Umage i Konkurrencen, end i Pa- 
tientens eget Hjem. Dernæst maa Tilsynet gælde P'orholdet 
mellem Patient og Plejer. Her gælder det naturligvis særlig, 
at Lægen forstaar paa rette Maade at værdsætte Kværulanternes 
Klager og at snigløbe de mere forsagte og demente til ogsaa at 
komme med deres Udtalelser, ligesom han maa forstaa at bedømme, 
naar der fra Plejer eller Patient eller fra begges Side skal dækkes 
over en Forværrelse i Tilstanden eller andet, fordi Plejeren nødig 
vil miste sin Fortjeneste eller Patienten nødig vil ind i Anstalten. 
Endelig maa selve Hjemmets Forhold kontrolleres; navnlig er 
det i Berlin ofte ret vanskeligt at kontrollere, om der ikke er nat- 
lige Pensionærer (»Schlafburschen«). Løsagtighed, Drikfældighed 
og uregelmæssige Forhold i Hjemmet kan let blive Anledning til 
hurtig og resolut Afbrydelse af Plejeforholdet. I det hele er dette 
noget, man hyppigt maa gribe til. - Det er endvidere Lægens 
Opgave at skaffe nye Plejehjem, at faa saa mange Patienter som 
muligt ud i Pleje, at forhandle med Patienternes Paarørende der- 
om, at gøre Forslag om Plejepengenes Størrelse og om Extraunder- 
støttelser, alt under Direktørens Sanktion, at undersøge alle Klager, 
ordne Flytninger og Genindlæggelser og endelig være Patienterne 
behjælpelige med at finde Arbejde. Det er da let forstaaeligt, at 
han maa have en ret selvstændig Stilling for at styrke Plejernes og 
Patienternes Tillid til ham og gøre det muligt for ham i fornødent 
Fald at handle hurtigt. — Meget hyppige Besøg bliver der ikke 
Tid til for Lægen; der kan gaa Maaneder, men ogsaa meget mindre, 
mellem dem; det retter sig efter Kendskabet til Hjemmene. Hos 
meget sløve Patienter, der uden Protest finde sig i meget, maa 

Besøgene blive hyppigere end hos de livligere, der nok ved given 
Lejlighed skulle melde sig med deres Klager. I det hele sætter 
man Pris paa saavel Plejerens som Patientens livlige Forbindelse 
med Anstaltslægen, ogsaa udenfor den reglementerede Frem- 
stillingsdag. 

Ved Udvælgelsen af Patienter til Familieplejen gælder 
det i Berlin ikke blot at finde dem, der utvivlsomt ere egnede, 
eller dem, der endnu kun staa som Muligheder under visse ydre 
Omstændigheder (Familiens paatrængende Ønske, Tilbud om et 
godt Hjem o. 1.), men i ganske særlig Grad gælder det at træffe 
Afgørelse af, om Patienten kan gaa lige over i den ukontrollerede 
Familiepleje eller først maa sættes i den af Anstalten kontrollerede. 
Det, det kommer an paa, er om Patientens Tilstand er saaledes, at 
det kan overlades en Lægmand (d: den kommunale Embedsmand) 
at afgøre, hvornaar Patienten er naaet saavidt frem, at han kan 
berøves Fattighjælpen og kan staa paa egne Ben. Der er her 
mange Hensyn at -tage. Patienter, hvis Sygdom har frie Mellem- 
rum, (ikke blot periodisk Sindssygdom, men ogsaa Epileptikere og 
mange Drikfældige) sættes i Anstaltens Familiepleje, da de i Fattig- 
væsenets let vilde risikere i disse Mellemrum at blive antagne for 
helbredte og istand til at klare sig selv. Det kan ogsaa være Hen- 
syn til Plejehjemmet, der gør det nødvendigt at anvende Anstaltens 
Familiepleje, naar f. Ex. en Patient anbringes i et bestemt Hjem, 
efter hans eller dettes Ønske, og man ikke er helt sikker paa, om 
Hjemmet er passende. Ligeledes maa den anvendes i Tilfælde, 
hvor den Betaling, Fattigvæsenets Pleje giver, er for ringe, fordi 
Patienten, der ellers er paalidelig nok, fordrer endel Pasning eller 
er særlig fordringsfuld. Eller naar man vil anstille Forsøg med en 
Patient, om han kan være udenfor Anstalten, eller endelig hos 
sindssyge Forbrydere, der efter Aars Forløb med Myndighedernes 
Tilladelse prøves i Familiepleje, i hvilke Tilfælde Patienten for- 
øvrigt foruden Anstaltens ogsaa er underkastet Politiets, dog altid 
meget diskret udførte. Tilsyn. Mange helt rolige, sløvede Patienter, 
der i flere Aar have været i samme Tilstand, kunne derimod strax 
gaa i Fattigvæsenets Familiepleje og ligesaa flere Rekonvalescenter 
eller i hvert Fald bedrede Tilfælde, der i Aarevis have været i 
Anstalt og derfor midlertidigt maa vænnes til Livet udenfor denne, 
inden de kunne staa paa egne Ben. 

I Berlins Familiepleje er der endel Forskel paa Mandens og 

Kvindens Stilling. For Kvindernes Vedkommende kan en dybere 

Demens være tilladt, idet de endnu i denne Tilstand kunne gøre 

nogen Husgerning, Pasning af Børn o. 1., medens ligesaa demente 
Mænd ere uskikkede til Arbejde. Hvor Patienten er gift og kan 
anbringes i sit eget Hjem, stiller Forholdet sig derimod bedst for 
Manden. En sindssyg Mand kan lettere komme i Pleje bos sin 
Hustru end omvendt. Dette beror paa, at hos Smaafolk staar og^ 
falder Familielivet med Hustruen; det kan fortsættes, naar Manden 
er sindssyg, og Hustruen faar Betaling for at tage ham til sig^ 
medens Manden ikke for sit Arbejdes Skyld kan tage sin sindssyge 
Hustru i Pleje. — Man anser ikke nogen af de kroniske Sygdoms- 
former for udelukkede. De egentlige A åndssvage udgøre et 
ret stort Tal, og mange af dem ere i deres eget Hjem. Epilep- 
tikere sættes endel ud, dog mest Mænd, men ikke de altfor sløve,, 
eller de, der have mange Anfald eller forbigaaende Forvirringer. 
De andre ere gennemgaaende arbejdssomme og taknemmelige at 
have i Pleje. Ikke faa af en berlinsk Anstalts mange paraly- 
tiske Mænd kunne i hvert Fald i lange Perioder sættes ud i Pleje; 
de fleste af dem ere gifte og sættes da i deres eget Hjem, hvor de 
ofte, naar det drejer sig om den rent demente Form, kunne blive 
til deres Død, ligesom senil demente Mænd; kvindelige Paralytikere 
findes næsten aldrig i Familiepleje. Bothe omtaler, at man i 
Berlin satte mange Alkoholister ud i Pleje, navnlig Mænd; at 
afholde dem rent fra Spiritus lykkedes selvfølgelig ikke, og Gen- 
indlæggelser vare ofte nødvendige, men i de gode Perioder vare 
de flinke Arbejdere og satte megen Pris paa Friheden. I de senere 
Aar har man dog i høj Grad indskrænket deres Tal paa Grund af 
altfor mange daarlige Resultater, saa meget hellere som de ofte 
vare vanskelige og brutale Individer. Blandt sekundære De- 
men ser efter akute Sindssygdomme ere de dybt demente, de agi- 
terede og stærkt hallucinerede mindre egnede til Familiepleje i en 
By end paa Landet. Det samme gælder Pa ran o ikerne der netop 
paa Landet eller i smaa Byer udgøre en stor Part. I den store 
By taales deres fremtrædende Væsen og forrykte Ideer ikke saa 
godt. Kvinderne dog bedre end Mændene, fordi de lettere holdes 
fast i Hjemmene ved Husgerning. Egentlige Kværulanter finde sig: 
paafaldende godt til rette i Familieplejen. 

Skønt der som omtalt ikke sjelden i Berlin anbringes sinds- 
syge Forbrydere i Familiepleje, har Bothe dog kun kunnet 
antegne meget faa lovstridige Handlinger, begaaede af Pa- 
tienter. Drankere og Epileptikere kunne vel fonaarsage Forstyrrelser 
af den offentlige Orden, men Politiet, som strax løslader dem, naar 
de erkendes som Patienter fra Anstalten, fordrer dem kun i alvor- 

lige Tilfælde genindlagte. 1 Familieplejens første 8 Aar var der j 
Selvmord og 4 Svangerskaber. Undvigelser vare ikke 
meget hyppige, flest Mænd. 

Udnyttelsen af Patienternes Arbejdskraft afhænger meget 
af. hvorvidt man kan lade Patienterne bevæge sig frit i Gaderne. 
Som Regel er dét Plejerne paalagt at sørge for, at Patienterne saa 
lidt som muligt gaa alene paa Gaderne og i offentlige Lokaler, 
men forbudt er det ikke, og Arbejde udenfor Hjemmene derfor 
heller ikke udelukket. Næsten alle Patienterne kunne arbejde 
noget, flere lære det først i Plejen, saaledes særlig Kværulanterne. 
De hos Fremmede anbragte Patienter arbejde bedst. Hyppigst 
arbejde de for Plejeren, men undertiden ogsaa for andre (Syning 
og Haandværk) i eller udenfor Hjemmene — dog ikke meget værdi- 
fuldt. Hvad de tjene bruges til at forbedre Kosten (01, Tobak, 
Kaffe o. s. v.), og naar de arbejde for Plejerne give disse dem ofte 
det samme. Fra Anstaltens Side søger man paa enhver Maade ved 
gode Raad, ved Tilskud i Penge eller Værktøj at hjælpe de dertil 
egnede Patienter frem til selvstændigt Arbejde, saa at de enten 
kunne gaa over i Fattigvæsenets Familiepleje, hvad der jo er en 
Besparelse for Kommunen, eller komme til at staa helt frit. Ved 
Udsøgelsen af Plejere lægger Anstalten ogsaa Vægt paa at finde 
saadanne, der ere ivrige til at hjælpe Patienterne i denne Retning. 

Bothe angiver, at i 1892 vare 6,470 af Berlins Fattigpatienter 
anbragte i Familiepleje; det samlede Tal var den Gang (efter 8 
Aars Forløb) 209. I 1893, da den næste store berlinske Anstalt, 
Herzberge, aabnedes, deltes Familieplejen mellem disse to, og i 
September 1902 var det samlede Tal da naaet op til 382; i 1904*) 
angives det til 700 for begge Anstalter, altsaa en betydelig Tilvæxt 
netop i de sidste Aar. Efter Herzberges Aabning har der altsaa 
været to Familieplejer i Berlin, begge i Hovedsagen ens indrettede, 
men Herzberge benytter dog i højere Grad Patienternes 
eget Hjem og har i Modsætning til Dalldorf og andre Anstalter 
ganske særlig bestræbt sig for ogsaa at benytte Familieplejen 
til at lette Overgangen for de udskrevne Patienter fra 
Anstaltslivet til selvstændige Stillinger ude i Verden. Alt med- 
deler saaledes**), at det i 4 Aar var muligt at lade 112 Patienter 
gennem Familieplejen gaa ud i Livet uden al Understøttelse, 135 
med en ringe Fattigforsørgelseshjælp. Paa denne Maade gaar 



*) Psychiatrisch-neurologische Wochenschrift 1904, Nr. 26. 
**) Alt: Ueber familiåre Irrenpflege 1899. 

6* 

Familieplejen for en stor Del fra at være en Erstatning for 
Anstaltsplejen over til at blive en Afslutning paa denne. Lige- 
ledes er man kommen mere ind paa at benytte Familieplejen til 
periodisk Sindssyge, saaledes at de i de frie Mellemrum anbringes 
ude og føres tilbage til Anstalten under Perioderne. Under de her 
nævnte Forhold er det forstaaeligt, at der er ret livlig Bevægelse i 
den berlinske Familiepleje. Langt Størsteparten af Patienterne ere 
i Pleje under i Aar. Saamange som muligt henvises i Aarets Løb 
til Fattigvæsenets Familiepleje, saaledes at man i Almindelighed 
regner, at ved Aarets Slutning er kun Vs tilbage af dem. der ved 
Begyndelsen vare i Anstaltens Familiepleje; Resten ere nye. Den 
rigelige Afgang skyldes dels den omtalte Overgang til friere For- 
hold i den billigere almindelige Fattigforsørgelse (Fattigvæsenets 
Familiepleje) ; men hyppigt tages dette økonomiske Hensyn rigtignok 
for tidligt og fører da kun til Tilbagefald og Genindlæggelse. For- 
øvrigt er der tidt fra Slægtningenes Side nogen Uvillie mod en 
saadan Overførelse, fordi Navnet paa denne Familiepleje giver den 
et mere odiøst Præg. I Virkeligheden kommer Pengene i begge 
Tilfælde fra Fattigvæsenet, Forskellen er blot, om de udbetales 
direkte fra dette eller gennem Anstalten. Afgangen sker ogsaa ved 
Overgang til selvstændig Stilling eller P'amiliens Forsorg, navnlig 
hos Kvinder, der kan ernære sig ved Syning; vanskeligere hos 
dem, der skal tjene, paa Grund af Folks Fordom overfor et tidligere 
Ophold i en Anstalt. Endvidere bliver det Genindlæggelser under 
Tilbagefald eller ved Plejernes Misligholdelse af Kontrakten, der 
bidrager til Afgangen. I Reglen gaar Genindlæggelsen let; i vanske- 
lige Tilfælde yder Anstalten sin Hjælp men tilkalder desuden ofte 
Politiets Hjælp. Afgangen ved Dødsfald sker oftest ikke direkte, 
men gennem Genindlæggelse i Anstalten under den forudgaaende 
Sygdom. 

Selv om Besparelsen ved Familieplejen ikke maa være 
Hovedmomentet ved Siden af den Gavn, der ydes Patienten, saa 
spiller den selvfølgelig ogsaa sin store Rolle i Berlin som andre 
Steder. Jeg kan her kun give Bothes Tal, men da Familieplejen 
i de senere Aar som omtalt er tiltaget stærkt, er det vel rimeligt, 
at der ikke er sket nogen Forandring i Retning ad mindre Be- 
sparelse. I 1893 havde man efter Erfaringen fra de foregaaende 
Aar anslaaet den daglige Bekostning for hver Patient i Familiepleje 
til Klæder, Lægetilsyn, Medicin, Andel i Administrationsudgifter 
o. s. V. til 45 Pf.; lægges hertil Plejepenge, 75 Pf., faas den samlede 
Udgift i Familiepleje til 1,20 Mk. pr. Dag, medens Summen for en 

Patients Anstaltspleje bliver 2,09 Mk. I Aaret 1891—92 beløb den 
samlede Udgift for en Patient i Anstaltspleje sig til 766,14 Mk. og 
for en Fattigpatient i Familiepleje gennemsnitlig til 439,46 Mk. 

Ejendommeligt for den berlinske Familiepleje er den tidt om- 
talte Tvedeling i den sædvanlige af Anstalten kontrollerede Familie- 
pleje og i den mere almindelige Fattigforsørgelse. Denne sidste 
har unægtelig den F'ordel, at den dels giver et godt Afløb for An- 
staltens Familiepleje, saa at det i denne bliver muligt at give Plads 
for flere Patienter, og dels ved den friere Stilling og den fuldkomne 
Uafhængighed af Anstalten gør det lettere for Patienterne at naa 
frem til selvstændig Virksomhed. Men den har et svagt Punkt, 
nemlig den fuldkomne Mangel paa sagkyndigt (psykiatrisk) Tilsyn. 
Man har da ogsaa i de sidste Aar havt under Overvejelse, at Læge- 
tilsynet fra Anstalten overføres til denne ellers direkte under Fattig- 
væsenet staaende Familiepleje. Men selv med denne Ændring kan 
det ikke nægtes, at denne Form af Familiepleje har noget utiltalende 
ved sig i sin altfor store Lighed med en ren og skær Fattigfor- 
sørgelse. Fra et almindeligt humant og fra et specielt psykiatrisk 
Synspunkt maa man sikkert langt foretrække den til Anstalten knyt- 
tede Familiepleje. Man har da ogsaa nu skafl^et denne en Ud- 
videlse, idet man ved den nyeste berlinske Anstalt, Buch, der nylig 
er bleven aabnet, har bygget en Samling Dobbelthuse, som i Ucht- 
springe, til gifte Opsynsmænd med Patienter i Pleje. 

Men hvilke Indvendinger, der end kan gøres mod den berlinske 
Familiepleje, saa har den i hvert Fald den betydelige Interesse, at 
den gennem en 20-aarig, stadig voxende Virksomhed har vist, at 
Familiepleje kan trives midt i en moderne Storstads bevægede Liv. 
Den faar selvfølgelig en hel anden Karakter end under landlige 
Forhold og kan heller næppe naa det Omfang som en saadan, da 
de rolige Forhold paa Landet kunne tillade Anbringelsen af Patien- 
ter, som ikke kunne leve frit i en By. Det er vel derfor ogsaa 
muligt, at Alt faar Ret, naar han udtaler, at en virkelig Lettelse 
af Betydning i de berlinske Anstalters Pladsforhold og i Fattig- 
væsenets Udgifter kun vil naaes ved at grundlægge en Fa mi li e- 
plejekoloni paa Landet med en lille Centralanstalt i Stil med 
hvad Paris har gjort, som jeg nedenfor skal omtale, — altsaa noget 
lignende som Provinsen Sachsen har indrettet i Jerichow. 

Jeg skal endnu for Tysklands Vedkommende meddele, at i 1905 
har Dresden besluttet at indføre Familiepleje fra de kommunale 
Anstalter i Byen og dens Omgivelser. 

sit Infirmerie, der her i højere Grad end i Gheel, mere ligt Lier. 
neux, udnyttes som Centrum for Kolonien med daglig Konsultation 
-for Plejere og Patienter i medicinske og andre Spørgsmaal, og med 
Lokaler til Sammenkomster, Læsning, Musiceren o. s. v. Der er 
5 Læger, og da Patienterne leve ret nær op ad hinanden, kunne 
de jævnligt tilses. I sin Administration er denne Koloni friere 
stillet end Gheel, f. Ex. i Spørgsmaalet om Antagelse af Plejehjem, 
idet de kommunale Myndigheder her i Modsætning til i Gheel, kun 
«re raadgivende. Lægerne besluttende. Patienterne overføres til 
Kolonien fra Seinedepartementets Anstalter ved Udvalg mellem 
-disses Patienter. Herved spares den Omvej, at Patienter direkte 
af Kommunen sendes til Kolonien og, naar de vise sig uskikkede, 
maa sendes til Anstalterne, og paa den anden Side tvinges disse til 
at sende saa mange som muligt til Kolonien for at give Plads til 
nye Patienter. 1 Diin-sur-Auron er Bekostningen for en Patient 
<alt iberegnet, Plejepenge, Administration, Klæder o. s. v.) 1,40 Fr. 
<c. I Kr.), hvoraf 1,12 Fr. (c. 81 Øre) gaar til Plejeren, der selv 
fuldtud maa sørge for Værelsets Møblement, Seng og Sengeklæder. 
Forplejningsomkostningerne i Seinedepartementets Anstalter variere 
fra 2,20 — 2,90 Fr. 1 en lille nærliggende By, Ainay-le-Chåteau. 
€r der senere oprettet en Koloni for Mænd, hvor der i 1902 var 
250 Patienter. Denne Deling efter Kønnene synes at være noget 
for de franske Kolonier ejendommeligt og forekommer mig forresten 
mindre formaalstjenlig, da der ikke er Tvivl om, at paa samme 
5ted egne nogle Hjem sig afgjort kun for Mænd, andre for Kvinder. 
Med Hensyn til Spørgsmaalet om Familieplejens Betydning for en 
Hovedstadsbefolkning har det Interesse, at Størsteparten af Patien- 
terne ere indfødte Parisere, og at de netop have vist sig godt 
agnede til Forplejningen i disse to Kolonier, hvor de dels virke 
oplivende, dels faa rigelig Anvendelse for deres industrielle Færdig- 
heder, hvori de oplære den landlige Befolkning*). 

Holland har i mange Aar haft Øjet aabent tor Familieplejens 
Betydning. Mange Patienter herfra sendes da ogsaa stadig til 
Gheel, der gæstfrit modtager dem for samme Betaling som Landets 
€gne Børn. I Holland var der nemlig en Del Vanskeligheder for 
Sagen, idet man indtil for faa Aar siden var henvist til kun at be- 
nytte Familieplejen til betalende Patienter, overvejende af de højere 
Forplejningsklasser. Overfor disse Patienter kommer det økonomiske 



*) Le Roux: Note sur les colonies familiales de Ddn et d'Ainay. (Transactions 
of the fourth International Home Relief Congress. Edinburgh 1904). 



88 

Spørgsmaal ikke til at veje i Vægtskaalen, men alene Patienternes, 
Slægtningenes og vedkommende Anstaltslæges Sympati og Energi 
for Sagen, og da der i større Anstalter ofte kan skaffes disse Pa- 
tienter tilstrækkelige Behageligheder, er det forstaaeligt, at Familie- 
plejen kun faar ringe Udstrækning for dem. Skal den have nogen 
virkelig Betydning, bl. a. med Hensyn til at skaffe Plads i Anstal- 
terne, maa den rekrutteres fra laveste Forplejningsklasse og særlig 
fra Fattigpatienternes store Skare, navnlig af Uhelbredelige, der 
ogsaa bliver dem, der faa mest Gavn af den, idet de indenfor An- 
stalten let blive henvist til at forsumpe i de store Afdelinger for 
sløve, uarbejdsdygtige Patienter. Men for de Patienter, for hvilke 
Stat og Kommune betalte, bød den hollandske Lov, at de skulde 
forplejes i Anstalter. I flere Aar arbejdedes der for Sagen, bl. a. 
af Van Deventer, der strax ved sin Tiltrædelse som Direktør 
for Meerenberg i 1892 begyndte med Familiepleje for betalende 
Patienter, men først i 1901, faa Aar før hans Fratræden, naaede til 
at kunne anbringe Fattigpatienter. I 1900 tog Regeringen nemlig 
den Bestemmelse, at der ogsaa kan gives Statsbidrag til Patienter 
i Pleje udenfor Anstalterne. Der er da Grund til at vente, at Fa- 
milieplejen nu efterhaanden vil udvikles hurtigerie. Ganske vist er 
der endnu indskrænkende Bestemmelser, idet Patienter, for hvilke 
Staten betaler i en af Statsanstalterne, først maa sættes ud, efter 
at have været j Maaneder i Anstalten, og de Patienter i Provins- 
anstalterne eller andre, for hvilke Kommunerne betale med Bidrag 
fra Staten, skulle have været i Anstalten i mindst V* Aar. End- 
videre maa højst 10 ®/o af Anstaltens Patienter være i Familie- 
pleje, og endelig skal Anstalterne altid holde Pladser aabne til 
mindst Vio af de i Pleje anbragte Patienter. Trods disse Indskrænk- 
ninger er Systemet i god Tilvæxt i de senere Aar. Man har en 
Tidlang omgaaedes med Tanken om at indrette en Koloni efter 
Gheels Mønster, men endnu er det dog kun Familiepleje som i 
Tyskland med Tilknytning til bestaaende Anstalter, der er bleven 
anvendt, og naar en Anstalt ikke selv har faaet Familiepleje ind- 
rettet, fordi Betingelserne paa Stedet mangle, bruger man at sætte 
de egnede Patienter i en anden Anstalts Familiepleje. Systemet 
bruges dels som Overgang for Rekonvalescenter, dels til kroniske 
Patienter og tillige forsøgsvis overfor vanskelige Patienter, der daar- 
ligt trives under Anstalternes strengere Disciplin. Sanktionen for 
et Hjem til at tage Patienter i Pleje gives efter Indberetning fra 
Anstalterne til Ledelsen af Sindssygevæsenet (man har i Holland 
en Generalinspektør for dette), som ogsaa senere hvert Aar kontrol- 

lerer Hjemmene (saa vel som Anstalterne). Ligesom flere Steder i 
Tyskland danner tidligere eller endnu i Tjeneste værende Opsyns- 
personer, gifte eller ugifte, mandlige eller kvindelige, boende i 
Anstalternes Nærhed Stammen af Plejerne (hospes). Med den syste- 
matiske og fortrinlige Uddannelse af Opsynspersonalet, som man i 
Holland efterhaanden sætter i Værk, særlig udgaaet fra Meerenberg 
ved Van Deventer's og hans Hustrus energiske Initiativ, i Stil 
med, hvad England og Skotland i saa Henseende præsterer, er det 
forstaaeligt, at man her har et udmærket Udgangspunkt. Men for- 
øvrigt holder man sig ikke dertil, men sætter ogsaa Patienterne hos 
Anstaltens Arbejdsfolk og Haandværkere og hos andre dertil egnede 
Folk i Nærheden. 

1 den store og anselige Provinsanstalt Meerenberg (som alene 
for sin ypperlige Ordning af Opsynspersonalets Forhold og Uddan- 
nelse i høj Grad fortjener et Besøg), var Familieplejen ved mit 
Besøg i 1904 endnu kun ringe, ca. 40 Patienter, ligesaa i de to 
mindre Statsanstalter, Grave og Médemblik, og enkelte andre. 
Meget betydeligere er den ved de ? store Anstalter (hver med 500 
Patienter) tilhørende »Den kristelige Union for Behandling af Sinds- 
syge og Nervelidende«, nemlig Dennenoord (Zuidlaren, Gronin- 
gen), Bloomendaal (Loosduynen, Haag) og Veldwijk (Ermelo), 
hvilke to sidste jeg ogsaa besøgte. Det er alle tre nye og tids- 
svarende Anstalter med smaa Pavilloner, noget Landbrug og be- 
gyndende Familiepleje. De to første Anstalter have udelukkende 
Patienter af j. Klasse og ere endnu kun naaede til at have ca. 20 
Patienter i Familiepleje, mest hos gifte Opsyn, boende i Huse til- 
hørende Anstalten og med 2 Patienter i hver Familie. 1 Bloo- 
mendaal betales der 5 Gid. (ca. 7,50 Kr.) om Ugen for hver Pa- 
tient, en ret høj Betaling, men der maa ogsaa i Leje af de sær- 
deles rummelige Huse gives ca. 200 Kr. om Aaret. — Den eneste 
nogenlunde betydelige Familiepleje, der endnu findes i Holland, 
er dog den ved Veldwijk (Dir. Van Dale). Men da denne An- 
stalt ganske overvejende er indrettet for Patienter af de bedre For- 
plejningsklasser, for hvilke Familiepleje altid har været tilladt, har 
man her allerede i 1886 kunnet begynde dermed, medens de andre 
først kunde tage fat efter 1900. Da jeg i 1904 besøgte Anstalten, 
var der 60 Patienter ude i Pleje. Anstalten, der ligger let tilgæn- 
gelig ved Stationen Ermelo paa Linien Amersfoort— Zwolle, bestaar 
af en stor Del særdeles smukke, hyggelige og for fleres Vedkom- 
mende rigt udstyrede Villaer, spredt beliggende i en Skov, tildels 
skjulte for hinanden. Der er ialt 29 Pavilloner; dette store Tal 

skyldes, at det i Holland ikke gaar an at anbringe Patienter af 
forskellige Forplejningsklasser i samme Afdeling; hver Klasse maa 
altsaa have sin Række Afdelinger (Pavilloner) til de forskellige Syg- 
domsstadier. Umiddelbart op til Anstalten ligger Stationsbyen 
Ermelo, en stor Landsby, men uden synderlig landligt Præg, idet 
den mest bestaar af større og mindre Villaer, der navnlig ere byg- 
gede i de sidste 8—10 Aar, efterat Familieplejen, der findes i denne 
By, er kommen mere i Brug. Ikke Faa bygge Huse her med den 
Tanke at faa Patienter i Pleje, og Byggeplanerne blive da oftest 
approberede af Direktøren. Da langt de fleste Patienter ere af de 
højere Forplejningsklasser, er det rimeligt, at de Hjem, hvor de 
skal anbringes, gennemgaaende have et ganske velhavende Præg, 
men selv Huse, hvor selvbetalende Patienter af laveste Klasse er i 
Pleje, er særdeles tiltalende og hyggelige med tydeligt Præg af 
den hollandske Properhed, unægteligt overstraalende, hvad man ser 
de fleste andre Steder i landlig Pleje. Familieplejen i Veldwijk 
bestaar af 4 Klasser: i) hos gifte Funktionærer (dog ikke Lægerne) 
i selve Anstalten, 2) hos Familier i Landsbyen, dels tidligere Op- 
synsfolk, gifte eller ugifte. Anstaltens Arbejdsmænd og Haandvær- 
kere, dels hos andre mere velstillede Familier; i denne Klasse, der 
er den talrigste, lever Patienterne helt hos Familien; 3) kan Pati- 
enter anbringes som en Slags Pensionærer hos lignende Familier, 
hos hvem de faa Værelse, Kost og Pleje, men forresten leve alene 
uden synderlig Samkvem med Familien; i denne Klasse findes 
mindre sløvede Patienter af den dannede Klasse, anbragte hos Plej- 
ere af et noget lavere Dannelsestrin; 4) Patienter anbragte i Pleje 
hos deres egen Familie, der har bosat sig i Byen for Patientens 
Skyld. Anstalten skaffer Boligen i Landsbyen, giver Lægehjælp, 
daglig Kontrol og Tilsyn og betaler Familien for Plejen, en Sum, 
der naturligvis er noget mindre end hvad Familien betaler Anstal- 
ten. Forøvrigt kunde man gerne tale om endnu en 5. Slags Fa- 
miliepleje her i Veldwijk, idet de roligste af de højst betalende 
Patienter (her er 6 Betalingsklasser ligefra 2500 Gid. (5750 Kr.) 
aarlig ned til laveste Klasse, der betaler 330 Gid. (495 Kr.) og faa 
Klæder af Anstalten) indenfor Anstaltens Omraade anbringes i peri- 
fert beliggende Villaer flere sammen som én Familie med Hus- 
bestyrerinde, Piger, selvstændig Husholdning, Køkken o. s. v. — Det 
er hovedsagelig kroniske Patienter, rolige og renlige, der sættes i Pleje, 
dog ogsaa nogle Rekonvalescenter. Naar Anstalten faar flere Læger 
(den har endnu kun 3) vil Familieplejen kunne forøges baade i Tal, 
Patienternes Art og Afstanden fra Anstalten. Betalingen er rigelig. 

navnlig for laveste Klasse, nemlig 260—300 Gylden om Aaret 
(390 — 450 Kr.), altsaa 107 — 123 Øre pr. Dag), disse Patienter faa 
Klæder af Anstalten. For Patienter af højere Klasser betales 
500—700 Gid. (750—1050 Kr.) om Aaret. 1 de rolige, landlige 
Omgivelser gaa Patienterne frit omkring, men maa selvfølgelig ikke 
gaa paa Værtshuse; der skal nu anlægges en Afholdsbeværtning, 
hvortil de vil faa fri Adgang. Patienterne af laveste Klasse arbejde 
meget, dels i Anstalten, f. Ex. i dens Landbrug, hvortil der her i 
den ufrugtbare Egn er knyttet nogen Hedeopdyrkning, dels for 
Plejerne og nogle af dem ogsaa selvstændigt (dog kun under Anstal- 
tens Kontrol). Disse sidste maa beholde, hvad de tjene; de andre 
faa ikke noget for Arbejdet. — Patienterne tilses næsten dagligt fra 
Anstalten, dog kun i — 2 Gange om Ugen af en Læge, da de dels 
til Arbejde dels af andre Grunde hyppigt komme paa Anstalten. — 
Det samlede Indtryk man faar af denne saa sirligt indrettede og af 
Direktør Van Dale i en saa human og mild Tone ledede Familie- 
pleje i Veldwijk, er maaske nok, at den endnu i noget for høj Grad 
staar under Anstaltens Vinger; naar den senere voxer sig større i 
Tal og breder sig længere bort fra Anstalten, vil den sikkert faa et 
mere selvstændigt Præg. Forudsætningerne herfor ere tilstede, og 
i det hele er det troligt, at Familieplejen har en stor Fremtid for 
sig i Holland, noget man ogsaa paa Forhaand maatte vente hos et 
saa sundt, elskværdigt og dygtigt Folk som Hollænderne, hos hvem 
fremfor alt Sansen for Hjemmets Hyggelighed er saa stor*). 

1 Schweiz er man kun i ringe Grad (f. Ex. i MUnsingen) 
kommen ind paa Familiepleje. Forsøg ere dog planlagte flere 
Steder, men man er i det hele af den Mening, at Befolkningen og 
Landets Karakter ikke egner sig dertil; for Bjergegnenes Vedkom- 
mende lyder det rimeligt. 

Italien har i mange Aar havt Familiepleje ved enkelte An- 
stalter, men navnlig i de senere Aar er man kommen stærkt med 
i Bevægelsen, særlig takket være Dr. Tamburini (Anstalten San 
Lazaro ved Reggio mellem Milano og Bologna). Man bruger her 
tysk System med Anstalterne som Centrum og tildels med Opsyns- 
folk som Plejere. 1 1902 var i Italien ialt 2000 i Familiepleje, c. 
5 ®/o af samtlige Sindssyge i Landet. 

Ogsaa i Østrig anvender man tysk System, saaledes i den nye 

*) Foruden egne Optegnelser og forskellige Anstalters Aarsberetninger har jeg be- 
nyttet: Van Deventer: Gezinsverpleging. (Psychiatrische en neurologische 
Bladen 1902, 3—4) og Walter Berger: Zur Familienverpflegung der Irren 
in Holland. (Psych. neurol. Wochenschr. 1902, 50.) 

Anstalt Mauer-Øhling*), hvor man strax ved Anlæggelsen ind- 
rettede Smaahuse for gifte Opsynsfolk, og herfra spredte Familie- 
plejen sig hurtigt i Omegnen, saa at det i Løbet af et Par Aar lyk- 
kedes at anbringe 200 af Anstaltens kroniske Syge i 80 Plejehjem. 
Direktør Starlinger udtaler selv, at Familiepleje er Anstaltens 
væsenligste Afløbskilde. — 1 1904 nedsattes en Kommission for at 
undersøge, om man i Wien burde indføre Familiepleje i Lighed 
med den berlinske, og Stemningen var for det, men endnu er intet 
afgjort. Foreløbig er det foreslaaet at bruge Systemet ved den 
wienske Anstalt for Uhelbredelige, Ybbs, dog med den Ændring, 
at man vil anbringe Fattigpatienter under Anstaltens Kontrol hos 
deres egen Familie, naar denne ønsker det, mod at Betalingen til 
denne udredes halvt af Kommunens Fattigvæsen, halvt af Provinsen. 
Ved flere landlige østrigske Anstalter skal Familiepleje indføres. 

Selv i Susland '^'^) er Sagen ved at arbejde sig frem, ja har 
egentlig bestaaet siden 187?, og i de senere Aar har den efter tysk 
System udviklet sig ved flere Anstalter, særlig omkring Moskwa. 
Ved en af disse (Rjasan) var der allerede i 1895 henimod 200 
(2o®/o af Anstaltens Patienter) i Pleje. Ved en anden, E katar i- 
noslow, var der i 1900 sat joo Patienter i Pleje. Efter Udtalelser 
saa vel fra ansete russiske Sindssygelæger, f. Ex. Korsakow som 
fra tyske, Snell, ere Forholdene særdeles gode disse Steder. 

I England derimod har der hidtil ikke været rigtig Jordbund 
for denne Forplejningsmaade. De engelske Sindssygelæger mødte 
den i mange Aar med Skepsis, men under Indflydelse af Sagens 
Trivsel i Skotland synes der nu at begynde en Strømkæntring. 
Endnu i 1901 vare af Fattigpatienter i England dog kun 5^0 
anbragte i Familiepleje mod 20 % i Skotland, nærmest efter samme 
System som her med Kontrol fra et lignende Generalraad som i 
Skotland, der ogsaa kan forlange Rapport gennem stedlige Læger. 
Stor Betydning har det hele dog ikke i England, hvor man ikke 
engang ret har faaet Øjet op for Sagens økonomiske Side, skønt 
dens Forkæmpere have udregnet, at en Udvidelse af den engelske 
Familiepleje til samme Procenttal som den skotske vilde medføre 
en aarlig Besparelse af V* Mill. £. Forøvrigt er det maaske ogsaa 
rimeligt, at den tætte Befolkning og de store Industricentrer i Eng- 
land gøre Forholdene mindre vel egnede. 

*) Starlinger: Die Familienpflege in Mauer-Øhling. Psych. neurol. Wochenschr. 

1905, 21. 
**) Alt: Ueber familiåre Irrenpflege. Halle 1899. Meeus: Gheel, Paradijs der 
Krankzinnigen. 

Amerika'^) har i Massaschusets havt Familiepleje efter 
skotsk Mønster siden 1885, senere ogsaa i Wisconsin. I Begyn- 
delsen gik det godt (over joo Patienter i 5 Aar), men det har ikke 
villet trives, fordi man vilde lægge Vægten paa Rekonvalescenter 
og udelukke de Uhelbredelige, der er og maa være al Familieplejes 
Hovedmateriale; ligesom man ogsaa begik den Ensidighed kun at 
ville vælge Plejehjem, hvor der ikke fandtes smaa Børn. Større 
Fremgang har Systemet da endnu ikke faaet. 

I SkandinaTien er man i det hele langt tilbage med Hensyn 
til Familiepleje. 1 Norge, hvor der i flere Aar har været Trang 
til Anstaltspladser, er der i Løbet af de sidste 50 Aar efterhaanden 
af Private bleven indrettet talrige »Sindssygekolonier«, nærmest 
meget primitive smaa Privatanstalter, spredte omkring i Landet, til- 
dels paa isoleret beliggende Gaarde, højst med Plads til 20—25 Pa- 
tienter, næsten alle med Statsbidrag. 1 1900 forelaa der Oplys- 
ninger om 89 saadanne Kolonier med 644 Patienter. Saaledes som 
Medicinaldirektør Holmboe**) skildrer dem med deres Indespær- 
ringssystem, tildels endog i store »Bure« og Indhegninger, deres 
fuldstændige Mangel paa Familieliv og med meget sparsom Kontrol 
fra lokale Embedslæger (i Gang om Aaret) ere de rigtignok — trods 
den ingenlunde altid daarlige Forplejning — saa fjærnt som muligt 
fra virkelig Familiepleje. Her er, som Holmboe selv udtaler, 
mere Tale om en Detention, der overfor de urolige Patienter, aldrig 
vil faa en saa human eller saa betryggende Karakter som i ordnede 
Anstalter, medens den overfor de rolige Patienter maa undvære 
Familieplejens Fortrin gennem frit Liv, frit Arbejde og individuel 
Hensyntagen til den enkelte Patients Væsen og Anlæg, saaledes 
som dette kan præsteres indenfor et Familieliv. Af Mangel paa 
Anstaltspladser for urolige Patienter har man ikke kunnet forbyde 
disse Kolonier. Det gælder da blot at skaffe dem en virksom Kon- 
trol. Holmboe udtaler det ønskelige i at faa dem erstattede med 
virkelig Familiepleje under Embedslægernes Kontrol. Allerede i 
flere Egne er der med Held bleven indrettet en saadan ved lokale 
Lægers Initiativ, og Befolkningen har vist sig særdeles godt egnet 
derfor. Det drejer sig her nærmest om Familiepleje efter skotsk 
System, og hvis Hensigt naturligvis skal være at skaffe Plads i 
Anstalterne til de mange urolige Patienter, der nu leve indespærrede 
i »Kolonierne«, medens der i Anstalterne sidde mange rolige Pa- 



*) Alt: 1. c. 
**) Holmboe: Om sindssygekolonier i Norge. 1902. 

tienter. — I Sverig skal Forholdet i alt Væsentligt være noget 
lignende, med »Sindssygekolonier« men ingen egentlig Familiepleje. 
I Danma rk har man heldigvis været forskaanet for saadanne »Sinds- 
sygekolonier« som i Norge, takket være den Omstændighed, at vi 
have været endel længere fremme med Tallet paa Anstaltspladser. 
Langt Størsteparten af vore Sindssyge ere i Anstalter (Statsanstalter, 
Amtsanstalter og kommunale Anstalter). Men egentlig kontrolleret 
Familiepleje af Sindssyge af nogensomhelst Betydning findes ikke 
her i Landet. Paa O ringe blev der i Halvfemserne af afd. Over- 
læge Helvi^eg begyndt paa et lille Forsøg, der endnu bestaar, men 
ikke vides at vise nogen synderlig Trivsel. Der byggedes dengang 
umiddelbart ved Ans'talten 6 smaa Huse for dens Haandværkere, 
Vægter, Postbud og et Par gifte Opsynsmænd, og i nogle af disse 
Familier anbragtes Patienter, ialt 5—6, der leve hos Plejeren, men 
gaa til Arbejde paa Anstalten, ved hvilken sidste Bestemmelse der 
afviges fra Familieplejens egentlige Karakter. Udover dette Forsøg 
er man ikke kommen her i Landet, hvad der maa undre saa meget 
mere, som dels den stadige Pladsmangel paa Anstalterne kunde 
anspore til nye Udveje, og dels fordi denne Vej allerede er anvist 
af Aandssvagevæsenet. Indenfor dette har der nemlig allerede 
i 2 5Aar existeret en nærmest efter skotsk System indrettet Familie- 
pleje, der, selv om den ganske vist ikke er meget udstrakt, dog for- 
tjener at omtales i denne Sammenhæng, saameget mere som man 
i de fleste andre Lande finder Aandssvage og Sindssyge sammen- 
blandede i én Familiepleje. Man greb herhjemme fra først af 
Sagen saaledes an, at det galdt at lette de Aandssvages Overgang 
fra Anstalten til Livet ved at skaffe dem Hjem at være i, egne eller 
fremmede, og ved at hjælpe og støtte saavel Hjemmene som de 
Aandssvage. Afd. Prof. Johan Keller gjorde Begyndelsen ved 
paa Finansloven 1879—80 at faa en Bevilling paa 1000 Kr. »til 
Forsøg med Aandssvages Anbringelse i praktisk Virksomhed«. Den 
paafølgende Udvikling af Sagen viser sig i den jævne Tiltagen af 
den bevilgede Sum, saaledes at denne paa Finansloven 1904—05 
er naaet til i sooo Kr., og hertil kommer saa yderligere Forsørgelses- 
kommunernes betydelige Bidrag. Tallet paa dem, der paa denne 
Maade anbragtes i »kontrolleret Familiepleje«, som Benævnelsen 
senere ændredes til, var i 1880 eddnu kun 14, men i Efteraaret 
1905 var Tallet ifølge velvillig Meddelelse fra Prof. Chr. Keller 
naaet op til 124, saavel fra de Kellerske Anstalter som fra 
Anstalten paa GI. Bakkehus. Denne sidste begyndte først for 
10 Aar siden at anvende Systemet og er i denne Tid naaet til 50 



95 

(32 mdl., 18 kvdl.) Aandssvage i Familiepleje. Forstander Hol- 
sted*) meddeler, at af disse 50 ere 8 senere bleven helt selvfor- 
sørgende, 1 1 godt paa Veje dertil, 2 bedrede saameget i Arbejds- 
dygtighed, at Betalingen kunde nedsættes, 6 genoptagne i Anstalten 
og 2 døde; de øvrige 21 have ingen Udsigt til at kunne naa til at 
klare sig selv. I Begyndelsen var det kun de arbejdsføre Aands- 
svage, der sattes ud, og fremdeles ere fortrinsvis de af dem, der 
kunne have Haab om at naa til Selverhverv, berettigede til Under- 
støttelse, men senere har man udstrakt Systemet til ogsaa at om- 
fatte baade de vanskelige Individer, der »staa paa Grænsen af 
Aandssvaghed og moralsk Defekt« og de lavere Grader af Aands- 
svage, endnu rolige, renlige og omgængelige, men hvis Beskæftigelse 
mere er til Tidkort end egentlig til Nytte. Rolsted mener, at 
overfor disse sidste vil Familieplejen »efter en stor Maalestok kunne 
finde Anvendelse til Held for alle Parter og ikke mindst for det 
offentlige.« Sagen er jo nemlig, at for hvert af disse Individer be- 
taler det offentlige 600 Kroner aarlig i Anstalten, medens de for 
100— joo Kr., alt efter Forholdenes Natur, vilde kunne anbringes 
i Familiepleje. — Erfaringen har vist, at Systemet virker gavnligt 
overfor de forskellige Grader af Aandssvage, men det er en Nød- 
vendighed, at Anstalterne føre Kontrol. Man har hidtil ordnet det 
saaledes, at Anstalterne opsøge passende Hjem, mest hos mindre 
Jordbrugere og hos Haandværkere, omkring i Landet, altsaa ikke 
særlig i vedkommende Anstalts Nærhed, hvortil de skaffe sig Oplys- 
ninger gennem paalidelige Folk paa Egnen. Senere fører Anstalten 
Tilsyn med Hjemmene, dels ved Inspektionsrejser af dens F'unktio- 
nærer, dels ved lokale Tillidsmænd. Under den ogsaa indenfor 
Aandssvagevæsenet herskende Pladsmangel paa Anstalterne, hvor 
de ikke udviklingsdygtige optage Skolepladserne, og hvor de rolige 
optage Pladserne i Asylerne for de urolige og umedgørlige, ere da 
ogsaa baade Forst. Rolsted**) og Prof. Chr. Kellerf) gaaede i 
Ilden for en langt stærkere Udvikling af den kontrollerede Familie- 
pleje. Men som en Betingelse for en fyldig Udvikling af denne 
nævne begge Forff., at den i vor Fattiglov gældende Bestemmelse, 
at kommunal Understøttelse til aandssvage Børns Anbringelse i 



*) Rolsted: Aandssvageanstalten paa GI. Bakkehus 1855 — 1905. Et Tilbageblik. 
København 1905. Samme: »Kontrolleret Familiepleje«. Nyt Tidsskrift for Abnorm- 
væsenet 1904, 4. 
**) 1. c. 

f) Chr. Keller: Det danske Aandssvagevæsens fremtidige Udvikling. Nyt Tidsskr. 
f. Abnormvæsenet 1904, i. 

Familiepleje skal regnes som Fattighjælp til Forældrene, 
hæves. Dette synes at være et billigt Ønske, saameget mere soi 
det ikke har været Tilfældet tidligere her i Landet (indtil Loven i 
2ode Marts 1901) og heller ikke er det i Udlandet. Hvis deni| 
Bestemmelse hæves, vil Familieplejen sikkert blive langt mere bi 
nyttet og vil da blive det, den bør være, nemlig et Led i Anstalt! 
behandlingen, med Anstalten som den Ansvarshavende, den der u^ 
vælger baade Hjemmene og de Aandssvage, staar som begge 
Hjælper og tillige som den, der kan baade tildele og nægti 
Understøttelsen. * ' 



P til F02: 

Landet ik 
L'diandet : 
'^ Wive fe 
nil/g er k 
•shavende, ;: 
[e, staar >: 
ide iMé: 



Familieplejens Fordele og 
Vanskeligheder. 



rlensigten med Familiepleje er jo i al Almindelighed at skaffe 
kontrollerede Hjem for rolige, medgørlige og ufarlige Patienter, som 
uden at behøve egentlig Anstaltsbehandling dog ikke helt kunne 
undvære Pleje, Støtte og Tilsyn. Fordelene ved Systemet vise 
sig i ? Retninger: for Patienterne, for Anstalterne og for Sam- 
fundet. 

Hvad nu først Familieplejens Betydning for Patienterne 
angaar, saa kan det selvfølgelig dreje sig baade om kroniske og 
akute Tilfælde, men disse sidste maa dog altid efter Sagens Natur 
blive Mindretallet, nærmest kun et Supplement til hine. Af de 
akute er det igen Rekonvalescenterne, der navnlig kan komme til 
at drage Fordel af Systemet, særlig for at lette Overgangen fra 
Anstaltens skærmede Liv til det fri Liv ude i Verden. For akute 
Syge paa tidligere Stadier af. Sygdommen er Sagen betydelig mere 
tvivlsom, men den praktiske Betydning bliver ogsaa ringe, da man 
sikkert udenfor gamle Institutioner, som Gheel, endnu ikke ret 
mange Steder vil indlade sig paa dette. Men forøvrigt maa de 
Momenter, der skal tale til Fordel for Anvendelsen overfor akute 
Tilfælde, i Hovedsagen blive de samme som overfor de kroniske, 
som jeg derfor i det Følgende navnlig tænker paa. Jeg har alle- 
rede tidligere (S. 26) omtalt, at Nerven i al Sindssygebehandling 
egentlig er paa ethvert givet Trin i Sygdommen at have Mulighed 
for at anbringe Patienten i de i Øjeblikket passende Omgivelser. 
Jeg har omtalt, hvorledes dette for enhver akut Sindssygdom kun 
naas ved Fjernelse fra Hjemmet, hvor de Krav, baade i Retning ad 
Pligter og indbyrdes Samliv, ethvert Familieliv maa stille til de en- 
kelte Medlemmer, med al Traditionens Magt bliver til et stadigt 

Irritament for den syge Hjerne, som den ikke formaar at be- 
svare paa sund Maade og som derfor kun virker skadeligt. Ved 
mere alvorlig akut Sindssygdom maa Forandringen af Milieu 
være radikal, og Patienten anbringes i en Anstalt, der saa atter 
ved sine mange forskellige Afdelinger har Muligheden for i Syg- 
dommens Forløb at finde de Forhold, hvorunder den Appel, der 
rettes til den syge Hjerne, saavel i Form af Indtryk som i Form af 
Krav om sociale Hensyn og Arbejde, kan afpasses efter, hvad Hjernen 
i Øjeblikket har mest Udsigt til at kunne svare til. Her findes en 
Række Afskygninger ligefra Cellens Afspærring fra de fleste ydre 
Indtryk (hvis Værdi man paa Trods af alle Nutidens Anti-lsolations- 
principer ikke tør underkende) op til Landbrugskoloniens frie, ar- 
bejdsomme Liv i aabne Landhuse (som vi her i Landet desværre 
endnu ikke ere saa lykkelige at kende ved vore Anstalter). Og i 
den lange Række mellem disse Yderpunkter eller som den sidste 
Afslutning under Rekonvalescensen kan Familieplejen skydes ind 
som et Trin for sig ogsaa for akute Tilfælde. Enkelte Steder som 
i Gheel vil man allerede meget tidligt indskyde dette Led og mener 
at fremme Helbredelsen ved saa tidligt som muligt igen at vænne 
Hjernen til de gamle tilvante Indtryk ved at anbringe Patienten r 
i et Hjem, hvis Forhold ligner hans eget, men i Øjeblikket har det 
Fortrin for dette ikke at møde med dets personlige Appel til 
Følelser og Pligter. Ja i ganske lette akute Psykoser vil vel ogsaa 
alene denne Milieuforandring, altsaa umiddelbar Brug af Familie- 
pleje, være tilstrækkelig. Men som almindelig Regel tør man 
nok sige, at overfor akute Tilfælde faar Familieplejen først sin væ- 
sentlige Betydning i Rekonvalescensen. Omgivelsernes Betydning i 
Behandlingen af Sindssygdomme gælder imidlertid ogsaa i lige saa 
fuldt Maal overfor kroniske og uhelbredelige Patienter. En- 
hver Anstaltslæge vil kende Tilfælde, i hvilke man i lange Tider 
i den bedste Hensigt søger at holde en saadan Patient i et højere 
Niveau, men hvor det stadig medfører Vanskeligheder, Uro og Pro- 
tester baade fra ham selv og Omgivelserne; fra det Øjeblik man 
sænker Niveauet og flytter Patienten til en lavere Afdeling, hvor 
Kravene til socialt Samliv ere mindre strænge, falder han til Ro,, 
bliver medgørlig og føler sig tilfreds, fordi han ikke her idelig støder 
imod. Eller paa den anden Side, at en kronisk Patient, der maa- 
ske ved aarelangt Ophold paa en urolig Afdeling har vænnet sig 
til Pjankeri, Uvornhed og Lediggang, ved en Flytning til andre og 
bedre Forhold, eller ved at sættes igang med et Arbejde kan faa 
en Appel, der formaar at føre ham op til det Niveau, han i Virke- 

ligheden godt magter. Ved at træffe det rette Tidspunkt til saa- 
danne Ændringer i Patientens Forhold viser Anstaltslægen sit er- 
farne Blik. Ligesom en Patient med akut Sindssygdom, naar denne 
bedres, efterhaanden naar til det Punkt, at Hjernen igen skal be- 
gynde at vænnes til de gamle, tilvante Indtryk, som det tidligere 
i Sygdommen netop gjaldt at fjerne, saaledes naas ogsaa for mange 
kroniske Patienter det Tidspunkt, hvor det gælder igen at faa Hjer- 
nen til at reagere paa naturlig Maade overfor Livets naturlige For- 
hold. Det gælder saavel dem, der synke ned i Sløvhed, hvad enten 
denne optræder uden bestemt Særpræg i de rene Demenser eller 
med kronisk melankolsk eller maniakalsk Præg, som ogsaa dem, 
hos hvem Sygdommen fortsættes med Udvikling af Vrangforestil- 
linger med stedse aftagende Forbindelse med det virkelige Liv og 
sunde Tankegange, altsaa de primære og sekundære Forryktheder. 
Overfor Patienter af disse Arter kan Familiepleje, naar de da ellers 
ere ufarlige og rolige, være et uerstatteligt Middel til igen at føre 
dem op mod den Virkelighed, hvorfra de ere gledne bort. At og- 
saa Epileptikere, Paralytikere o. a. lejlighedsvis kunne nyde godt 
af Familieplejen har jeg tidt omtalt — det er ikke Meningen her 
at specificere hvilke Sygdomsformer og Tilstande, der egne sig, og 
hvilke ikke. Som Grundregel maa blot slaas fast, at Patienten maa 
være ufarlig og ikke saa dybt sunken i Sløvhed eller aandelig Op- 
løsning at al Modtagelighed for, hvad et Hjem kan byde, er udslukt. 
Saadanne Individer ere bedst tjente med at være i en Anstalt. Men 
forøvrigt bliver det ikke Sygdomsformen men Individet, den 
individuelle Maade paa hvilken Sygdommen viser sig, der bliver 
det bestemmende. 

Blandt de gavnlige Momenter, der særlig faa Betydning i Fa- 
milieplejen, maa først nævnes den Sum af gammelkendte Indtryk, 
Plejehjemmet, der altid helst maa staa paa samme sociale Trin som 
Patientens oprindelige Hjem, byder den enten sløvede eller af 
Vrangforestillinger vildledte Hjerne, og som maa have størst Mulig- 
hed for at fremkalde de Rester, der endnu findes, saavel 
af tidligere aandelig Udvikling som af Arbejdsevne. 
Man kunde synes, at saa maatte det oprindelige Hjem være det 
naturligste Sted for Patienten at være, da Indtrykkene derfra maa 
være stærkest. Men det maa huskes, at disse ofte vil associeres 
med sørgelige Erindringer om Sygdommen, om Nød og Fattigdom 
eller om Splid og Vanskeligheder, der kun vil virke nedbrydende 
paa den svækkede Hjerne, eller med pinlige Fornemmelser af Krav 
og Forpligtelser, som Hjernen ikke mere formaar at honorere. Den 

praktiske Erfaring har da ogsaa vist, at som Regel er Familiepleje 
i fremmed Hjem at foretrække fremfor i eget Hjem. Naar Pati- 
enten da lever helt i Familien som et af dennes egne Medlemmer 
og ikke som Tjenestetyende, saa vil efterhaanden gamle Erindringer 
vækkes om et Samliv af den Art, som aldrig kan præsteres i en 
stor Anstalt, og han vil efter Evne begynde at give sit Bidrag der- 
til. Han vil se de andre Medlemmer i Husstanden beskæftige sig 
med mange af de smaa Arbejder, som aldrig falde for i en Anstalt, 
men kun i et Hjem, og han vil selv saa smaat begynde at tage fat. 
Som jeg tidt har berørt, har Erfaringen vist, at for mange af de 
mest sløve eller mest forrykte Patienter ére smaa Børn i Huset ofte 
det første Middel til at kalde paa disse gamle, forsumpede Hjerner. 
Jeg har selv flere Gange i Plejehjem set sløve Patienter, tilsyne- 
ladende ligegyldige for alt, live op, naar et lille Barn kravlede op 
paa Skødet og ihærdig blev ved med sine Tilnærmelser, indtil Pa- 
tienten tilsidst rejste sig, gik ud og legede med Barnet, der paa sin 
Side syntes særdeles tilfreds med sin overmaade taalmodige Kam- 
merat. For Familieplejen taler ogsaa at der i den kan tages Hen- 
syn til Patienten paa en ganske anderledes individualiserende 
Maade end i store Anstalter, hvor særlig de sløve og uarbejdsdyg- 
tige Patienter blive Ofre for den uundgaaelige Nivellering. Den 
nødvendige, regelmæssige Husorden og Disciplin afvænner efter- 
haanden i den Grad de sløve Individer med alt Initiativ og Villies- 
udbrud, og Resultatet bliver, at Evnen til selvstændig Tænkning og 
Virksomhed udviskes. Og for de livligere, men vanskeligere Pati- 
enter slides Tiden hen i Protest og Kamp mod den samme Hus- 
orden. Selv om nogle af disse Uhelbredelige endnu sidde inde med 
lidt Modtagelighed for Sympati, saa er der ingen til at yde den. Hos 
de andre Patienter kan de ikke finde den, ti som bekendt er Sam- 
liv mellem Sindssyge sjeldent, særlig paa dette trin af Sygdommen, 
og hverken Læger eller Opsynspersonale faa Tid til at give sig af 
med dem paa anden Maade end gennem Hævdelsen af Ordenen; 
de ere altfor optagne af de urolige og bevægelige Elementer paa 
Afdelingen. Følgen bliver da, at de uden Appel til aandeligt Liv 
og til Arbejde glide ud i »det store Øde«. Det hævdes ofte, at 
ligesaa vist som denne Skæbne er uundgaaelig for mange Patienter 
i store Anstalters overfyldte Afdelinger, særlig for Uhelbredelige, 
saaledes er det ogsaa den bedste Skæbne for dem Med en vis 
Ret kan det vel ogsaa under saadanne Forhold siges, ti i Virkelig- 
heden vilde det være ikke blot uoverkommeligt at holde alle disse 
synkende Kræfter blot nogenlunde oppe, men sandsynligvis vilde 

man ogsaa derved kun gøre en daarlig Tjeneste for det Hele, man 
vilde maaske kun skabe Uro og Bevægelse dér, hvor der kræves 
faste Rammer. Men det kan ikke nægtes, at Opnaaelsen af dette 
betales med, at det gaar ud over mange Enkelte, der dog maaske 
endnu sad inde med blot et Minimum af Indhold. Her kommer 
da Familieplejen til Hjælp ved at tage imod de Patienter, hos hvem 
saadanne Muligheder endnu findes; de dybest sunkne, hos hvem alle 
Muligheder ere udslukte, høre derimod naturligvis hjemme i Anstal- 
terne. Jeg har allerede nævnt, hvorledes de sløve Patienter i Pleje- 
hjemmene anspores saavel til Arbejde som til et virkeligt Samliv 
gennem Omgangen med sunde Mennesker, der have Villie, Evne og 
Tid til at beskæftige sig med den enkelte Patient, der er kommen 
under deres Varetægt. Og Nytten af denne Individualisering ses 
næsten endnu mere hos vanskelige, pirrelige, lunefulde Individer, 
for hvem Anstaltslivet er en stadig Pine og Kamp. Netop den 
Slags Patienter blive ofte som forandrede, naar de have levet nogen 
Tid i udsøgte Plejehjem, fordi man her kan tilstræbe at komme 
i personligt Forhold til dem, noget som Nivelleringen i An- 
stalten med Nødvendighed maatte udelukke. De enkelte Familie- 
medlemmer lærer Patientens ømtaalige Sider at kende og at und- 
gaa dem, saavelsom at drage de positive Fortrin frem til Nytte. Og 
lykkes det ikke ét Sted, saa forsøger man en anden Familie, et 
andet Milieu, noget man ved den Slags Patienter ofte bliver nødt 
til. Og i endnu højere Grad gælder dette de egentlige degenera- 
tive Former, Moral insanity, disse mere eller mindre aandeligt svæk- 
kede, ubeherskede og impressionable Individer, der saa ofte ere 
Anstalternes Kors. Altid pirrelige og prikne føle de sig ved enhver 
Lejlighed krænkede og tilsidesatte, de synes at nyde det at være 
paa Kant med Omgivelserne, de svinge mellem de heftigste Anti- 
patier og Sympatier, altid kan man være sikker paa at finde dem 
som Udgangspunkt og Talerør for Utilfredshed i Anstalten, kortsagt 
saavel for Medpatienter som for Læger og Opsynspersonale ere de et 
evigt Splittelsens Tegn. Det er jo ogsaa klart, at saadanne Individer i 
Virkeligheden have saa faa Forudsætninger som muligt for at leve 
mellem mange, hvorfor de ogsaa hurtigt i Anstalterne for Husfredens 
Skyld faa tilkæmpet sig Eneværelser og mange forskellige Forrettig- 
heder. 1 de store Afdelinger bliver der hverken Tid eller Mulighed 
for at tage de individuelle Hensyn til dem, der vilde gøre Livet 
jævnere for alle Parter. Er saadanne Patienters Ubeherskethed ikke 
værre, end at de overhovedet kan være udenfor Anstaltsdisciplinens 



Baand, som i de extreme Tilfælde er nødvendig, da ser man ofte. 
at de egne sig langt bedre til Familiepleje, naar der kan findes 
passende Hjem. 1 de smaa Forhold bliver der ikke saamange Kil- 
der til Misundelse og Rethaver! som mellem de mange Mennesker 
i Anstalterne; de for dem oftest irriterende Indskrænkninger og 
Reglementer, som Anstaltslivet maa medføre, ere fjernede; en for- 
nuftig, individuel Hensyntagen fra et roligt og velordnet Plejehjems 
Side kan her udrette meget. Men nægtes kan det ikke, at netop 
disse Patienter, hvad der f. Ex. ogsaa hævdes 1 Gheel, ere de aller- 
vanskeligste at have i Pleje, ligesom de forud vare det i Anstalten, 
men da de alligevel, naar det kommer til Stykket, dog langt fore- 
trække Plejehjemmet, saa har dette den meget vigtige Klemme paa 
saadanne Patienter, at de vide, at de ved mindste Anledning føres 
tilbage til Anstalten. — Det kan yderligere nævnes som et for Pa- 
tienterne gavnligt Moment i Familieplejen, at der under den er 
større Mulighed for Opdragelse, for Bekæmpelse af de ved Sløv- 
heden fremkaldte Uvaner, Urenlighed, plumpt Væsen, Uorden i 
Klædedragt o. s. v. Dels er dette langt lettere i de smaa Hjem, 
hvor der kun er 1 — 2 Patienter at arbejde med, og navnlig er det 
jo i saa høj Grad i Plejehjemmets egen, ofte ogsaa økonomiske In- 
teresse at hindre sligt, medens Opsynspersonalet i en Anstalt snarere 
sløves i den stadige Kamp. — En selvfølgelig Fordel ved Systemet 
er den større personlige Selvstændighed og Frihed, der i 
irbejdes for mange af disse Patienter, der fra 
/entar i en Anstalt føres tilbage til et dog i 
Menneskeliv. Saadanne Bedringer, af hvilke 
1 opvise mange Exempler, kan naa saa vidt. 
udskrives efter Aars Forløb, endog naa til en 
d, at de kan undvære Fattighjælpen ; i hvert 
ofte ved deres Arbejde skaffe sig en For- 
overstiger ikke blot hvad de tidligere tjente i 
hvad der overhovedet her kan indvindes selv 
r. 

Betydning for Anstalterne viser sig na- 
imest ved at den giver Afløb for mange kro- 
ner, der tage Pladsen op for friske og urolige. 
Anstalten endnu et Led i Behandlingen at 
det et Led, som i mange Tilfælde kan befri 
)esværtige Patienter, som ovenfor omult, og 
n Fordel, at det i høj Grad kan bruges som 
en stor Mængde Patienter. Men det maa dog 

erindres, at Anstalten altid maa have nogle Pladser parat til Mod- 
tagelse af de i Pleje anbragte Patienter ved mulige Tilbagefald eller 
legemlige Sygdomme. Familieplejen kan ogsaa, naar den drives hos 
gifte Opsynsfolk, blive til Gavn for Anstalten ved at bidrage til 
efterhaanden at skabe en Mulighed for at knytte gode Op- 
synsfolk fastere til Anstalten. Som en Fordel for denne maa 
man hellerikke undervurdere den Omstændighed, at Befolkningens 
Sympati og Forstaaelse overfor Anstalterne og overfor Syg- 
dommen faar en betydelig Tilvæxt gennem den direkte Forbindelse 
med dem og deres Personale og gennem Omgangen med Patienterne 
i Familieplejen. 

Ser man endelig paa Familieplejens Betydning for Sam- 
fundet, kan det naturligvis siges, at det ikke er af synderlig In- 
teresse for dette, om nogle uhelbredeligt sindssyge Stakler for en 
kortere eller længere Tid skærmes for det fuldstændige aandelige 
Forlis. Højst kan det vel have ideel Interesse, næppe praktisk. Og 
dog maaske nogen! Ti ikke blot maa det erindres, at disse Stakler 
mangen Gang i Plejehjemmene gøre et ikke ringe Arbejde, der fri- 
gør Familiens sunde Arbejdskraft til andre Formaal, til bedre drevet 
Landbrug, Havebrug o. s. v., der altsammen har sin sociale Interesse; 
ligesom ogsaa den Kendsgerning, der idelig meddeles fra alle Ste- 
der, hvor Familieplejen har naaet et nogenlunde Omfang, at den i 
aldeles paafaldende Grad har havt gavnlig Indflydelse paa 
den paagælde]nde Befolkning, maa regnes med. Gennem den 
faste Indtægt og gennem den forøgede Arbejdskraft i Hjemmet for- 
øges dettes økonomiske Evne; og gennem Tilsyn og Kontrol fra 
Anstalten, gennem dennes Fordringer og gennem dens Belæring i 
hygiejniske Forhold, øges Sansen for Orden og Hygge i Hjemmene 
og højnes disses Niveau i det hele paa en Maade, der, idet den 
ved Exemplets Magt efterhaanden breder sig til den omgivende Be- 
folkning, absolut maa kunne siges at faa Betydning for Samfundet. 
Men Hovedsagen for dette bliver dog den økonomiske Fordel, 
Systemet frembyder. Som nævnt er denne allerede utvivlsom for 
Plejehjemmene, ti selv om Betalingen kun bliver 65 — 75 Øre pr. 
Dag, saa vil dog en saadan kontant Sum én Gang om Maaneden 
være af stor Værdi for Smaakaarsfolk, medens det i Sammenligning 
hermed ikke faar stor Betydning, om der skal skaffes Mad til én til 
i Huset. Patientens Arbejde vil rigelig opveje den ubetydelige 
Opmuntring, der mulig gives for det, ja i mange Tilfælde vil det 
kunne spare Hjemmet for fremmed Hjælp. — For Staten (eller Kom- 
munen) bliver Kordelen indlysende. Forholdet er jo nemlig ved 

Statsanstalter og kommunale Anstalter som Regel det, at sel 
lende Patienter af ^die Klasse betale mindre end hvad Ai 
forplejningen koster, hvorfor Staten eller Kommunen maa gi 
skud. Sættes Patienten nu ud i Pleje, maa han selvfølgeli 
blivende betale Anstalten det samme som før, da denne skal 
Plejehjemmene, føre Kontrol med dem og føre Tilsyn m 
tienterne, men denne Betaling vil nu som Regel overstig( 
Familieplejen koster Anstalten. Tilskud bliver der altsaa ik 
Tale om, snarere bliver der Overskud. Og hvor man a 
Familiepleje ogsaa for 2den Klasses Patienter, vil dette snar 
større. Overfor Fattigpatienter bliver Forholdet lidt an« 
Kommunernes Betaling for disse til Anstalterne sættes jo 
Reglen saa lavt, at det ikke blot ligesom for de selvbetaler 
kommende bliver mindre end hvad Forplejningen i Anstalte 
men ogsaa mindre end Forplejningen i Familieplejen, saa 
alle Tilfælde maa blive et Tilskud fra Staten, men mindre 
en saadan Patient skulde være i Anstalt. Saa maa det 
erindres, at naar der i Almindelighed tales om, at Forpl 
Plejehjemmene er billigere end i Anstalten, saa tænkes de 
selve Forplejningen (derunder ogsaa Klæder, Tilsyn, Adn 
o. s. V.), medens der ikke er taget Hensyn til, hvad der 
tens Anlægssum og dennes Forrentning falder paa hve 
plads, hvorved dens Værdi vil i høj Grad forøges. K 
tage dette med i Betragtning faar man det rette Begrel 
en Familiepleje .af nogenlunde Udstrækning sparer for e 
Kommune, der ellers skulde have skaffet Anstaltspladser 
saaledes anbragte Patienter foruden for dem, der all 
Anstalt. 

Efterat have omtalt Fordelene vil det være rime 
se paa Vanskelighederne ved Familieplejen 0^ 
dinger, der kan gøres mod den. Med Hensyn til diss 
al Almindelighed siges, at Erfaringen har vist, at naar 
mislykkes et Sted, er det langt hyppigere, fordi den 
kert an, eller fordi der ikke er tilstrækkelig Interesse 
Vedkommende, end paa Grund af dens Vanskelighe 
være dog ikke sagt, at der ikke er mange Hensyn og 
regler at tage, naturligvis særlig naar man vil indføre 
noget nyt. 

Den første Betænkelighed, man møder, er selv^ 
kan være Fare ved at lade Sindssyge leve up 
Forhold. Som allerede omtalt, have Erfaringerne ' 

ligste Steder vist, at Selvmord, Ulykkestilfælde for Patienterne selv 
eller fra disses Side overfor andre ere mindre hyppige end i An- 
stalterne, og i det hele sjældne, naar Udvalget af Patienter er gjort 
med tilstrækkelig Forsigtighed, hvorved jo rigtignok ogsaa opnaas, 
at det bliver en hel anden Klasse Patienter end i Anstalterne, saa 
at en Sammenligning egentlig slet ikke kan gøres. Kun med Hen- 
syn til Svangerskab hos unge Kvinder i Familiepleje kan der siges 
at være en for Familieplejen meget betænkelig Særegenhed, som 
i Følge Forholdenes helt forskellige Natur heldigvis hører til de 
store Sjeldenheder i Anstalterne. Som de i det Foregaaende an- 
førte Tal viser, indtræffer de med Aars Mellemrum i Familieplejen. 
Hændelser som de her nævnte bør dog ikke være fældende for 
Systemet, men kun mane til den største Forsigtighed i Udvælgelsen 
af Patienter, af Hjemmene og i Kontrol og Tilsyn, særlig hvor man 
første Gang vil forsøge Sagen. Man maa da altid gaa langsomt 
frem, begynde med meget faa Patienter i helt paalidelige Hjem. 
Man maa selvfølgelig aldrig vælge Patienter, der tidligere have vist 
farlige eller forbryderske Tilbøjeligheder. Man bør altid begynde 
med Mænd, og i hvert Fald bør de første Kvinder, der sættes ud, 
have passeret Menopavsen. Helt at stryge yngre Kvinder vilde 
være en for dyrt købt Forsigtighed, men Hjemmene maa udvælges 
med særlig Omhu, og der maa ikke være yngre, navnlig ikke ugifte 
Mandspersoner i Huset. Naar rimelige Hensyn tages, og naar hele 
Sagen er under kyndig psykiatrisk Ledelse med Kendskab saavel til 
Patienterne som til Befolkningen, saa maa den her omtalte Risiko 
ved Familieplejen kunne bæres. — Ofte anføres endvidere, at An- 
stalterne kunne give bedre Forplejning og Bekvemmelig- 
heder end de smaa Plejehjem. De hygiejniske Fortrin gennem 
bedre Rumforhold og Ventilation og de moderne tekniske Indret- 
ninger, som de store Anstalter kan byde paa, kan Plejehjemmene 
ikke opvise, men dette synes at kunne opvejes fuldt ud, dels ved 
det rigeligere tilmaalte Friluftsliv og dels ved den langt større 
Hygge og Ro i de smaa Hjem end i de store Afdelingers stærkt 
fyldte Stuer. Bespisningen kan maaske tænkes bedre i Anstalterne 
end i Hjemmene, skønt her i Landet dog næppe saa afgjort som f. 
Ex. i Tyskland, hvor Smaakaarsfolk sikkert leve tarveligere end her. 
Men med Hensyn til dette Punkt og den personlige Hygiejne, 
bliver det den kontrollerende Læges Sag at sørge for, at intet for- 
sømmes, og at Patienten i fornødent Fald flyttes til et andet Hj^m. 
Selv om det vel maa indrømmes, at Anstaltslivet særlig i Rekonva- 
lescent- og Arbejdsafdelinger let forvænner Patienterne, saa gælder 

det sikkert ikke for de Patienter, det her drejer sig om. Det er 
da ogsaa en Kendsgerning, at det allevegne i Familiepleje er en 
Sjeldenhed at- høre en Patient udtale Længsel efter Anstalten; 
tværtimod er Trusel om Tilbageflytning altid et godt Middel til at 
dæmpe Vanskeligheder. — En Vanskelighed, der ogsaa nævnes, er 
at det undertiden ses, at Patienter, der i Aarevis have siddet rolige 
i Anstalten, faa Tilbagefald efter Anbringelsen i Familie- 
pleje, ligesom det ikke saa sjeldent ses, naar kroniske Patienter 
efter Aars Forløb efter Familiens eller eget indtrængende Ønske 
sendes hjem. Men der er dog her netop den Forskel, at Pleje- 
hjemmet ikke er Patientens. eget Hjem og derfor heller ikke møder 
med de Indtryk og Krav som dette. Det hævdes da ogsaa overalt, 
med Indrømmelse af at saadanne Skuffelser kan ses, at de ere 
afgjort sjeldne, navnlig da i Sammenligning med det store Antal 
Patienter, for hvem Familieplejen bliver en Velsignelse; og Und- 
tagelserne bør dog ikke ophæve Reglen. 

En meget hyppig Indvending er, at man i Anstalten ikke vil 
kunne finde saa mange egnede Patienter, at det lønner sig 
at sætte Sagen i Scene. Man kan trøstigt sige, at det i disse Til- 
fælde er Anstaltslægen selv, der ikke har Kendskab til Familieplejen 
og ikke Blik for dens Virkemaade og Betydning. Selv om man 
ogsaa ganske vil afvise Tanken om at bruge Systemet overfor akute 
Tilfælde i de tidligere Stadier, saa vil der absolut i enhver større 
Anstalt findes mange uhelbredelige Patienter, der ville egne sig, 
foruden Rekonvalescenter, der ofte helbredes hurtigere i Familie- 
pleje end i Anstalterne, og endelig endel kroniske Patienter, der i 
Aarenes Løb successivt ere bedrede betydeligt, men mangle Mod 
eller Drift til at tage fat paa Livet; her danner Familieplejen ofte 
en udmærket Overgang. Det gælder blot at vove Forsøgene, saa 
skal Tallet nok snart voxe, ogsaa bortset fra de Patienter, der selv 
vil melde sig med deres Ønsker i saa Henseende. Griesinger 
anslog i sin Tid 20—25 ^/o ^f alle Anstaltspatienter som egnede til 
Familiepleje, i Skotland regner man c. 20 ^oJ i Belgien viste 
den tidligere omtalte Optælling i 1897, at af Landets Sindssyge 
vare 67,470 i lukkede Anstalter, 18,6 7o i Familiepleje og 14,1% i 
Hjemmene; vil man regne disse sidste som ogsaa egnede til Fa- 
miliepleje, bliver Tallet for denne altsaa endog 32,6 %. Alt mener, 
at mindst 15 % af Anstaltspatienterne og mindst 25 7o af alle de 
Patienter, Fattigvæsenet er pligtig at sørge for, egne sig derfor. 
Fra Gheel kan nævnes et karakteristisk Exempel paa, hvormange 
af en Anstalts Patienter, der kunne gaa lige over i Familiepleje. 

Da man i 1880 ophævede en Anstalt med 500 Patienter, fordelte 
man disse mellem to Anstalter og Gheel, hertil kom 155 og af 
disse maatte kun 3 kort efter anbringes i en Anstalt, alle de øvrige 
— altsaa j i % — faldt godt til Rette i Systemet. Samtidig leveres 
her et talende Argument mod den Indvending, der ogsaa er gjort 
mod Familiepleje, at denne kun er egnet for Patienter, der ligesaa 
godt kunde være i deres Hjem — man tør vel nemlig nok gaa ud 
fra, ait var det Tilfældet, vare de 155 Patienter næppe forbleven 
saa længe i Anstalt. — Man har endvidere indvendt, at den unægte- 
lige Besparelse i Modsætning til Anstaltsplejen ophæves ved, at 
Patienter, der kunde være i Hjemmet, vedblive i Familie- 
plejen at falde det Offentlige fil Byrde. Herimod taler den 
Kendsgerning, at Udskrivning langt hyppigere sker fra Familiepleje 
end fra Anstalternes Afdelinger for Uhelbredelige; hvad der finder 
sin Forklaring dels i de mange Bedringer af saadanne Patienter, 
Familieplejen har at opvise, dels i at den bliver en naturlig Prøve — 
og Overgangstid for dem. 

Et Skær hvorpaa Familieplejen faktisk er strandet nogle Steder, 
og som altfor mange Steder gør, at den paa Forhaand betragtes 
som uigennemførlig, er at Egnens Befolkning ikke anses 
skikket dertil. De i Sagen mest erfarne Læger ere gennem- 
gaaende af den Mening, at denne Ængstelse drives for vidt. Jeg 
har allerede nævnt, hvorledes man i Lierneux i 10 Aar steg til 
400 Patienter om Aaret, i Dun-siir-Auron i 8 Aar til 1000, i Garde- 
legen i 5 — 6 Aar til 212 og i Jerichow i 5 Aar til 200 — alle- 
sammen Steder, hvor Familieplejen hidtil havde været ganske ukendt. 
Og ser man, hvorledes den skotske Familiepleje er spredt i smaa 
Kolonier og enkeltvis over hele Landet, bestyrkes man i den Tro, 
at den nævnte Ængstelse er overdreven. Men derfor kan man ikke 
frakende den al Betydning. Det maa indrømmes, at en Befolkning 
hos hvilken Alkoholisme er stærkt udbredt, en altfor fattig Befolk- 
ning, en stærkt politisk opagiteret Befolkning, f. Ex. i Nærheden af 
store Fabriksbyer, næppe er særlig egnet. Berlin viser rigtignok, 
at en stor By ogsaa kan afgive Plads for Familiepleje, men det 
maa indrømmes, at den som tidligere omtalt her har sit eget Præg 
ved den delvise Sammenknytning med Fattigforsørgelsen og ved 
den stærkere Benyttelse af Patienternes eget Hjem. Som almindelig 
Regel maa Familiepleje helst indrettes paa Landet eller ved smaa 
Byer, hvad enten man saa knytter den til store, bestaaende Anstalter 
eller efter Alt 's Forslag laver en Koloni med en lille Centralanstalt. 
Selvfølgelig maa man kende den Befolkning, man henvender sig til. 

Man maa vide, om den er rolig og fredsommelig og i hvert Fald 
for en Dels Vedkommende velvillig stemt mod Tanken. Men selv 
da kan det være svært nok at finde gode Plejehjem; uden For- 
bindelse med og Støtte fra den lokale Øvrighed, fra Sogneraad, 
Præster og Lærere, hvilke sidstes Støtte man i Tyskland navnlig 
har lært at tillægge Værdi gennem deres Indvirkning paa Børnene, 
vil det ikke kunne lykkes. Det er naturligvis en Lettelse, naar 
man kan begynde hos tidligere eller endnu i Tjeneste værende 
gifte Opsynsfolk i en Anstalts Nærhed, men ellers bliver det smaa 
Haandværkere, smaa Landbrugere, enligt stillede ældre Kvinder, 
pensionerede Bestillingsmænd o. a. lign. man maa vende sig til. — 
At finde en egnet Læge kan ogsaa blive en Vanskelighed, sær- 
lig ved en udstrakt Familiepleje. Naar denne knyttes til en stor 
Anstalt, kan der næppe blive Tid for en Anstalts øverste Leder til 
at tage sig tilstrækkeligt af Sagen. Det maa derfor helst overdrages 
til en af Anstaltens andre Læger, der da — naturligvis under Over- 
lægens øverste Ledelse og Sanktion — maa være ret selvstændigt 
stillet og eventuelt bo udenfor Anstalten, hvor Familieplejen findes 
i større Udstrækning. Men ikke enhver Sindssygelæge, han være 
nok saa dygtig som Anstaltslæge, er egnet til at sætte en Familie- 
plefe i Gang og holde den vedlige. Han maa have varm Interesse 
for Sagen og maa være beredt paa Skuffelser, navnlig i Begyndel- 
sen; han maa »have Føling« med Befolkningen, forstaa at omgaas 
den og vække dens Interesse for Tanken, have Sans for og Evne 
til at hjælpe den med Raad og Anvisninger i Husorden, Levevej, 
Hygiejne, Omgangen med Patienterne o. s. v., og han saavel som 
Anstaltens øverste Læge maa, om muligt, ved Foredrag, Kursus i 
Nødhjælp o. lign. bidrage til at oplære Plejerne. — En næsten 
ligesaa vigtig og vanskelig Opgave bliver det at finde og oplære 
passende Tilsynspersonale; og i denne Henseende forekommer 
det mig, at man bør lægge betydelig mere Vægt paa kvindelig 
Hjælp, end man hidtil har gjort de fleste Steder i Udlandet. For- 
øvrigt vil det, naar man ved en Anstalt vil forsøge Familiepleje, til 
en Begyndelse, saa længe der kun er faa Patienter, næppe være 
nødvendigt at have særlig Læge eller Tilsynspersonale; det maa da 
kunne besørges fra Anstalten. — Af og til har man hørt den Ind- 
vending mod Familieplejen, at den ved at bestaa gennem flere Aar 
paa et Sted skulde bevirke en aandelig Svækkelse af Befolk- 
ningen ved Samlivet med de Sindssyge. Man har i saa Hen- 
seende henvist til Gheel, men som jeg tidligere har omtalt (S. 29) 
sikkert ganske uberettiget. Tilmed har man, naar man for at bevise 

sin Paastand om den Gheelske Befolknings Degeneration som Følge 
af dette Samliv, henvist til, at der i Gheel skal findes endel Sinds- 
syge og Imbecile i Familierne, glemt at tage i Betragtning, hvad 
Alt*) gør opmærksom paa, at Befolkningen her som omtalt er 
meget exklusiv og at Familierne derfor i Aarhundreder have giftet 
sig stærkt ind i hinanden. Ogsaa efter Erfaringer fra alle andre 
ældre Familieplejer er der i det hele ingen Tvi^l om, at denne 
Indvending er af overvejende teoretisk- Art. Det samme synes og- 
saa at gælde Frygten for, at Børnene skulde tage Skade af Om- 
gangen med Patienterne, der jo oftest nære stor Kærlighed til dem. 
Naturligvis bliver her Hensyn at tage, men man kan sikkert ogsaa 
sige, at netop denne Omgang oplærer baade Vbxne og Børn til 
Hensynsfuldhed, Taalmodighed og Menneskekærlighed. 

Den sidste og vel ogsaa den vægtigste Indvending er den, at 
Familieplejen berøver Anstalterne værdifulde Patienter, 
dels de gode Arbejdskræfter, dels de stille, mere eller mindre sløve 
Patienter, der ved. deres ofte gennem Aar uforanderlige Tilstand, 
tidt ogsaa ved deres Elskværdighed og Hjælpsomhed danne den 
faste Stamme i mange af Anstaltens Afdelinger. Der er heller ingen 
Tvivl om, at vilde man fjerne alle de Patienter, der overhovedet 
kunde egne sig for Familiepleje, vilde Anstalterne sikkert lide der- 
under. Men en saadan Fordring vil aldrig blive opfyldt, alene af 
den Grund, at det vilde blive vanskeligt at skaffe saamange Pleje- 
hjem, da navnlig ikke naar Familieplejen skal være knyttet til en 
Anstalt og altsaa være begrænset til dennes Omegn. Fordringen 
kan heller ikke med Rette stilles, og man ser da ogsaa selv i Gheel, 
at man i Infirmeriet holder en lille Stab af Patienter tilbage, dels 
for at faa Arbejdet her besørget, dels for at bevare Kontinuiteten 
i Afdelingerne. Ængstelsen for at. berøve Anstalten de arbejdende 
Patienter høres særlig i Tyskland, hvor Landbrugskolonierne ved 
Anstalterne spille en større og større Rolle og lægge Beslag paa 
megen Arbejdskraft. Men ogsaa i Skotland har jeg truffet paa 
denne Indvending. I Glasgows Anstalt, Gartloch, mente Dr. Par- 
ker, der ellers staar venlig overfor Familieplejen, at den bevirkede, 
at Anstalten maatte engagere flere Haandværkere. Der ligger selv- 
følgelig noget rigtigt til Grund for disse Klager, men af flere Grunde 
bliver det dog grumme langt fra hele Anstaltens Arbejdskraft, der 
opsuges af Familieplejen. Mange af de arbejdsføre Patienter i An- 
stalterne ere af andre Grunde, f. Ex. Tilbøjelighed til Uro, nogen 



*) Alt: Ueber familiåre Irrenpflege. Haile 1899. 

Umedgørlighed, Tilbøjelighed til sexuelle Udskejelser eller til For- 
brydelser tidligere i Livet o. s. v., ganske uskikkede til Familie- 
pleje, medens de under Anstaltens Disciplin kunne være endog 
udmærkede og støtte Arbejdere. Endvidere ere altid endel af de 
bedste og arbejdsdygtigste kroniske Patienter i Anstalten anbragte 
her under de frieste Forhold, og befinde sig saa vel derved, at de 
helst ønsker at forblive der; og et sligt Ønske bør altid respekteres. 
Ydermere anføres særlig fra tyske Anstalter den Erfaring, at Fjer- 
nelse af flinke arbejdende Patienter altid virker stimulerende paa 
Anstaltens Læger og Opsynspersonale til at faa andre forhen ledige 
Patienter til at arbejde. Og endelig behøver man jo som omtalt 
ikke at være Principrytter, men kan godt lade nogle ellers egnede 
arbejdsføre Patienter blive tilbage paa Grund af deres Nytte for 
Anstalten, idet man da selvfølgelig ogsaa vil sætte dem under saa 
gode og frie Forhold som muligt. 1 det hele maa det siges, og 
netop dette ønsker jeg bestemt at fremhæve, at Arbejdsevnen 
er ikke det egentlige Kriterium for, om en Patient bør 
sættes i Familiepleje. Det er omtalt, at i Skotland lægges der 
slet ikke særlig Vægt paa dette Punkt. Efter hvad jeg har set saa- 
vel af Landbrugskolonier som af Familiepleje har jeg det bestemte 
Indtryk, at for Hovedmassens Vedkommende falder de Patienter, 
der egne sig for disse to, ikke sammen. Paalidelighed skal være 
Grundtrækket for Familieplejens Patienter; medens den som sagt 
ikke altid er karakteristisk for de bedste Arbejdere i Anstalterne. 
Ofte er denne Paalidelighed baseret paa større eller mindre Sløv- 
hed, og netop derfor blive disse Patienter ikke særlig værdifulde 
Arbejdere i f. Ex. en Landbrugskoloni, hvor et vist Maal af aandelig 
Livlighed er ønskelig, og hvor der ikke bliver Tid til at oplære de 
mere sløve og holde dem igang. 1 en Anstalt vilde disse Patienter 
da af Mangel paa Initiativ baade fra dem selv og fra andre glide 
over i total Sløvhed, medens de derimod i Familieplejens smaa 
Hjem og ved de mange Smaaarbejder, der kan findes i et saadant 
men maa mangle i en stor Anstalt, efterhaanden kunne lokkes frem 
til at præstere et beskedent Arbejde. — Jeg mener da, at Æng- 
stelsen med Hensyn til Anstaltens Arbejdskraft sikkert overdrives 
betydeligt. Hvad den Indvending angaar, at Anstalten taber ved, 
at de rolige, fredsommelige, om ogsaa uarbejdsdygtige Patienter 
fjernes, saa gælder det ogsaa her, at der sikkert er mange af disse 
Patienter, der leve saa godt og frit i Anstalten, som de attraa, og 
derfor aldeles ikke ønske at komme ud i Pleje. Dem kan man 
da med god Samvittighed føje i deres Ønske, medens man overfor 

endel andre maa lade deres Ønske om at komme ud i Pleje være 
det bestemmende, naar de ellers ere egnede. Men forøvrigt maa 
det erindres, at selv om Familieplejen berøver Anstalten nogle 
værdifulde Patienter, saa bliver denne samtidig fri for nogle af sine 
degenerative Fredsforstyrrere. Men med Hensyn til Fjernelsen af 
de rolige Patienter, der som omtalt skulde danne Rammerne i 
Anstaltens Afdelinger, fremfører forøvrigt Parker*) en Indvending, 
der ikke er uden Betydning, idet han hævder, at ved en saadan 
Fjernelse bliver Uroen fra de resterende Patienter mere koncen- 
treret, deraf følger, som tidligere omtalt (S. 62), at Tallet af Opsyns- 
personale maa forøges, hvorved den Besparelse, Familieplejen ellers 
skulde medføre, formindskes, og Anstaltsplejen for den enkelte Pa- 
tient forhøjes uretfærdigt i Sammenligning med Familieplejen. — 
Overfor Indvendingen om Anstalternes Tab ved Familieplejen er 
Forholdet vel forresten i Virkeligheden det, at der i enhver Anstalt 
snarere sættes for faa end for mange ud i Pleje. I hvert Fald vil 
dette ganske sikkert i en Aarrække komme til at gælde for alle 
Anstalter, ved hvilke man, som eventuelt her i Landet, forsøgsvis 
og successivt vilde indføre Familiepleje. 

Overfor det delvis berettigede i en Del af de her anførte Ind- 
vendinger maa sluttelig fremhæves, at Familiepleje dog i hvert Fald 
bliver en betydelig billigere Lettelse af Anstalternes Overfyldning 
end en Udvidelse af disse, og ydermere, at der for et stort Antal 
Patienter opnaas et positivt Gode. Overfor disse Fordele maa 
Anstalterne finde sig i at give deres Indsats — man faar Intet for 
Intet! 

Bliver der end endel Modstand at overvinde. Skuffelser at 
gennemgaa, Ligegyldighed og Uforstaaenhed at gennembryde, saa 
er det dog utvivlsomt, at Familieplejen sidder inde med saa store 
Fortrin — baade overfor Patienterne og overfor Landets Skatte- 
ydere — at den i stigende Grad vil gaa ind som et Led i ethvert 
Lands Sindssygeforplejning. Men det er ligesaa sikkert, at dette 
kun vil ske, naar man holder fast, at den maa staa under sagkyndig 
psykiatrisk Ledelse og Tilsyn, hvad enten man vil antage 
det ene eller det andet af de omtalte Systemer. 



*) Seventh Annual Report of Gartloch Asylum 1903—04. 



Kan og bør Familiepleje Indføres 

1 Danmark? 



k>elv Udlandets bedste Erfaringer om Familiepleje kan højest 
kun blive en Støtte for Formodningen om, at denne ogsaa kunde 
anvendes her i Landet. Noget Bevis levere de ikke. Dette kan 
overhovedet kun faas gennem ikke altfor kortvarige Forsøg paa for- 
skellige Steder i Landet, snarest ved de bestaaende Anstalter. Inden 
jeg gaar over til at omtale Mulighederne for at saadanne Forsøg 
kunne gøres og for deres' heldige Forløb, er det naturligt først at 
undersøge, om der overhovedet er Grund til at indføre 
Familiepleje i Danmark. Svaret ligger ligefor i Anstalternes 
vedvarende Overfyldning. Ganske vist er der i Efteraaret 1905 
aabnet 360 nye Pladser for kroniske Patienter i Viborg-Anstalten, 
men dette første Skridt paa den Vej, der paapegedes i 1897 ^^^ 
rigtignok ladet vente længe paa sig. Den i 1897 nedsatte Kom- 
mission slog jo fast, at Statsanstalterne foreløbig mindst maatte 
have jooo Pladser, medens de kun havde 2060, hvorfor der strax 
i samme Aar skulde gøres Skridt til at skaffe 360 Pladser i Viborg, 
der altsaa nu efter 8 Aar ere komne, og at der 7 Aar senere, alt- 
saa i 1904, skulde staa en helt ny Statsanstalt færdig. Fordringerne 
stod dengang paa, at de ialt 1000 Pladser, der saaledes skulde 
skaffes, skulde være for baade akute og kroniske Tilfælde. Med 
rigtig Erkendelse af, hvad der senere Gang paa Gang hævdedes af 
Anstaltslægerne fra alle Sider, at denne Fordring var ufornøden, 
og at det var tilstrækkeligt at skaffe Pladser for kroniske Tilfælde, 
besluttede Staten sig til den nævnte Udvidelse af Viborg-Anstalten 
som udelukkende Anstalt for Uhelbredelige. Det er dog utvivlsomt, 
at disse 360 Pladser ikke ville kunne holde Pladsmanglen nede, 
selv om man dertil lægger de 110 Pladser for uhelbredelige Patien- 
ter, der i 1903—04 ere indrettede af Regeringen i de til Pleje- 



anstalter (under Aarhus-Anstaltens Tilsyn) indkøbte Fattiggaarde, 
Raamosegaard og Dalstrup. Kommissionen kom jo nemlig efter 
foretagne Beregninger til det Resultat, at der, efter Oprettelsen af 
de 360 Pladser, foreløbig mindst hvert 6te Aar vilde behøves 300 
nye Pladser. Og af dette Tal, der altsaa nu snart skulde være 
naaet til c. 900, har man efter 8 Aars Forløb kun opnaaet at faa 
470 (360 + 1 10). Det kan da sikkert forudses, at de 360 nye Plad- 
ser om højest 2 Aar ville være fuldt belagte, og man er da lige 
vidt. Jeg har tidligere*) stillet det Forslag, at de foreløbigt for- 
nødne Pladser skulde alle være for uhelbredelige Patienter af 3die 
Forplejningsklasse og skaffes i Form af en efter de nyere Principer 
bygget Anstalt med Landbrugskoloni og eventuelt Familiepleje. Det 
hævdes fra flere Sider, at en saadan Anstalt kan bygges c. 25^/0 
billigere end en blandet Anstalt med store Pavilloner. At baade 
Anlæggelse og Drift bliver billigere skyldes ikke blot, at det alene 
drejer sig om Uhelbredelige og kun én Forplejningsklasse, men og- 
saa at Landbrugskolonien, naar denne indrettes som den bør med 
jævne landlige Huse for en stor Del af Patienterne, medfører 
en betydelig Nedsættelse i Anlægsprisen pr. Plads, og endelig at 
Landbruget, naar dette drives paa rette Maade, ikke blot vil kunne 
give ren Indtægt, men ogsaa forsyne Anstalten med mange af de 
daglige Fornødenheder, hvorved yderligere opnaas, at man ikke 
behøver at lægge Anstalten i Nærheden af en By, hvor Grunden 
som Regel vil være dyrere. Ydermere har jeg, efter Erfaringer fra 
Tyskland, vist (1. c.) at det ikke er nødvendigt, at lægge Anstalten 
i en Egn med særlig god og derfor ogsaa kostbar Jord, men at 
tværtimod magrere Jorder med større Appel til Arbejdet og flere 
Muligheder for forskelligartet Beskæftigelse endog vil være at fore- 
trække. Kan man saa yderligere knytte Familiepleje til Anstalten, 
bliver der endmere Mulighed for Besparelse. Jeg har tidt nok om- 
talt denne Forplejningsmaades Billighed og skal her anføre, hvor- 
ledes Forholdet mellem den og Anstaltsforplejning kunde tænkes 
at stille sig her i Landet. 

Da Familieplejen hovedsagelig skulde anvendes overfor uhelbrede- 
lige Patienter af 3 die Forplejningsklasse, maa Anstaltsplejen beregnes for 
samme Slags Patienter. Det bliver derfor naturligt at tage Viborg-Anstal- 
ten, der kun huser saadanne Patienter, til Udgangspunkt. At denne An- 
stalt, der før Udvidelsen kun var en Ombygning af det gamle Tugthus, i 



*) »Moderne Sindssygeanstalter«, Ugeskrift for Læger 1903, 29 o. flg. samt »Staten 
og de uhelbredelige Sindssyge«, U. f. L. 1903, 44. 

sit Anlæg som Følge deraf er betydelig billigere end Statens andre 
Anstalter, spiller i denne Sammenhæng, hvor det ikke drejer sig om 
Patientpladsernes Pris, men om Prisen for en Patients Forplejning, ingen 
Rolle. Det viser sig da af Budgettet for Viborg-Anstalten for 1 904—05, at 
med alle Udgifter iberegnede (Bespisning, Klæder, Vask, Brændsel, Løn- 
ninger o. s. V.) forplejes hver Patient for 55^,77 Kr. om Aaret, alt- 
saa 1 52 Øre pr. Dag; en Sum, der sikkert bliver højere i de andre 
Statsanstalter, hvor Driften er dyrere, fordi de ere blandede. Af 
de 340 Patienter var der kun 32, for hvilke private Forsørgere 
betale 108 Øre om Dagen; de øvrige vare alle Fattigpatienter, for 
hvilke Kommunerne betale 55 Øre om Dagen; Statstilskudet for 
hine bliver altsaa 44 Øre og for disse 97 Øre pr. Dag. Vil man 
hermed sammenligne Forplejningsprisen i Familiepleje bliver det 
rimeligst at bruge Tallene fra Tyskland, hvis Forhold sikkert ligge 
os nærmere end de belgiske og engelske. I Gardelegen mener 
Alt at kunne sætte den samlede Sum af Plejepenge, Beklædnings 
Fodtøjsreparationer, Medicin og Lønning til Læge og Tilsyns- 
personale til gennemsnitlig c. 1 Mk. (c. 90 Øre) dgl. pr. Patient. 
(Naar der som ved Jerichow bygges en lille Centralanstalt sættes 
Summen til 1,30 Mk., deri ogsaa beregnet Forrentning og Amortisa- 
tion af Anstaltens Anlægskapital), Saa maa det endda erindres for 
Gardelegens Vedkommende, at der her er beregnet Læge og Til- 
synsdame, der udelukkende hører til Familieplejen og ikke tillige 
staar til Tjeneste i Anstalten, noget der herhjemme sikkert i ret 
lang Tid ikke vilde være nødvendigt. Plejepengene alene regnes i 
Gardelegen til 80 Pf. (c. 71 Øre) pr. Dag (i Gheel 1,03 Fr. (c. 
77 Øre), deri beregnet Infirmeriet, og i Skotland gennemsnitlig 
1 1 Pence (c. 83 Øre) pr. Dag). Man tør da vel herhjemme regne 
dem til 75 — 80 Øre dgl. Lægges saa hertil de øvrige nævnte Ud- 
gifter, der i Gardelegen tilsammen udgøre 22,65 Pf- dgl. (med egen 
Læge) og ved rigelig Beregning herhjemme kunde sættes til 
20—25 Øre, kan den samlede Forplejning for en Patient i Familie- 
pleje her i Landet vel sættes til i Krone pr. Dag, altsaa mindre 
end den Sum (108 Øre) en selvbetalende Patient betaler Anstalten, 
der altsaa for disse faar e.t lille Overskud istedetfor et Statstilskud 
af 44 Øre, og betydeligt mindre end den Sum, 152 Øre daglig, 
Forplejningen af en Patient i Anstalten koster. Statens Tilskud 
for hver Fattigpatient i Familiepleje (45 Øre)bliverda •>2 Øre mindre end 
Tilskudet i en Anstaltsplads, hvor det som nævnt er 97 Øre pr. 
Dag, og saa maa det endda erindres, at Anlægskapitalen og dennes 
Forrentning ikke er regnet med i saadanne Anstaltspladser, men 

kun den rene Forplejning. — Da den nu stedfundne Udvidelse af 
Viborg-Anstalten ganske er gaaet udenom den i den oprindelige 
Plan projekterede Landbrugskoloni, er der vel desværre næppe 
Udsigt til, at dette System vil blive indført her i Landet foreløbigt 
trods dets ubestridelige økonomiske Fordele og trods det, at det 
med Familieplejen deler den Fordel at skabe lykkelige Kaar for et 
stort Antal af de uhelbredelige Patienter. Tilbage staar da at haabe 
paa en lysere Fremtid for Familieplejen, der jo i hvert Fald er 
lettere at realisere. Ganske vist vil den kun gradvist voxe op til 
at give en virkelig betydelig Lettelse i Anstalternes Overfyldning, 
og selv om man ikke tør haabe paa, hvad endog Skeptikere over- 
for Familieplejen have udtalt i Skotland *), at Halvdelen af de uhel- 
bredelige Patienter skulle vise sig egnede dertil, saa tør man dog, 
naar Sagen ellers lykkes, efter de tyske Erfaringer gaa ud fra, at 
man efter 5 — 10 Aar vil kunne bringe Tallet op til 15% af de i 
Anstalterne værende Patienter. Ved Udgangen af 1904 var der i 
Statsanstalterne 2075 Patienter, i St. Hans Hospital 1169, i de 2 
Plejeanstalter ved Aarhus 11 o, i de amtskommunale Anstalter c. 
450, i Privatanstalten ved Tersløse c. 200, altsaa ialt c. 4000 Patien- 
ter i Anstalt. Af dem skulde altsaa mindst 600 være egnede til 
Familiepleje. Efter Erfaringerne andet Steds fra vil Afgangen ved 
Bedringer hvert Aar, foruden ved Dødsfaldene, kunne give ret rigelig 
ny Tilgang, og da man tilmed i Aarenes Løb snarest maa kunne 
vente at naa over de 1 5 % ses det, at der i Virkeligheden vil kunne 
blive en betydelig Lettelse for Anstalterne og en anselig økonomisk 
Besparelse for det Offentlige. Man tør da nok, naar tilmed ses 
hen til Forbedringen i mange Patienters Kaar, slaa fast, at der er 
god Grund til at forsøge Systemet. 

Det næste Spørgsmaal bliver da om der er Mulighed for at 
indføre Familiepleje her i Landet. Skønt Systemets For- 
kæmpere (Peeters, Alt, Marie, Tamburini o. fl.) mene, at 
det kan og bør indføres ved enhver Anstalt, er der vel dog Grund 
til nærmere at se paa denne Mulighed, der vil komme til at 
bestemmes ved 3 Faktorer: Befolkningens, Autoriteternes og Anstalts- 
lægernes Stilling dertil. Det er vanskeligt paa Forhaand at sige 
noget om, hvorvidt et Lands Befolkning er egnet for Familie- 
pleje; der er egentlig intet andet at gøre end at forsøge. Naar 
der i Udlandet ofte taltes til mig om, at det »godlidende, flittige 



*) Marie: Piacement des aliénés dans les families. Transactions of the fourth 
Internat. Home Relief Congress. Edinb. 1904 

og nøjsomme« danske Folk sikkert maatte være som skabt for 
Familiepleje, saa maatte jeg jo nok i mit stille Sind tage nogle 
Reservationer overfor disse Karaktertræk, men paa den anden Side 
fandt jeg dog, efterat have set Forholdene i saa mange forskellige 
Egne og Befolkninger, ingen Anledning til at se for sort paa 
Forholdene herhjemme; særlig forekom en vis Lighed med den 
skotske Landbefolkning mig ganske opmuntrende. Men hvad der 
navnlig maa bidrage til at styrke i Troen paa, at Familieplejen kan 
have en Fremtid her i Landet, er de gode Resultater, som den 
ganske vist endnu faatallige Familiepleje i Aandssvagevæsenet, som 
omtalt, har at opvise. Mulighederne variere naturligvis meget efter 
Landets forskellige Egne, ligesom ogsaa efter om man vil regne 
med ren Landbefolkning eller Bybefolkning eller blandet Befolkning 
i og ved smaa Byer. Det naturligste vil sikkert være, at begynde 
med Landet og med de smaa Købstæder. Det er da heldigt, at 
af vore Statsanstalter ligger Aarhus-Anstalten helt paa Landet, 
Vordingborg- og Middelfart- Anstalten umiddelbart ved de to smaa 
Købstæder, der sammen med det omgivende Landdistrikt meget 
vel kunde egne sig til Forsøg med Familiepleje, og endelig Viborg- 
Anstalten i en By, der dog ikke er større, end at dens perifere 
Dele tilligemed Omegnen godt kunde tænkes at passe til Opgaven. 
Man finder efter mit Kendskab til Befolkningen i vore smaa Køb- 
stæder og paa Landet en tidt virkelig forbavsende Hjælpsomhed, 
Opofrelse og Taalmodighed mellem Smaafolk af den jævne Middel- 
stand indbyrdes i Tilfælde af Sygdom o. lign. Der er heri et godt 
Grundlag. Endvidere er denne Befolkning gennemgaaende oplyst 
og aabenbart i stigende Grad tilgængelig for Belæring. I ikke 
mindre Grad vil det religiøse Liv, maaske navnlig i Landbefolk- 
ningen, i mange Egne af Landet være en meget væsentlig. Støtte, 
hvor det gælder om at gøre godt for disse aandelige Invalider. Man 
vil ganske vist her i Landet have vanskeligere ved at finde det 
umiddelbare, gammeldags, patriarkalske Præg, som man træffer i 
de mere isolerede Egne i Udlandet, f. Ex. i Gheel, Lierneux og 
flere Steder i Tyskland. I vort lille Land har den moderne Civilisa- 
tion havt lettere ved at brede sig, og den vor Folkekarakter til- 
hørende Skepsis og ikke stærkt rodfæstede Autoritetstro vil ligeledes 
bidrage sit til, at gammeldags Umiddelbarhed ikke netop bliver 
Befolkningens Særpræg. Men heldigvis er det da heller ikke Stil- 
stand i Befolkningen, der skal gøre den egnet for Familiepleje, i 
saa Fald maatte det med Naturnødvendighed se sort ud for dennes 
Fremtid. En rolig og besindig Modtagelighed for det Nye er langt 



117 

værdifuldere ogsaa i denne Sammenhæng; dette i Forbindelse med 
en velvillig Hjælpsomhed mod dem, der trænge til Hjælp, er Egen- 
skaber, som man sikkert tør vente at finde hos Befolkningen paa 
Landet og i smaa Byer her i Danmark; i Jylland maaske endda 
flere Steder forbundet med et lidt gammeldags, mere uberørt Præg. 
Patienter maa selvfølgelig ikke anbringes under rent ud fattige 
Forhold. Selv om vor Befolkning ikke gennemgaaende er fattig, 
saa kan det vist ikke nægtes, at fornuftig Økonomi og Nøjsomhed 
ikke ere dens stærke Sider, hvorfor mange smaa Hjem, der i Virke- 
ligheden have ret gode Indtægter, ofte faa et daarligt og tildels 
fattigt Udseende. Dette kan volde Vanskeligheder ved at finde 
Plejehjem, men man maa tildels haabe paa, at Familieplejen her 
som andre Steder kan virke opdragende paa den paagældende Be- 
folkning i disse Retninger. Vort Folks desværre temmelig store 
Tilbøjelighed for Spiritus vilde ogsaa kunne blive en Hindring, men 
naar man har set, hvor godt det kan gaa i Gheel, hvor der baade 
i Byen og paa Landet er ganske anderledes fuldt af smaa Bevært- 
ninger end her, bliver man noget mindre betænkelig. Desuden kan 
man formentlig allerede spore, at den rejste Afholdsbevægelse her 
i Landet har baaret nogen Frugt og vil bære mere. 1 smaa Byer 
vil der sikkert mellem Haandværkere, smaa Købmænd og Bestillings- 
mænd, Vognmænd o. s. v. kunne findes Plejehjem, der i mange 
Tilfælde ogsaa ville have lidt Have- og Landbrug, i hvilket Patienten 
kan arbejde. I de ved Anstalterne liggende smaa Købstæder vil i 
Aarenes Løb efterhaanden endel tidligere Opsynsfolk bosætte sig 
som gifte, og man vil her i mange Tilfælde have et godt Udgangs- 
punkt for Familieplejen fra vedkommende Anstalt, ligesom i dens 
faste Arbejdsfolk. Ligesaa i nærmeste Omegn paa Landet, hvor 
man ellers snarest maa søge til Boelsmænd, Haandværkere og smaa 
Gaardmænd. — - Et særligt Spørgsmaal bliver, om en By som 
København kunde afgive Plads for Familiepleje. Saalænge den 
ikke har en Anstalt (om ogsaa kun for Uhelbredelige) med fast 
Lægebesætning i sin ret umiddelbare Nærhed, som i Berlin, tror 
jeg ikke Sagen vilde have nogen Fremtid. En klinisk Afdeling som 
Kommunehospitalets vilde efter sin Bestemmelse som Optagelsessted 
for akute Tilfælde aldrig faa nogen Betydning i saa Henseende og 
vilde med sin faatallige Stab af faste Læger heller ikke kunne 
levere fornødent sagkyndigt Tilsyn. At indrette det hele som en 
ren Fattigforsørgelse i Lighed med den ukontrollerede Del af 
Familieplejen i Berlin maa absolut fraraades af de tidligere omtalte 
Grunde (S. 77 og 85). Derimod kunde det vel være rimeligt, om 

der forsøgtes med Familiepleje i Omegnen af og i Tilslutning til 
St. Hans Hospital; i hvert Fald vise jo Erfaringerne fra Paris, Glas- 
gow, Edinburgh o. fl. St., at der intetsomhelst er til Hinder for at 
anbringe Hovedstadspatienter i Pleje paa Landet, især naar de som 
Uhelbredelige have naaet en vis Grad af aandelig Svækkelse. De 
nævnte Erfaringer fra Skotland, hvis Tal jeg tidligere har anført 
(S. 62), vise, at om Forsøget lykkedes, vilde Københavns Kommune 
kunne spare endel nye Anstaltspladser, og yderligere kunde dette 
opnaas, hvis man vilde oprette en hel Familieplejekoloni længere 
ude i Landet i Lighed med Dun-sur-Auron for Paris (S. 86). 

Muligheden for Indførelse af Familiepleje er meget afhængig 
af Autoriteternes Stilling til Sagen. Hermed tænker jeg ikke 
blot paa de lokale Autoriteters Bistand, som jeg senere kommer til- 
bage til, men ogsaa paa de højeste Statsautoriteter. Først og frem- 
mest maa Sagen have Billigelse fra Justitsministeriet, under hvem 
Sindssygevæsenet jo sorterer. Med denne Billigelse kunde man nok 
begynde med de Patienter, for hvilke der betales privat, selvfølgelig 
med Forsørgernes Samtykke. Men Antallet af Patienter vil da blive 
for indskrænket. En virkelig Lettelse af Betydning faas først, naar 
Uhelbredelige af 3die Forplejningsklasse, for hvilke det offentlige 
betaler, drages med ind under det. Men der er i denne Sammen- 
hæng et Spørgsmaal, der først maa løses, nemlig om Forsørgelsen 
i dette Tilfælde skal henregnes under Fattighjælp og have dennes 
Konsekvenser. Spørgsmaalet er allerede rejst fra Aandssvagevæsenets 
Side i de ovenfor anførte Artikler af Prof. Keller og Forstander 
Holsted. For Aandssvagevæsenet har dette Spørgsmaal ogsaa særlig 
stor Betydning, idet de fleste Aandssvage, naar de sættes ud i Pleje 
ere under 18 Aar; for disse falder Forsørgelsespligten da paa For- 
ældrene, og Fattighjælpen bliver altsaa ydet dem og har sine Kon- 
sekvenser for dem. Efter 18 Aars Alderen ydes Fattighjælpen der- 
imod til Patienten selv, og Forældrene staa da frit. Da de Sinds- 
syge, der tænkes anbragt i Pleje, som Regel ere over 18 Aar, faar 
Spørgsmaalet ingen Betydning for dem, naar de ere ugifte og deres 
Tilstand er saaledes, at de have Udsigt til for hele Livet at være i 
Pleje. Fattighjælpens Konsekvenser ere da betydningsløse. Men 
skulde de senere blive saa meget bedrede, at de kunde komme til 
at staa paa egne Ben ude i Livet, vilde de altsaa til den Tid ikke 
blot være berøvede nogle Rettigheder, men Fattigvæsenet kan og- 
saa fordre Tilbagebetaling af den ydede Forsørgelse, hvad der sik- 
kert vilde blive et haardt Tryk for et i Forvejen ved langvarig 
Sygdom svækket Individ, og fortsat Fattigforsørgelse vil vel i næsten 

alle Tilfælde blive Følgen. Man tør jo imidlertid gaa ud fra, at 
det er de Færreste, der helbredes, og at man fra det offentliges 
Side vil fare læmpeligt frem mod dem, saa Spørgsmaalet faar endda 
ikke saa megen Interesse for de ugifte Sindssyge i Familiepleje. 
Værre bliver det overfor de gifte. Er en sindssyg Kone anbragt i 
Familiepleje for Fattigvæsenets Regning, vil dette maaske i et langt 
Liv igennem være at betragte som Fattighjælp for Manden. Og er 
det Manden, der er sindssyg og i Familiepleje, saa kan Fattig- 
hjælpen kræves erstattet af ham, hvis han helbredes, eller af hans 
Bo, hvis han eller Hustruen dør, eller af denne sidste, hvis hun 
har »særegne Midler eller Indtægter« (Lov om det offentlige Fattig- 
væsen af 9de April 1891 §§ 1—2—3—12—34). At hele dette Spørgs- 
maal rejses, har sin Grund i, at saa længe Patienten er i An- 
stalten, betragtes Forsørgelsen ikke som Fattighjælp. Den ved 
Lov af 20de Marts 1901 forandrede Affattelse af Fattiglovens § 61 
siger nemlig: »De Omkostninger, der udredes af det Offentlige til 
Opdragelse, Underhold, Forsørgelse, Kur og Pleje for blinde, døv- 
stumme. Idioter, Sindssyge, Epileptikere, vanføre, lemlæstede, tuber- 
kuløse og Lupuspatienter, betragtes ikke som Fattighjælp, forsaavidt 
de paagældende ere anbragte paa Statsanstalter eller paa dertil af 
Staten godkendte Anstalter«. Forsaavidt man i denne overordentlig 
humane og omfangsrige Bestemmelse kunde henføre Familiepleje, 
knyttet til en Anstalt og under dennes Kontrol, under Begrebet 
»Kur og Pleje paa en Statsanstalt«, vilde Sagen jo være klaret. 
Men desværre viser Motiverne til dette Lovforslag (saaledes som jeg 
finder dem citerede af Rolsted i »Nyt Tidsskrift for Abnorm- 
væsenet« 1904, 4), at der udtrykkelig er taget Forbehold i saa Hen- 
seende. Det hedder nemlig her: »Det har været under Overvejelse 
i det fremsatte Lovforslag at optage en yderligere Udvidelse af Be- 
stemmelserne i Fattiglovens § 61, saaledes at denne tillige blev 
gjort anvendelig paa de i Paragrafen nævnte hjælpeløse Personer, 
der under vedvarende Tilsyn af en Statsanstalt eller af Staten god- 
kendt Anstalt er anbragte i private Hjem (kontrolleret Familiepleje), 
saaledes som det sker med et betydeligt Antal af de i Aandssvage- 
anstalterne optagne arbejdsdygtige Individer, og der kunde vel være 
Grund til at lette saadan Anbringelse, da den for Stat og Kommune 
tv langt billigere end Anstaltsopholdet (i Reglen kun den halve Ud- 
gift), og tillige heldig for de aandssvage, som udenfor Anstalten skal 
vænne sig til at færdes i det normale Liv.« Hvad her er nævnt 
for de aandssvage, gælder altsaa ogsaa for de sindssyge, og som 
man ser ramme de udtalte Tanker netop, hvad der for begges Ved- 

kommende kan ønskes. Man turde alligevel »ikke driste sig til at 
give Forslaget et saadant videre Indhold«, og som Grund herfor 
anførtes forskellige Betænkeligheder, bl. a. Vanskeligheden ved »at 
træffe den rette Grænse for, hvor det offentliges Forpligtelse til at 
antage sig det enkelte Tilfælde skulde begynde.« Overfor denne 
Betænkelighed maa det indrømmes, at der vel kunde være nogen 
Mulighed for, at enkelte Patienter holdtes tilbage i Familiepleje for 
Sikkerheds Skyld, medens de maaske kunde være udenfor denne. 
Men det maa da siges, at den samme Risiko alle Dage maa løbes 
ogsaa i Anstalterne af baade medicinske og humane Hensyn. Vilde 
man saa fastsætte den Bestemmelse, at Anbringelse i Familiepleje 
altid maa være forudgaaet af et Ophold i en Anstalt, hvor Pati- 
enten tilmed sandsynligvis vilde være forbleven, hvis han ikke sattes 
ud i Pleje, og at Patienten vedblivende staar under Anstaltens Kon- 
trol og Tilsyn, saa forekommer det mig, at Tvivlsspørgsmaalet re- 
duceres til det Tillidsforhold, der fra Statens Side altid maa være 
overfor dens Embedsmænd. Ganske paa samme Maade som Over- 
lægen i Fællesregulativet for Statens Sindssygeanstalter gøres »an- 
svarlig for, at Ingen, hvis Rekonvalescens er endt, holdes tilbage i 
Anstalten«, saaledes maa det ogsaa være hans Sagkundskab betroet 
at være ansvarlig for, at Ingen holdes i Familieplejen længere end 
nødvendigt. Jeg mener da, at Spørgsmaalet om at træffe »Grænsen, 
hvor det offentliges Forpligtelse til at antage sig det enkelte Til- 
fælde, skulde begynde« paa denne Maade vilde være afgjort saa- 
ledes, at den begynder fra det Øjeblik det offentlige indlægger Pa- 
tienten i Anstalten paa sin Regning og vedvarer saalænge han er 
under Anstaltens Behandling og Tilsyn, idet altsaa F'amilieplejen 
indgaar som et ligefrem Led i Behandlingen, ligesaavel som An- 
bringelsen i Afdelinger for Uhelbredelige, og det tilmed som et 
Led, der baade med Patientens Velvære, mulige Bedring, ja endog 
Udskrivning for Øje og i økonomisk Henseende bliver at foretrække 
for det sidstnævnte. Naar der endvidere i Motiverne udtales den 
Betænkelighed, at det ikke var muligt at kontrollere, om der fra 
Anstalternes Side førtes tilstrækkelig Kontrol med Familieplejen, 
saa bliver det samme Tilfældet her, at det, som ogsaa Rolsted 
bemærker, bliver et Tillidshverv, der overdrages Anstaltslederne. 
Endvidere maa det siges, at denne Betænkelighed maaske kan gælde 
ved den Maade, paa hvilken Aandssvagevæsenet hidtil har ordnet 
sin Familiepleje, nemlig spredt om i Landet uden nær Forbindelse 
med Anstalterne, altsaa som i den skotske Familiepleje, hvor Staten 
derfor ogsaa selv kontrollerer. Samles Familieplejen derimod i en 

Koloni som en institution for sig elier knyttes den til en allerede 
bestaaende institution, en Anstalt, og saaiedes bliver underkastet 
systematisk Tilsyn af dertil ansatte Læger, saa maa denne Betæn- 
kelighed selvfølgelig falde bort. 

Det synes mig da, at den Forstaaelse og Velvilje overfor Fa- 
miliepleje, der ellers findes i de ovenfor citerede Udtalelser i Mo- 
tiverne, maatte kunne føre til en Bestemmelse, hvorefter Fattig- 
hjælpens Konsekvenser fjernes fra Familieplejen, der saaiedes bliver, 
som Prof. Keller udtrykker det, »et Led i Anstaltsbehandlingen 
og ligestillet med den.« Fra Sindssygevæsenets Side kan jeg da 
kun paa det varmeste slutte mig til den Anmodning, der i saa Hen- 
seende er stillet fra Aandssvagevæsenet og som saa meget mere 
burde tages til Følge, som den er gældende i Udlandet og ogsaa 
tidligere har været det herhjemme, idet Aandssvage i 20 Aar, ind- 
til den nævnte Lovforandring i 1901, sattes i Familiepleje med kom- 
munal Understøttelse, uden at denne faldt til Byrde som Fattig- 
hjælp. — Vilde Lovgivningsmagten ændre disse Forhold, og blev 
det ved Tilføjelse i Statsanstalternes Fællesregulativ, som vel over- 
hovedet maatte have forskellige Tilføjelser, om Familiepleje skulde 
træde i Kraft, bestemt, at (ligesom i Gardelegen) selvbetalende Pa- 
tienter ikke kunde sættes i Pleje uden med rette Vedkommendes 
Billigelse, medens Kommunerne allerede ved deres Patienters Ind- 
læggelse i Anstalterne skulde være forpligtede til at finde sig i 
disses Overførelse til Familiepleje, naar Anstalten fandt det for 
godt, saa vilde der fra Autoriteternes Side være skaffet gode Be- 
tingelser for Sagens Fremgang. Kommunerne (og Amtsraadene, der 
jo i mange Tilfælde give Bidrag til Kommunalpatienternes Forsør- 
gelse) vilde kun have Grund til at være tilfredse, da Familieplejen 
snarere end, som omtalt af nogle befrygtet, at skulle holde Pati- 
enter tilbage i Plejen længere end nødvendigt, efter Erfaringerne 
fra Udlandet vil forøge Chancerne for fuldstændig Udskrivning 
gennem betydelige Bedringer eller endog fuldstændig Helbredelse. 
Tilmed kunde det maaske tænkes, at Betalingsforholdene vilde blive 
ordnede saaiedes, at den betydelige Nedsættelse i Forplejnings- 
summen fra 152 Øre dgl. i Anstalterne til c. i Kr. dgl. i Familie- 
plejen blev fordelt mellem Stat og Kommune, saaiedes at denne 
kom ned under de sædvanlige 55 Øre dgl. for disse Patienter, sam- 
tidig med at Statens Tilskud jo alligevel blev betydelig mindre end 
for Patienter i Anstaltsforplejning. 

Paa Stedet, hvor Familieplejen maa indrettes, er dens Mulig- 
hed ogsaa tildels afhængig af de lokale Autoriteter. Byraad saa- 

velsom Sogneraad maa stille sig velvilligt og forstaaende overfor 
Sagen. De saaledes frit levende Sindssyge komme jo som mere 
eller mindre ansvarsløse til at staa i en noget ejendommelig retlig 
Stilling, saa at der, saaledes som det ogsaa er Tilfældet andre 
Steder, f. Ex. baade i Belgien og Skotland som anført, maa være 
Politibestemmelser angaaende Plejehjemmenes Forhold og Ansvar. 
De lokale Autoriteters Velvillie kræves ogsaa, naar Lægerne ville 
forskaffe sig Underretning om Beskaffenheden af de Hjem, der 
melde sig som Plejehjem. Ikke mindre vigtig for Sagens gode 
Udfald er hvormegen Støtte man kan vente at faa af Præster, Lærere 
og andre formaaende og kendte Mænd og Kvinder paa Stedet, idet 
man her ikke blot kan vente værdifuld Hjælp til at finde gode 
Hjem, men ogsaa Hjælp til at paavirke og opdrage Befolkningen 
til Forstaaelse af Opgaven og sidst men ikke mindst til i al Stilhed 
at føre et lejlighedsvist Tilsyn med Hjemmene og Patienterne. 

Som det sidste Moment i Spørgsmaalet om Muligheden af 
Familiepleje her i Landet har jeg nævnet Anstaltslægernes Stil- 
ling dertil. Jeg har gentagne Gange omtalt, hvor vigtigt det er, at 
Ledelsen lægges i Hænderne paa en Læge, der har Interesse for 
og Forstaaelse af Sagen. Jeg skal ikke her komme nærmere ind 
paa det store Arbejde, der ved en betydeligere Familiepleje paa- 
hviler den Læge, der i nærmeste Instans skal lede en saadan, 
baade med at udfinde Plejehjemmene, kontrollere dem i alle Ret- 
ninger, holde sit Kendskab med Befolkningen levende, være dens 
Støtte og Vejleder i mange Slags Sager, og desuden bestandig 
bevare sit Tillidsforhold overfor Patienterne, saaat han kan klare 
mulige Uoverensstemmelser og Vanskeligheder uden strax at ty til 
Anstaltsindlæggelse. Alt dette og meget mere i de tilsynshavende 
Lægers Stilling har jeg saa ofte berørt i det Foregaaende, at jeg 
ikke skal gentage det. Ere først de almindelige Principer antagne, 
maa hver dog indrette disse Forhold efter sit Skøn. Det, jeg her 
blot vil antyde, er de ledende Anstaltslægers Stilling til Spørgs- 
maalet. Ti heraf afhænger det jo i høj Grad, om Familieplejen 
skal blive saaledes rekruteret fra Anstalterne, at den vil faa nogen 
virkelig Betydning. Det vil jo være rimeligt, at de første Forsøg 
maa gøres fra de bestaaende Anstalter og under disses Kontrol. 
Det maa da desværre siges, at der foreløbig ikke er meget at bygge 
paa herhjemme. Der er bleven gjort det lille Forsøg paa Oringe, 
hvor Skridtet endda ikke er gjort fuldt ud, idet Patienterne hele 
Dagen arbejde paa Anstalten. Ellers har man ikke sporet nogen 
Interesse for Sagen. De Ytringer, jeg har mødt om den, gik i 



125 

deres velvilligste Form ud paa, at den eneste Mulighed var Familie- 
pleje hos Anstaltens gifte Opsynspersonale eller tilnøds hos dens 
Haandværkere. Ellers har jeg ikke sporet megen Sympati; jeg har 
mødt de sædvanlige Indvendinger, om at Befolkningen ikke passer, 
at der ikke vil kunne findes Patienter nok i Anstalterne egnede 
for Familieplejen, at de eventuelt vilde faa det mindre godt i denne 
end i Anstalterne, at det er risikabelt at lade Patienterne leve saa 
frit o. s. V. Jeg har ovenfor søgt at afkræfte disse Indvendinger 
og skal ikke komme tilbage hertil, kun vil jeg angaaende den sidste 
bemærke, at saalænge Pladsmanglen paa Anstalterne er saa stor 
som den i Aarevis har været her i Landet, er det sikkert mere 
risikabelt at lade saa mange urolige og vanskelige Patienter være 
udenfor Anstalterne, som ikke kan skaffe Plads til dem, end det 
vilde være at anbringe endel af Anstalternes rolige Patienter ude i 
Pleje under Kontrol. I Modsætning hertil er det, efter det 
Kendskab jeg har faaet til Sagen i andre Lande, min Overbevisning, 
at naar Vejen blev banet hos Autoriteterne — og de ovenfor om- 
talte Lovændringer vilde, som omtalt, jo tilmed til en Begyndelse 
slet ikke være nødvendige — vilde Forsøg hurtigt vise, at det kun 
er det første Skridt, der er svært, og at der Qgsaa her i Landet 
vilde være en god Fremtid for en Sag, der andre Steder har vist 
sig saa gavnlig. Overfor den Skepticisme og Pessimisme, en ny 
Sag ofte møder, kan det vel ikke være til nogen Skade at være lidt 
Optimist! 

Besluttede man sig nu til at indføre Familiepleje bliver Spørgs- 
maalet, hvilket System man skal vælge. Det skotske System, 
ved hvilket Livet for Patienterne føres saa nært som muligt op til 
,hvad det har været før Sygdommen, er vel nok det mest ideale. 
Men dette System staar og falder med den omtalte Ordning af 
Sindssygevæsenet med den gennemførte Kontrol fra oven. Saalænge 
vi her i Landet, hvad Sindssygelovgivning og hele Sindssygevæsenets 
Indretning angaar, staar paa det nuværende Trin, vilde en Familie- 
pleje som den skotske være et Spring ud i Luften med Opgivelse 
af al sagkyndig Kontrol. Naar man i saa høj Grad som her mangler 
Centralisation i Sindssygevæsenet, er der overfor Familiepleje ikke 
andet at gøre end at søge Centrerne, hvor de naturligt findes, 
nemlig ved de enkelte Anstalter. Til en Begyndelse maa denne 
Fremgangsmaade, altsaa efter tysk Mønster, altid være den sikreste. 
Kun ad denne Vej, ved at udstationere Patienten under fornøden 
Kontrol i Anstalternes Nærhed, kan man prøve sig jævnt frem, om 
Mulighederne ere tilstede. Er dette ikke Tilfældet, er der intet for- 

spildt. Og viser det sig at trives, saa kan man lade det voxe sig 
større. Maaske naar man saa til det Punkt, at man, hvis man 
finder en passende Egn i Landet, uden Forbindelse med de store 
bestaaende Anstalter kan grunde en stor Familieplejekoloni med en 
lille Centralanstalt, i Lighed med Jerichow, eller efter Gheels Møn- 
ster blot med et Infirmerie til midlertidig Optagelse i paatrængende 
Tilfælde. Men til en Begyndelse mener jeg bestemt, at man her 
i Landet maa knytte Familieplejen til de allerede bestaaende 
Anstalter. 



Til Slutning kunde jeg ønske at fremsætte et Forslag om, hvad 
der bør gøres for at modvirke den Pladsmangel i Landets Anstalter, 
der sikkert kun vil blive delvis og for meget kort Tid lettet ved 
den skete Udvidelse af Viborg-Anstalten. Af de 360 nye Pladser i 
Viborg ere godt Halvparten for urolige Patienter. Efter det Omfang 
indenfor hvilket der bestandig strømmer Andragender om Optagelse 
af saadanne virkelig trængende Patienter ind til Anstalterne, vil 
disse Pladser meget snart være belagte. En ganske vist forbigaaende, 
men i andre Retninger værdifuld Lettelse kunde da maaske skaffes 
ved snarest at indrette en Landbrugskoloni med billige Boliger 
for arbejdende Patienter ved Viborg-Anstalten, hvis Muligheden der- 
for endnu er tilstede, saaledes som den var det ved det første 
Udvidelsesforslag i 1901. Efter al Sandsynlighed maa der inden 
ret længe tænkes paa en helt ny Anstalt for uhelbredelige 
Patienter af jdie Klasse, der meget godt kunde beregnes til 
1000 Patienter, og som blev forbundet med en Landbrugskoloni. 
Men i Mellemtiden behøvede man ikke at lægge Hænderne i Skødet. 
At fortsætte med at omdanne Fattiggaarde til Depoter for uhel- 
bredelige Sindssyge, saaledes som det allerede er sket to Steder i 
Jylland som en nyttig, men forhaabentlig dog kun midlertidig Nød- 
hjælp, er efter den almindelige Mening indenfor Anstaltslægernes 
Kreds en betænkelig Sag, idet man maaske vel opnaar en økonomisk 
Fordel, men næppe virker til Gavn for Patienterne. Den Udvej, 
der derimod vil rumme begge disse Fortrin, vil være: strax at 
begynde Forsøg med Familiepleje ved alle Landets Anstalter i 
disses nærmeste Omegn. Saalænge Forsøget endnu er i det Smaa, 
og de anbragte Patienters Antal ikke overstiger 50 — 100, vil Til- 
synet sikkert kunne bestrides af en af Anstaltens Reservelæger, 
eventuelt maaske dog med samtidig Ansættelse af en yngre Læge 
til Hjælp ved Reservelægens Forretninger i Anstalten. Det ikke 

lægekyndige Tilsyn kunde i Begyndelsen deles mellem An- 
staltens bestaaende Overopsynspersonale, men snart maatte der 
ansættes fast Tilsyn, maaske helst en ikke for ung Tilsynsdame, 
boende udenfor Anstalten, nærmest ved de Landsbyer, hvor de fleste 
Patienter vare samlede, eller i den nærliggende Købstad, hvis her 
fandtes mange Plejehjem. Anstaltens Overlæge maatte selvfølgelig 
være den bestemmende overfor alle vigtige Spørgsmaal, særlig ogsaa 
i Udvælgelsen af Patienterne. Men den Læge, til hvem Familie- 
plejen særlig betroedes, maatte være raadgivende i alle Spørgsmaal 
og i flere mindre ogsaa enebestemmende, saaledes med Hensyn til 
Behandlingen af de udsatte Patienter, altsaa ogsaa i Spørgsmaal 
om hurtig Tilbageførelse til Anstalten i paakommende Tilfælde. 
Ligeledes maatte han have Ret til at være med paa Raad ved 
Antagelsen af nye Plejehjem, hvis Antagelse dog blev Direktionens 
Sag, alt naturligvis under Forudsætning af Samarbejde med lokale 
Autoriteter og Tillidsmænd. Anstalten burde sandsynligvis levere 
Klæder til Patienterne, Reparation af Fodtøj, Medicin og eventuelt 
Hjælp til Værelsets Inventar mod at dette ved Afdrag senere gik 
over til Plejeren, samt desuden rettende sig efter den Pasning, 
Patienten fordrer, og det Arbejde han præsterer. Plejepenge varie- 
rende mellem 60 — 85 Øre daglig. For Arbejdet maatte Plejeren 
give Patienten en ringe Douceur til Tobak o. lign., i Lighed med 
hvad der sker i Anstalterne. Tilsynet maatte indrettes systematisk 
og Plejehjemmene forsynes med Kontrolbøger. Patienterne maatte 
med Mellemrum præsenteres paa Anstalten, hvor de ogsaa skulde 
bades og vejes, og hvor Ombytning af Klæder gaar for sig. 
Til at begynde med maatte Anbringelsen ske langsomt med enkelte 
fuldkomment rolige, paalidelige, renlige og ikke altfor sløvede Mænd, 
der kunde arbejde noget; først senere Kvinder og da i Begyndelsen 
kun de, der har passeret Menopavsen. 1 hvert Hjem burde aldrig 
anbringes mere end 2 Patienter af samme Køn, der kunde dele 
Værelse, men som skulde leve fuldstændigt med Familien. Som 
før omtalt kunde det saa tænkes, at man senere kunde gaa over til 
at indrette en hel Familieplejekoloni efter Gheels eller Jerichows 
Mønster, hvilket sikkert snarest maatte ske i en mere isoleret Egn 
i Jylland. Den store Stamme af Patienter i Familieplejen maatte 
blive Fattigpatienterne. Med nogle af disse, nemlig de for hvem 
Fattighjælpen ikke falder andre til Byrde, og med selvbetalende Pati- 
enter kunde der begyndes strax, naar Ministeriet havde billiget et saadant 
Forsøg og naar Forsørgerne gik ind derpaa. Men for en stor Del af 
Fattigpatienterne kunde der intet foretages, før den omtalte Ændring i 

Fattigloven var sket — Maatte Lovgivningsmagten vise sig villig 
dertil snarest, vilde saavel Aandssvagevæsenet som Sindssygevæsenet 
sikkert vinde derved, og ikke mindst vilde det blive en Lykke for 
de mange kroniske Sindssyge, hvis sidste Rester af aandelig Livlig- 
hed og af Arbejdskraft maa hensygne i de store Anstalters nivel- 
lerende Liv, hvor ikke den bedste Evne eller Villie formaar at 
gennemføre en nogenlunde indgaaende individuel Behandling mellem 
den store Skare af uhelbredelige Sindssyge. 

